
ELSŐ  FELVONÁS. 

(Ez  még  a  Mátyás  király  budai  vára,  a  régi  termek 
olasz  glóriája,  ed  imhol  múlófélben.  Egy  sor  heral- 
dikus  holló,  ébenfából  faragva,  már  csöreiörötten 
mered  le  a  falakról,  melyeket  nyilván  Lippo  Lippi 
festett  tele,  szelíd  s  múló  allegóriákkal.  A  bolthajtásos 
mennyezet  a  XV.  század  csillagképleteinek  minden 
csodáját  sugározza,  egy  tündéri  tudomány  planéta- 
szerelmével s  e  kettős  verssor  koszorújával,  arany- 
mozaik betűkben  : 

ASPICE   MaTHIAE   MICUIT  QUO   TEMPORE   ReGIS 

Natalis  Coeli,  qualis  utraque  fűit. 

A  szin  közepe  egy  oszlopsor  ónix-ívelésén  nyílik  át 
a  mély  háttér  márványörvényébe,  ahol  egy  kettős 
lépcsőzet  piramisa  fölött,  glóriás  szentek  üdítőn  dereng- 
nek, fehér  báránykákkal,  a  várablakokon.  Az  oszlop- 
Iwzökön  arrasi  függönyök,  a  burgundszövés  arany- 
füzéreivel, arany  hollóival,  aranylombos  ágon  .  .  .  És 
egy  faragott  tölgyfapad,  itt  is,  ott  is,  a  függönyök 
mentén.  S  az  egyik  padon  egy  kard.  Egy  kockaasztal 
is  van  itten,  a  serleggel  s  egy  köteg  játékkarikával. 
Balról,  az  oszlopsort,  egy  érckapu  zárja  el  a  szín 
végében,  kettős  szárnnyal,  három  fehérmárvány  lépcső- 
fok fölött.  Bolthajtásos  homlokzatán,  a  harci  dombor- 
művek alatt,  e  kőbe  dermedi  sor  : 

Uladislai  hoc  magnificum  opus  mdvii. 

Jobbról,  fönn,  egy  kisebb  ajtó,  széles  márványküszöb- 
bel,  két  lépcsőfok  fölölt  s  ez  a  kápolnába  nyílik. 
Ugyancsak  jobbról,  lenn,  a  torony  félkörében,  egy 
tágas  várablak,  vaskos  márványpárkánnyal,  amelyre 
a  színes  üveglapok  árnyéka  vetődik.  Az  ablak  alatt, 
egy  ébenfaládán,  egy  csomó  régi  fegyver  s  karabély. 
S  egy  karosszék  is  van  itten,  a  Jagellók  selyembe- 
himzett  címerével  a  támláján.  És  az  ablak  két  szárnya 
nyitva,  nyitva  az  éjre,  az  égre,  egy  ragyogó  tetőzet 
koromnak  tűnő  végtelenségére,  amelyen  a  hold  virul 
s  az  összes  csillagok  lobognak,  távoli  tornyok  s  bás- 
tyák sötétlő  tömbjei  fölött. 

A  háttér  színes  üvegein  át  csak  a  csillagfény  világit. 
A  középen,  két  oszlop  között,  egy  fáklya  ég,  föltüz- 
delve.  A  félhomályban  eltűnődve,  egy  szerzetes  ül  jobb- 
ról a  padon,  a  fáklya  mentén,  az  árnyékát  figyelve 
a  mozaikpadozaton.  Ez  Szerémy  György,  a  király 
papja . . . 

És  sokáig  csend  van.  S  egy  perc  még  s  még  egy  perc. 
A  barát  mozdulatlan.  Az  ég  ragyog.  S  akkor,  hirte- 
len, az  érckapu  félszárnya  nyílik,  egy  selyemfüggöny 
lebbenésével,  mely  mögött  némi  fény  dereng  a  mély- 
ben. S  egy  árny  tűnik  föl  —  Lajos  király.  Leszédül 
a  lépcsőn,  szaladna  még,  de  megriad  homálytól,  fáklyá- 
tól, árnyéktól,  ki  tudja !) 

Lajos.  Ki  van  itt  ?  Ki  az  ?  Ki  van  itt,  kérdem  ?  — 

Hitemre  \  (S  a  kard  után  kapott.) 
György.  Én  vagyok  .  .  . 
Lajos.  Én?  Kicsoda? 
György.  Georgius ... 
Lajos.  Igaz  ?  !  —  Keresztvizemre  !  Mért  nem  szólsz 

hát,  barát,  nem  mozdulsz,  ha  kérdem?    Mért 

rémítsz,  mint  egy  kísértet,  az  árnyékoddal  a 

falon  ? 

György.  Itt  ülök,  királyom,  és  gondolkodom. 

Lajos.  Oh !  Oh !  Oh !  Gondolkodói . . .  micsoda  nagy 
szó !  micsoda  nagy  játék  !  No  jó  . . .  nagyon 
jó  .  .  .  alszom  itten  egy  keveset . . .  alszom  az 
apám  székében  itten  . . .  nagyon  jó  . . .  az 
apám  székében,  drága  Jagelló  —  jó  puha 
támla  .  . .  drága  atyuskám  Ulászló  ...  az  Űr 
irgalmas.  (És  a  székbe  merülten,  behunyja  a 
szemét,  egy  perc  s  fölriad.)  No  mi  ?  1  Oh ! 
Semmi . .  .  Békén  vagyok  .  .  .  Semmi . .  .  Oh  I  . .  . 
(Meredt  szemek.) 

György.  Szenved,  uram  ?  . . . 

Lajos.  Tűnődő  arcod  mint  a  görbe  hold,  barát ! 

György.  A  lantosok  rég  elhallgattak  —  éjfélre 
jár . .  . 

Lajos.  Még  lehet  az,  még  van  az  e  vén  világon, 
hogy  ember  így  magába  szálljon  ?  . . . 

György.  Az  ágyában  nem  volna  jobb? 

Lajos.  Azt  mondd,  hol  vagy,  ha  nem  vagy  itt,  amúgy 
zárt  szemekkel,  elmerengve,  mondd? 

György.  Oh  uram  —  a  gondolatnak  szelíd  végtelen- 
jén elsiklok  mint  egy  bárkán. 

Lajos.  »Mint  egy  bárkán  I«  Boldog  hajós  I  (Egész 
halkan.)  Ha  én  is  megpróbálnám .  .  .  Hol  kezd- 
jem .  ,  .  nincs  nyugtom,  nincs  .  .  .  Nyáron  be 
szép  Visegrádon  !  (És  hevesen,  élénken  mostan.) 
Olykor  elnézek  a  sólyom  után  és  kérdem,  meddig 
menne,  ha  a  szárnya  bírná,  ha  még  mehetne  .  ,  . 
Istenig  vájjon,  elmehetne? 

György.  Soha,  senki, 

Lajos.  Ha  a  földet  túrnám,  meddig  mehetnék  ? 

György,  A  föld  kemény  rög . . . 

Lajos.  Amíg  egy  nagy  kútra  nem  lelnék  .  ,  . 

György.  Poklok  férgére  . .  . 

Lajos,  Igen  1  Fölkent  helytartója  az  égnek,  itt 
ülök,  töprengve,  férgekért !  Az  életem  a  fülembe 

duruzsolja  silány  meséjét,  évek  óta.  Nándor- 
fejérvár elesett .  . .  Zimony  feldúlva  ...  a  Drá- 
ván mi  van,  ki  tudja  ?  Pétervárad  ! 

György.  Oh  uram  1 

Lajos.  Az  idő  gurítja  szennyét .  .  .  minden  elmúlt, 
ami  jó  .  .  .  ami  van,  gonosz  .  .  .  zord  napjaim 
úgy  mennek,  fáradtan  mint  a  bivalyok  — 
mióta  élek  ?  száz  év  óta  ?  hogy  a  homlokom, 
mint  egy  régi  csont,  a  sörényét  elhullatta  — 
húsz  évvel  ősz  vagyok  !  A  házam  kopott .  .  . 
de  a  sok  rongy  mind  az  égig  ér  —  a  király 
szegény,  de  dísszel  az,  pompával !  jnint  egy 
hulla  a  sok  gyertyával,  aki  ég !  Nincs  egy  jó 
topánom,  boldog  isten  .  .  .  elég  !  elég  !  így 
siklóm  én  a  te  bárkádon  látod,  hova  ?  meddig  ? 
elég  1  Valaki  jön  .  . . 

György.  Nem  hallok  semmit. 

Lajos.  (A  kard.)  Levágom !  Ha  valami  mozdul, 
lesújtok  rá ! 

György.  Nem  mozdul  semmi. 

Lajos.  Nem  félek,  e  csillagfényre  mondom,  nem  ! 
Mit  gondolsz,  félek  én,  félek  ?  Mit  gondolsz,  ha 
gondolkodói  ? 

György.  Azt  gondolom,  felséged  nem  pihen  ez  éjjel. 

Lajos.  Az  őrség  ott  van  lenn  ?  Nézzed  .  .  . 

György.  A  falak  mentén  mind  virrasztanak  az 
alabárdosok  . . . 

Lajos.  A  muskétások  ,  .  .  (Egy  hang  kivid.)  Hallod  ? 

György.  Egy  bagoly  száll .  .  . 

Lajos.  Ha  megpörkölném  úgy  vaktában  .  .  .  (Egy 
mozdulat  s  a  karabély.) 

György.  Az  éj  oly  csöndes  .  . . 

Lajos.  Csöndes? 

György.  A  csillagok  mind  itt  ragyognak  Budára  .  .  . 

Lajos.  Igen  !  Nézd  csak  !  Százmillió  csillag  1  Több  ! 
Oh  mennyi  I  mennyi !  Mintha  ez  mind  le  akarna 

esni .  .  .  csillagzápor  akarna  lenni  ...  Te  nem 
tudod  .  .  .  (Távoli  harangszó.) 

György.  Éjfél .  .  . 

Lajos.  Te  nem  tudod,  Georgius,  te  nem  tudod,  én 
nem  tudok  aludni  a  királyné  mellett . .  .  hall- 
gass ...  én  nem  tudok  . .  .  csak  reggel  pihenek, 
reggel !  soká,  délig  !  Egész  nap  aludnám  . . . 
Várj  csak  .  .  .  (Szegzett  fegyver.)  Meglesz  .  . . 
nem  lesz? 

György.  Mi  rémet  kerget  felséged  az  éjben  ? 

Lajos.  Nem  vagyok  hűtlen  Máriához  .  .  .  érts  meg  . .  . 
Ha  kerülöm  a  királyné  ágyát,  nem  másért 
van  .  .  .  nem  a  szomszéd  lányáért,  selyemvirágos 
rokolyáért .  .  .  nőkhöz  rég  fáradt  vagyok,  ba- 
rát..  .  Megállj  csak  — 

György.  Betámasztom  az  ablakot .  .  . 

Lajos.  Hé,  nem  ! 

György.  A  keze  reszket  a  fegyveren  .  .  . 

Lajos.  Oh  Uram  a  mennyekben  ! 

György.  Elborzadok ! 

Lajos.  Nem  tudok  aludni  a  királyné  mellett,  mert 
hangos  álmán  átsüvít  a  Sátán  ! 

György.  Uram  bocsáss  .  . . 

Lajos.  Elrémülve  riadok  f öl .  .  .  az  imént  is  úgy 
szöktem  ki,  őrjöngve !  hattyúi  ágya  éjjeléből ! 
Futok  mint  Káin  olykor,  a  kezem  nézd  csak, 
sajog,  megmarva  .  .  .  Mert  a  kezemet,  igen,  már 
az  ajkán  kell  hogy  tartsam,  az  ajkán,  igen, 
mint  egy  lakatot,  hogy  ne  halljam,  hogy  ne 
halljam,  hogy  megállítsam  e  rohamot . .  . 

György.  Uram  Jézus ! 

Lajos.  Az  ajkán,  igen,  hogy  ne  beszéljen,  hogy  ne 
kísérjen  rémlátásokat  kis  szaggatott  hangokkal, 
mint  az  elbűvölt  pacsirta,  ha  ott  van  a  kígyó, 
aki  várja  alant . . .  hogy  ne  sírjon  el  halálos  sza- 
vakat,   melyeknek    nincs    végok    az    éjben  . .  . 

hogy  ne  zengjen  föl,  hogyan  Uram  ?  !  mint  a 
megkéselt  sas,  egy-egy  sikollyal  olykor,  ami  a 
függönyökbe  belekap  s  a  mécses  lángját,  mint 
a  szél,  lecsapja  1  Álmodik  Mária  1  Teremtőm, 
mit,  hogyan,  kiről?  Charle-Quint  családja  e  nő, 
oly  szörnyű  fönség,  mint  maga  a  császár,  zord, 
rejtélyes,  germán  1  mint  egy  arany  hárfa,  remegő ! 
Zárt  szeme  fölött,  alatt,  mi  gurul  el,  micsoda 
nyáj,  micsoda  had,  vérbefagyva ...  az  alvó 
gondolat  mit  torzít  el,  mit  lát  kigyulladva, 
véres  sörénnyel  vad  lovakat,  melyek  elvágtat- 
nak rajta  I  Álmodik  Mária  1  Elnézem  olykor, 
verejtékbe  fagyva,  figyelve,  lesve,  remegve  az 
éjben,  amint  megjelenik  szent  feje  fölött  s  mind 
jön,  mind  közéig,  mind  lejjebb  száll  s  lecsap  rá, 
a  Prometheus  madara  !  Oh  nem  !  nem  !  nem  1 
nincs  szó,  nincs  hang,  mely  visszaadja  —  (ehheti 
a  pillanatban :) 

Mária  (belülről).  Oh  jaj  !  Oh  jaj  nekem  ! 

Lajos.  Hallod  ?  .  . . 

György.  Uram  irgalmazz  .  . . 

MÁRIA  (balról  már  a  küszöbön).  Ludovicus  1  Ludo- 
vicus  ...  A  pokol  kutyái  ugatnak  Budára  .  .  . 

Lajos.  Mária  ! 

Mária.  Itt  vagy  ! 

Lajos.    Itt  vagyok  1 

(Ugyanakkor  zaj  alantról  és  hangok :  Hé,  ki  vagy  ?  ! 
Megállj  !    Ördögfia  !   Lövések   zaja.) 

Egy  hang  (a  Bakics  Pálé).  A  királyhoz  ! 
György.  Éjszaka  ?  I 
Mária.  Ébren  vagyok? 
Lajos.  Itt  vagy  velem  .  . . 

(Zörgés  a  mélyben,  rohanó  tömegek  zaja.) 
György  (a  háttérben).   Ki  az  ?   Ki  van  lenn  ?  Ki 
zörget  ? 

A  HANG.  A  királyhoz  ! 

György.  Hé,  Zuboly,  fáklyákat  l 

Egy  másik  hang.  Hé  Bornemissza  1  Várkapitányok  1 

A  HANG.  A  királyhoz  l 

(Zal  A  kapu  bedőlt.) 

MÁRIA.  Álmodom  e  fergeteget  ?  l  A  lépcső  reng . .,. 
Lajos.  A  fáklyások  . . . 

(Rohanó  fény  a  lépcsőn,  a  háttérben,  a  fáklyák  láng- 
taraja röpül.) 

A  hang  (még  mindig  kívül).  Ezer  pokol  I  Ha  kardom 
volna  még  I 

MÁRIA.  Mit  üvölt  e  hang  ? 

Lajos.  No  lám  I  ki  őrzi  a  királyt  ?  I 

György.  Ki  az  ?!  ki  vagy  ?  1 

MÁRIA.  Engedd  1  Hadd  jöjjön,  aki  akar ...  Mi  itt 
vagyunk,  mi  ketten  . . .  Senki  sem  kell . . . 
Mind  menjen  1 

(Mire  egy  sóhaj  hangzik,  már  itt,  megkönnyült  s  egy 

hang :  Oh  l  s  egy  test  zuhanása  az  oszlopfüggöny  elé, 
a  homályban.) 

Lajos.  Ki  van  itt?  Ki  az? 

MÁRIA.  Ki  vagy? 

Bakics.  Egy  pillanat . . .  Bakics  Pál,  Tomory  fu- 
tárja . . . 

Mária,  Oh  vakmerő ! 

Lajos.  így  törsz  rám  éjszaka  l 

Bakics.  Meghalok  1  A  latrok  még  rám  lőttek  lenn  . . . 
a  muskétások  —  holott  már  volt  egypár  se- 
bem . . .  (Mária  a  fáklya  után.)  Nem  . . .  nem, 
asszonyom . . .  jobb,  ha  nem  lát  felséged  engem, 
jobb  . . .  egy  szörny  vagyok  .  . . 

Mária  \    ^^  j^j^i     fényében).  Oh  l 
Lajos   f 

(Az  egész  ember  merő  rongy,  sár,  seb  és  vér.) 

Bakics  (harsány).  Pétervárad  ég ! 

Lajos.  Poklok  futárja  ! 

MÁRIA.  Halj  meg  inkább,  semmint  halljalak  . . . 

Lajos.  Hazudsz  1 

Bakics.  Pétervárad  ég !  Nem  futja  uram  az  időm- 
ből, félek,  ha  kétszer  kell,  hogy  egyet  beszél- 
jek . . .  Ügy  jöttem  a  tűzön  át  magam  is  ki- 
gyúlva, megsülve  félig,  amint  belém  kapott  a 
láng . . .  vágtatva  a  szélben  a  rongyaim  égtek  ! 
csak  a  lovam  sörényét  oltogattam,  hogy  le  ne 
törjön  idő  előtt ...  A  kardomból  csak  e  mar- 
kolat maradt,  török  bandákkal,  amíg  meg- 
vívtam útközben ...  a  lovam  dögön  fekszik 
a  bástyán,  feleséged  ablaka  alatt .  . . 

Lajos.  Szegény  állat . .  . 

Bakics  (hálásan).  Igaz  uram  ...  Az  ember  nem  éri 
meg  a  szemetet,  amit  szemébe  fuj  a  szél. 
Görény,  patkány  nem  rohan  úgy,  mint  odalenn, 
ami  utolsó  őrségünk  maradt  I  Végvárak  népe, 
bérenc  fegyver !  mind  széjjelment !  rongy  be- 
csület 1  nem  kapott  uram  zsoldot  senki  s  zabálni 
kenyeret.  A  kapitányok  ! .  . .  oh  igaz  !  mind 
nyárson  haltak  meg,  égő  gerendákon  s  úgy  fet- 
rengenek lenn  temetetlen,  varjak  alatt,  mint 
odalenn,  megpörkölt  szőrével  a  ló !  Sajkásunk 
nincs.  Az  ágyú  mind  roncs.  Hadiszer  annyi, 
hogy  legföllebb  ha  pipára  gyújthatunk , . ,  A  kör- 
möm alatt  több  a  vér  és  szenny,  mint  lőporunk  ! 
Odaát,  Tomory  áll,  rendíthetetlen  még !  mint 
ahogy  az  árnyék  áll  a  napsütésben  —  vár,  még 
vár,  még  vár  a  barát,  csak  este  ne  legyen .  .  . 
A  török  hadak  a  Dráván  .  . .  Háromszázezren  . .  . 
soha  szem  nem  látta  ezt .  .  .  mi  alig  vagyunk 
háromszázan  ...  Az  út  szabad  Budára  . . . 
Lajos.  Poklok  fényére,  nem  I 
Mária.  Hallgassa  csak,  királyom  ! 


IS 

Bakics.  Két  futár  még  jön  utánam  —  a  két  test- 
vérem, uram  ...  Ha  Szolimán  átkelt  a  Dráván, 
ezek  még  az  éjjel  ide  kell  hogy  érjenek ...  ha 
Szolimán  átkelt  a  Dráván  ...  a  két  testvérem  . . . 
oh  .  . .  megfúlok  .  . .  egy  korty  italt . . .  bort . .  . 

l.AJOS  (lehajol  hozzá).  Nincs  borunk,  Bakics,  es- 
küszöm . .  .  csak  ügy  iszunk  magunk  is,  ha  a 
prímás  ad  . .  . 

Bakics  (a  sírásig  meghalva  és  az  ajkával  a  király 
kezén).  Oh  királyom  .  .  .  Két  testvérem,  ha  ideér 
az  éjjel ...  ha  megfutják  élve  e  mérföldeket  — 
könyörgök  . .  .  köszöntöm  őket ...  Oh  .  .  .  hol 
haljak  meg  .  .  .  hol  szabad  ?  .  .  . 

MÁRIA  (komoran,  mini  a  legnagyobb  jutalmat).  A  ki- 
rály lábánál. 

Lajos.  Nem  .  .  .  eredj  .  .  .  Isten  veled. 

Bakics.  Bocsásson  meg,  felséged,  megtettem,  ami 
tőlem  telhetett  (El). 

(Egy  percig  csend.  Lajos  néz  Bakics  után.    Aztán) 

Lajos  (egy  hang,  egy  jel  a  háttér  felé).  Georgius .  .  . 
MÁRIA  (merev).  Ha  Szolimán  átkelt  a  Dráván... 

háromszázezren  .  .  . 
Lajos.  Mária  .  .  . 
MÁRIA.  Itt  várjunk  csendesen,  a  két  másik  futárra. 

(Egy  perc.)  Ludovicus  .  .  . 
Lajos.  Mária  ! 

MÁRIA.  Oh  1  (Egymásba  omlanak.) 
Lajos  gégész  halk).  Félsz  te? 
MÁRIA  (mintegy  érzék  nélkül).  Nem.  (Alig  egy  lehelet.) 

Te? 
Lajos.  Nem  ...  én  sem  .  .  .  esküszöm,  nem  I 
MÁRIA.  Háromszázezren  .  .  . 
Lajos.  Még  túl  a  Dráván  1 
MÁRIA.  Átjönnek  I  mi  alig  vagyunk  háromszázan  . .  . 

Az  út  szabad  Budára  . .  . 

Lajos  (egy  mozdulattal  halfélé).  Eredj  .  . .  térj  vissza  1 

MÁRIA.  Nem  ! 

Lajos  (magához  vonva).  Pihenj  meg  itt . . . 

Mária  (mozdulatlan).  Az  álom,  mint  a  pók,  megindul 
éjszakánkon  s  a  gondjainkból  sző  hálót  magá- 
nak. Nyugtalan  lelkem,  halálra  marcangolva, 
ami  naphosszat  itt,  baljóslatú  hang,  megcsapja 
érzékeit,  amit  lát,  hall,  romlást,  nyomort  —  az 
álmok  torz  fátylain  vetíti,  micsoda  csúcsokig ! 
Egy  dobpergésre  olykor,  fölzaklatott  éjjelem- 
ben, már  jön  a  félhold  gyilkos  csapatja,  jön  ! 
Olykor,  egy  kürtszóra,  Szapolyai  emeli  föl  bárd- 
ját s  lesújt  1  Tornyok  dőlnek  le  rám,  a  kereszttel 
a  húsomba.  Egész  falvakat  láttam,  kigyulladva 
a  mellemen,  a  homlokomra  ...  a  láng  perzselt , . . 
oh  szent  Szűz,  nem  1  nincs  miért  panaszkod- 
jam ...  Az  élet  szörnyebb,  minden  rémlátásnál . . . 
a  valóság  förtelmesebb,  mint  árnyak,  kutyák 
és  fúriák,  ha  az  álmomat  ugatják. . .  Három  hegj' 
omlik  össze,  négy  folyó  hagyja  el  a  medrét . . . 
ki  álmodott  valaha  ilyen  nagyba  ?  Ilyen  ször- 
nyet, mondd? 

(Zaj  odalenn.) 

Lajos.  A  két  másik,  aki  jön  . .  .  Itt  vannak  ! 
MÁRIA.  Nem  !  Az  őrség  vált  odalenn.  (Kis  harang.) 

Oh,  ez  nem  jön  ...  ez  ...  ez  meg}' . .  . 
Lajos.  Ki  az? 
György  (aki  a  háttérben  megjelent).  Meghalt. 

(És  akkor  egyszerre,  mind  a  ketten,   keresztet  vetnek. 
És  György  el.) 

Lajos  (elfúlva).  Asszonyom  .  . . 
Mária.  Mi  várunk  itt  a  két  másikra,  mondd .  . . 
Lajos.    Nyergeltetnék  s  röpülnénk,    e   holdfényben 
Visegrádra  ... 

MÁRIA.  Mi  várunk  itt  a  két  másik  futárra  .  .  . 

Lajos.  Ha  mennénk  innen  ! 

MÁRIA.  Várunk  . .  .  Jöjj  ide  . .  . 

Lajos.    De   Bourgiot   ha    fölkeltetném,    mondd  .  .  . 

MÁRIA.  Megállíthatja  ?  . .  . 

Lajos.  A  nádorért  ha  küldenék  ?  .  .  . 

MÁRIA.  Oh  ! . .  . 

Lajos.  A  nádor,-  igen  1  hadd  jöjjön  ! 

MÁRIA.  Jobb  nem  ! 

Lajos.  Jöjjön  ...  A  várnagy  menjen  érte  .  .  .  (A  hát- 
tér felé.)  Georgius,  hé  !  .  .  .  A  kapitányt !  Zör- 
gess be  .  .  . 

György.  A  kapitány  most  jön  meg  épp  .  .  . 

Lajos  (a  kapitányhoz,  aki  fölér  a  lépcsőn,  a  háttérben). 
Hé,  rohanj  ! 

Kapitány  (duhaj).  Királyom  !  Dobzse  fia  ! 

Lajos  (megrendülve).  Oh ! 

Kapitány.  Kilenc  pogány  fejébe  egymagam  1  fo- 
gadok ! 

György.   Ittas  kegyelmed  .  .  . 

Kapitány  (lekiáltva  a  lépcsőn).  Hé,  alabárdos  cső- 
cselék ! 

Lajos.  Nem  állsz  a  lábadon,  cseléd !  Pusztulj  ! 
(Kapitány  el.) 

A  BOLOND  (jobbról).  Úgy  kiáltsz,  komám,  hogy  ki- 
esek az  ágyból !  Mért  vagy  olyan  mérges  ! 
Irigy  zsandár,  ha  részeget  lát .  .  .  Megállj,  hozok 
egy  itcével  —  hitelre  ! 

Lajos.  Drághfy  jöjjön  ..  . 

György.  A  prímásnál,  uram  .  . . 

A  BOLOND.  A  prímásnál  bál  van,  szaladjunk,  komám  1 

Lajos.  Thurzó  csak  itt  van  . .  .  Bornemissza  — 

György.  Fueggeréknél  kockáznak  uram  .  .  . 

Lajos.  A  kamarások  .  .  . 

György.  Sárkány  bírónál  olasz  táncon  .  .  . 

Szoinory  ;  II.  Lajos.  2 


18 

A  BOLOND.  Mi  mégis  csak  a  prímáshoz  gyerünk,  ha 
nem  is  hittak,  királyom  ! 

MÁRIA.  Hol  nem  mulatnak  Budán  az  éjszaka  ?  ! 

A  BOLOND,  A  prímáshoz,  hallgass  rám,  komám  .  .  . 
míg  áll  az  asztal,  nagy  tál  halikra,  szalonnás- 
fánk, zsenge  malac,  legalább  bevágunk  !  Egy 
jó  falat  nem  jön  a  szánkba  itthon.  Ha  időn- 
ként nem  nyeletnél  egy  egeret  velünk,  éhen- 
halnánk  e  várban  .  .  . 

MÁRIA  (a  bolondhoz).  Eredj  .  .  .  nem  kellesz  .  .  . 

Lajos.  A  nádorhoz  szaladj  át,  bolond .  .  . 

A  bolond.  Követnek,  én  ?  !   Csiklandozónak  ?  ! 

György.  A  nádor  nincs  Budán. 

A  bolond.  Nincs  hát !  Ezt  minden  bolond  tudja  .  .  . 
(s  dalolva) 

»A  sánta  nádor  s  felesége 
Elhintóztak  egy  ölelésre  .  .  .« 

Mária.  Ki  van  hát  itt?  Ki  van?  Velünk?! 

A  bolond.  Csak  aki  bolond  —  felségtek  s  én  .  .  . 

György.  A  hadnagyok  lenn  .  .  . 

MÁRIA.  S  a  halott .  .  , 

Lajos  (a  bolondhoz).  Eredj  .  .  .  (Györgijhöz.)  Te  vir- 
rasztasz; itt  .  .  . 

A  bolond.  Egy  bolond  megy  —  kettő  marad.  (EL) 
(György  is  eltűnt  a  háttérben.) 

Lajos.  Meddig  lesz  éjjel? 

Mária.  Légy  türelmes  .  .  .  Jöjj  ide,  mondom  .  .  . 

Lajos  (leomlik).  Itt  vagyok  .  .  .  Mért  meredsz  rám 
így  ?  !  .  .  .  nem  akarom  .  .  . 

Mária.  Mit  akarnál? 

Lajos.  A  sólyom-lelked  érezném  most !  A  szárnya- 
dat, mely  fölemel .  .  . 

Mária.  A  szárnyam  szegett .  .  . 

Lajos.  Lesújtva  még  erősebb  vagy  !  Hova  fordul- 

junk?  Kihez?  Mit?  Szólj  ...  A  csillagjós  fönn 
a  toronyban  .  .  .  hívom  ,  .  . 

MÁRIA.  Oh  gyermek  .  .  . 

Lajos.  Jöjjön  ... 

Mária  (a  Lajos  arcába  meredve).  Ősz  fejjel  gyermek... 

Lajos.  Ne  nézz  így,  mondom  .  .  . 

MÁRIA.  A  csillag  vájjon  mit  jelenthet,  nézd  ! 

Lajos.   Ki  tudja  ?  !  Mennyi !  Mennyi ! 

Mária.  Szurokba  tűzdelt  szikrasor,  csak  ennyi .  .  . 
A  szemem  elnéz,  messze,  túl  az  égen  ...  A  sze- 
mem keres,  vájjon  hol  az  éjben,  sötét  vizeken 
most,  hány  ezer  gálya,  komp,  sajka,  naszád, 
jön  át  felénk,  Pétervárad  alatt,  ahogy  ég ! 

Lajos.  Hallgass  .  .  .  Elég  .  .  .  nem  .  .  .  Valaha  itt, 
ez  órában  épp,  Corvin  Mátyás  a  vaskos  ajkát 
kitárva  mint  egy  érckaput,  száz  olasz  hárfás- 
sal  énekelt ! 

Mária.  Királyom,  hozzam  a  lantomat?  Daloljak? 
Hívjam  elő  mind  a  kisasszonyokat,  lantpen- 
gető fehér  kezökkel,  mondd  ? 

Lajos  (elepedve).  Oh  1 

Mária.  Űzzük  az  éjjelt?  Legyünk  vidáman?  Ne 
várjunk  1  .  .  .  várjunk?  Nem? 

Lajos.  Kockázzunk .  .  .  (Feldönti  a  játékasztalt.) 
Oh  !  .  .  .  fogd  a  karikám,  angyal .  .  .  játsszunk . . . 
(Hajítja  a  karikákat.) 

Mária.  Elejtem  mind  .  .  . 

Lajos.  Az  agaraim  hozzam  elő  ?  .  .  .  kis  majmaim  .  .  . 
Tinódyt  tán,  a  citerákkal .  .  . 

Mária  (önjeledten  balfelé).  Hé,  Erzsébet ...  Klári- 
kám, a  lantokat !  .  .  .  (És  a  régi  hangba  vissza.) 
Az  éjben  vájjon  hol  száguldanak  ?  ! 

Lajos.  A  bolondom  hívom  vissza  .  .  .  egy  egeret ! . . . 
fgy  egeret  hadd  nyelessek  !  (s  mint  Mária.) 
Hol  jönnek  mind  közelebb  ?  1  .  .  egy  egeret  1 . . . 
Amott  ni !  .  .  .  Kapóra  jössz  ...  kis  szürke  men- 

2* 

tés . . .  megállj .  .  .  hol . . .  megvag>' .  . .  (Egy 
rúgás  a  fal  mentén  s  már  fel  is  kapta  az  egerei, 
farkánál  fogva.  Zaj.)   Itt  vannak  ! 

MÁRIA.  Kicsoda? 

Lajos.  A  két  lovas. 

MÁRIA.  A  két  futár.  Hát  mégis  várunk? 

György  (a  háttérben).  Felséged  kamarásai  térnek 
haza  a  bálból. 

A  KAMARÁSOK  (sgymás  közt).  A  király ! . .  .  (S  el- 
tűnnek.) 

Lajos.  Meddig  lesz  éjjel,  kérdem  ? !  Meddig  kell 
még,  hogy  árnyaktól  féljek?  Minden  zaj  csal. .. 
minden  hazug .  . .  mért  kínlódunk  itt  ?  Ha  tud- 
nám e  homályt  a  nap  fényébe  vetni,  mint  egy 
sötét  rongyot  nagy  tűzön,  elégetni !  Megmar- 
kolni az  éjt,  megrázni  mint  egy  nagy  köpenyt, 
lecsapni  a  reggel  elé,  mint  egy  üvegszekrénybe , . . 
a  holdat  a  napba  taszítni  —  ha  lehetne ! 

MÁRIA  (remegőn).  Ezt  nem  lehet ,  . . 

Lajos.  Királynak  sem? 

MÁRIA.  Senkinek. 

Lajos.  Istennek  sem? 

Mária.  Ezt  nem  kérdezem. 

Lajos.  Oh  bár  burgundi  György  ne  ment  volna  el 
—  Sziléziába,  uram  isten  !  Itt  volna  velünk . .  . 
gyönyörű  ember  ...  a  sóhajom  feléje  száll .  .  . 
ő  nevelt . . .  szeretett . . .  nem  volt  anyám  .  .  . 
nem  is  születtem  anyától .  .  .  úgy  lettem  csak 
egy  hulla  után  . . .  kövér  juhokra  emlékezem, 
vastag  kocákra,  borjakra,  a  vérökre !  —  száz 
anyám  . . .  felvágott  hasukban  pihentem.  György 
tanított .  .  .  vívott  velem  a  tornán ...  oh 
György  !  Uram !  Burgundi  Györg>^  1  Az  életed 
egy  hosszú  csók  legyen  1  —  erre  tanított  s 
hozta  ide  hozzám,  Egyiptomból  a  sok  cigány- 
lányt, a  tenger  mellől  a  gitánákat .  . . 

Mária.  Hallgass  .  .  . 

Lajos.  Meghalni  a  gyönyörtől  —  erre  tanított .  . . 

MÁRIA.  Hallgass,  mondom  . . . 

Lajos.  Te  még  nem  voltál  akkor  .  .  .  még  nem  tud- 
tam, ember,  angyal,  mit  jelent .  .  .  ember  ! 
hogy  legföllebb  ha  jó,  de  az  angyal  szép,  hogy 
ez  különbség  1  .  .  .  szeretlek  .  .  . 

MÁRIA.  Oh  ! 

Lajos.  Hadd  felejtsek !  .  .  .  Csak  így  lehet,  ha  el- 
merülök benned ...  ha  a  lelkemet  fölhangolom 
eléd,  százféle  sípján  egyetlenegy  sikolynak  .  .  . 

Mária.  Szólj ! 

Lajos.  Szeretlek. 

Mária.  Későn  .  . .  nem  ? 

Lajos.  Ami  még  van  szívem,  sebekben  van,  s  annál 
forróbb,  hogy  a  vére  ömlik .  .  .  Ami  vágy  s 
öröm  hevítene  még,  lásd,  mélyebb  még,  hogy 
oly  alázatos  .  .  .  Mint  egy  utolsó  szőlőfürt  a 
tőn  felejtve,  a  nap  hevére  hagyva,  nagy  szüre- 
tek után,  úgy  vagyok  itt,  aranyba  fonnyadtán, 
még  becsesebb  talán.  Utolsó  csillag  leomlott 
egekből,  csak  úgy  világít,  letördelten,  lezajlott 
ünnepekre  vissza  —  vak  kavics  s  gurul  to- 
vább . .  .  Utolsó  mécs  egy  kialudt  pokolban, 
az  vagyok  én  —  szánj  meg  engemet  I 

Mária.  Engem  a  császár  nevelt,  a  fivérem,  Charle- 
Quint !  Szívemben  nincs  szánalom,  csak  fény  1 

Lajos.  Ne  nézz  le  engem  .  ,  .  nem  vagyok  Charle- 
Quint,  igaz...  ki  vagyok?  mi?  ifjú?  öreg? 
ostoba  ?  tudós  ?  bölcs  mint  Chiysostomus,  vers- 
író mint  Aretino  ?  nem  !  Nem  jártam  Bolognába', 
nem  törtem  a  fejem  Wittenbergában  sem, 
Mirabilibust  olvastam  csak  1  hát  érdemes  ?  Mit 
láttam  ?  utaztam-e ...  hol  voltam  ?  Fehér- 
várott  a  templomban,  Prágában  mikor  koro- 
náztak, Bécsben  mikor  megesküdtem  veled  !  .  .  . 

Nem  vagyok  Charle- Quint,  igaz ...  ki  va- 
gyok ?  A  vágyaim  mind  királyilag  születtek  .  .  . 
oh  hallgass  csak  .  .  .  szerettem  volna  .  .  .  mint 
meghajszolt  lovak  ahogy  isznak,  egy  láncos 
kútból,  egy  várudvaron,  kidagadt  orrlyukkal, 
ahogy  szíjják  a  vizet,  úgy  szerettem  volna  föl- 
inni magamba,  hosszan,  soká,  az  életet  ! ,  .  . 
Szerettem  volna  zord  fegyvereket,  mint  egy 
acélban  zúgó  erdő  ha  megindul,  sok  ezüstöm 
ha  volna,  selyemzászlókkal  egy  nagy  sereget, 
száz  sólymot  karikán,  aranyból  szemétdombot 
az  udvaromon,  hogy  Szapolyait  látnám  benne, 
mohó  csőrével,  tolvaj  kakasom  !  Szeretném,  ha 
a  királyné  menne,  mint  egy  agáthídon,  nagy 
sások  között ...  ha  körülötte  mind  a  sok  kis 
Ludovicus,  aranyfátylakba,  kék  selymekbe,  fe- 
hér brokátba  mint  a  sok  tulipán  Hollandiába, 
úgy  nyüzsögne  a  sok  törpe,  sok  gyermek ! 
Nem  vagyok  Charle-  Quint,  igaz  ...  ki  vagyok  ? 
ez  éjszakát  nézd,  angyal !  az  utamon  !  —  már- 
tírjai a  sötétnek  úgy  esnek  el  vak  odvakban 
odalenn,  mint  aki  fenn,  a  nap  korongján  égne 
el  1  Ki  vagyok  e  homályban,  nézd,  elveszve  ! 
az  Úr  hét  sebére  l  micsoda  gyöngy  ez,  nézd  1 
a  koronáról  hullott-e  le?  e  verejték  a  homlo- 
komon ?  !  Nem  vagyok  Charle-  Quint,  igaz  .  .  . 
a  Dobzse  fia  !  lehetnék  több  ?  amint  így  itt 
vagyok  ?  !  Egy  pápa  fattya,  csonka  gyermek, 
nyomorult  ember,  de  nagy !  mégis !  nagy  1 
körülöttem  nézd  1  szó,  beszéd,  hang,  mozdu- 
lat a  rémületbe  dermed,  rongy  sarum  alatt 
meginog  a  föld,  egy  egész  világ  megrendül  — 
(Moraj.) 

Mária.  Hallgasd  csak  .  . . 

Lajos.  Hát  'nem  ! 

Mária.  A  két  lovas  l 

Lajos.  A  két  futár  ... 

MÁRIA.  Hallgasd  ... 

La.jos.  Hát  nem  !  Nem  akarom  !  Nem  igaz  ! 

Mária.  Hallgasd  ! 

Lajos.  Az  éjszakát  felöklelem  .  .  .  Küzdök  ! 

Mária.  Küzdesz? 

Lajos.  A  kétlovas  csak  árny  !  Álmodol ! 

Mária.  Ki  az  ?  ! 

L.\jos.  Ki  az  ? ! 

Búcsúsok  (kívülről  és  énekelve).  »Szent  szíve  Jézus- 
nak — « 

Lajos.  Búcsúsok  mennek  .  .  .  Virrad  ! 

Mária.  Hallgasd  csak  ... 

Lajos.  Egy  szekér  zörög .  .  . 

ALíria.  Fegyverek  .  .  .  (Zaj  kívül.) 

Lajos.  Betámasztatok  minden  kapui  .  .  .  ablakot .  .  . 
a  szél  ne  érjen,  egy  hang  ne  jusson  el  ide  .  .  . 
Eredj  !  Aludj  !  Az  álmod  inkább  !  kiálts  !  inkább 
ezt  .  .  .  jöjj  .  .  .  feküdjünk  le  .  .  . 

Mária.  Hallgasd  csak  .  .  . 

Lajos.  Félek  !  s  nem  akarok  félni  !  nem  bírom  a 
félelmet  .  .  .  érted  ezt !  .  .  .  Eredj  !  Aludj  ! 

Mária.  A  két  lovas  ! 

Lajos  .  A  két  futár  1  Eredj  .  .  .  eredj  mondom  .  .  . 
(A  háüér  felé.)  Georgius  ! 

György  ^a  hállérben).  Szapolyai  csapatja  tart  haza  . . . 

Lajos  (az  ereje  legvégén  és  gyorsan  s  iiikon  Gijörgy- 
höz).  A  két  Bakics  ha  jön  ...  a  két  lovas  .  .  . 
ott  fogják  le  az  őrségen  .  .  .  ott  tartsák  lenn  .  .  . 
nem  mozdulnak,  amíg  itt  egyedül  nem  leszek  .  .  . 
Megállj . .  .  magam  megyek.  (Leszalad  a  lépcsőn.) 

Mária  (ugyanakkor  balfelé  siclell).  Erzsébetem... 
itt  vagy  .  .  .  ébren.  Szaladj  le  az  őrségre,  szí- 
vem .  ,  .  két  futár  ha  jön,  hogy  tartsák  ott .  .  . 
ezt  rendelem  .  .  .  amíg  én  itt  egyedül  nem  leszek. 
Majd  akkor  hivtiiom  .  ,  . 

Erzsébet  (balról  s  remegőn).  Asszonyom  .  .  , 
Mária.   Eredj  .  .  .   szaladj  ...   a  lábad   megkövült, 

vagy  mi ...  a  kis  lépcsőn  eredj  ...  a  király  meg 

ne  lásson  .  .  . 
Erzsébet.  A  kis  lépcsőn  .  .  . 
Mária.  No  mi  ?  Micsoda  rémület  ?  félsz  .  .  .   sötét 

van  a  lépcsőn  .  .  .  fogd  a  fáklyát ...  mi  lelt .  .  . 

vadkacsa  .  .  .  ijedős  . . .  Magam  megyek  .  .  . 
Erzsébet  (rémülten).  Nem  mozdul  felséged  .  .  .  nem 

szabad  .  .  .  nem  engedem  .  .  . 
Klárika  (balról).  Asszonyom  .  .  . 
Dorottya  (balról).  Asszonyom  . . . 
MÁRIA.  Mit  jelent?  Boszorkányok  tánca  .  .  . 
Klárika.  A  kis  lépcsőn  mint  egy  páncélos  kísértet 

les  — 
Katalin  (balról).  Oh  asszonyom  .  .  .  Jankó  gi'óf .  .  . 
MÁRIA.  Szapolyai  ?  ! 
Erzsébet,  Itt  van  már  ...  itt  van  .  .  . 
A  többi  hölgy  (az  ajtó  iránijában).  Oh  ! 
Mária.  Hogyan  ?  ! 

(Az  ajtó  félszárnya  nyitva  maradt  s  a  függönyön  át, 

a  félhomályban,  egy  páncélos  kísértet  ezüst  fénylése 

dereng.) 

Erzsébet.  A  sisak  világít ...  a  páncél .  .  .  látja  ?  .  .  . 

Mária.  Tündérmesék ! 

Klárika.  A  függöny  mögött .  .  . 

A  többi  hölgy,  a  függöny  mögött .  .  . 

Mária.  Hogyan  ?  !  Igaz  ?  !  A  szobámon  át .  .  .  Oh 
arcátlan  !  (Szapolyai  a  küszöbön.)  Hogyan  me- 
részel keg}' elmed  ?  . . .  (Erzsébethez.)  Az  őrségre 
mondom  .  .  .  Eredj  .  .  .  sápadt  virág  .  .  .  te  is  .  .  . 
te  is . . .  Hogyan  merészel  kegyelmed  ?  !  Haramia, 
ki  kilesi  az  éjt ,  .  .  (A  hölgyek  mind  el.) 

Szapolyai.  Oroszlán,  ha  otthagyja  az  odvat .  .  . 

MÁRIA.  A  nagy  beszéd  !  Patkány  lapul  meg  titkos 

úton  .  .  .  Jankó   gróf !   Megtiltom  .  .  .    Egyedül 
vagyok  .  .  . 

SzAPOLYAi,  E  vasat  rajtam  tépjem  szét  ?  ! 

MÁRIA.  Itt  voltunk  ketten,  a  királlyal  áz  imént  .  .  . 
miért  — 

SzAPOLYAi,  Hitemre  !  Jöttem  vón  elébb  ...  ha  nem 
sír  itt  két  gyermek  .  .  . 

MÁRIA.  Két  gyermek !  Gyáva  !  Még  így  is  csak  a 
gyöngébbhez  merészel .  .  . 

SzAPOLYAi.  Számomra  itt  van  az  erősebb  .  .  . 

MÁRIA.  Nem  fog  csalódni  kegyelmed,  félek  .  .  . 

SzAPOLYAi  (felindultan).  Számomra  asszonyom  .  .  . 
poklok  fényére  !  nem  vagyok  cselédje  csak  fel- 
ségednek, mondom  ...  A  császár  nem  látta 
Frankfurtban,  szent  trónja  fellegéből,  a  térde- 
met behajtva  .  .  .  soha,  senki .  .  .  nincs  trón  a 
világon  !  csak  Isten  legfölebb  ha  látta  s  felséged 
szemevilága ! 

Mária.  Csodák  csodája  1  Mélyre  hajolsz,  hogy  ma- 
gasra törj  !  Ki  engedte,  hogy  erre  jöjj  ? 

Szapolyai.  Az  utam  vakmerő,  lehet .  .  .  felségedhez 
jöttem  .  .  .  felségedhez  csak  !  A  királlyal  semmi 
dolgom.  S  ez  itt  az  útja  — 

Mária.  Oh ! 

Szapolyai.  Nincs  más  I 

Mária.  Van  ! 

Szapolyai.  Hadd  halljam  ! 

MÁRIA.  No  de  ki  hívta  ide  kegyelmedet?  ki  paran- 
csolta fel,  ide  ?  én  ?  a  király  ?  nem  emlékszem, 
hogyan  ?  !  Kegyelmed  a  király  jobbágya  . .  . 
ha  felvesz  minden  páncélt  és  sisakot  magára, 
csak  Jankó !  a  szepesi  gróf  1  erdélyi  vajda ! 
medve  a  hegyekből,  vadállat  1  semmi  más ! 
Ami  haszon,  teli  kalász  volt  körülöttünk,  mind 
kegyelmed  aratta.  Amink  csak  van,  erdő,  mező, 
rét,  bánya,  város  és  falu,  mind  kegyelmed  falta 

föl . , .  fuvar,  adó,  hídvám  és  sarc,  ami  csak  van, 
ami  a  királyé  1  az  enyém  !  hegy  és  völgy,  mind 
kegyelmed  tartja  zálogon,  nem?  a  koronáig 
mindent,  aminek  húsa,  vére,  zsírja  van  !  Ami 
gáncsvetést  terveltek  itt,  ami  cselt  szőttek  s  tör- 
vényt ellenünk,  a  király  ellen,  igen  !  ami  hadakat 
kergettek  föl  Rákosról  e  várablak  alá.  Hatvan- 
ban amint  fölbujtottak  fűt-fát,  minden  lelket 
ellenünk,  amint  marakodtak,  véres  fogakkal  a 
királyi  jogok  koncain,  —  mind  kegyelmed  szőtte, 
fonta,  hozta,  kergette  s  rabolta,  Werbőczyt 
kinevelte,  mint  egy  részeg  trubadúrt  ellenünk  ! 
Szűz  Máriára  !  mindegy  !  százszor  aimyi  gazság 
ha  volna,  —  a  hangom  elfúl,  hogy  a  fülét  átszag- 
gassa —  mégis  csak  jobbágy  kegyelmed,  dacos  . 
tót !  legfölebb  hűtlen,  semmi  más  ! 

SzAPOLYAi.  Oh  asszonyom,  hogy  jobban  tessem  .  .  . 
E  néhány  szál  gyopárt  magam  tépdeltem.  amint 
jöttem  a  Kárpátokon  .  .  . 

Mária.  Nem  rendeltem  e  virágokat .  .  , 

SzAPOLYAi.  Erdélyből  most  érkezem  .  .  . 

Mária  (remegőn).  Oh  értem  .  .  . 

SzAPOLYAi.  Kelyhökben  egy-egy  gyémántkő  .  .  . 

Mária.  Nem  rendeltem,  mondom  . .  .  Hol  a  király  .  .  . 

SzAPOLYAi.  Előlem  bujt  el  tán  —  álomkirály  !  .  .  . 

Mária."  Oh  gaz !  lator !  az  öklöm  ni !  (S  már 
lesújt  rá.) 

Szapolyai  (harapna).  Asszonyom  .  .  .  (S  az  átmenet 
egy  sóhajjal.)  Hadd  nyújtom  föl  tündöklő  virág- 
jaim .  .  . 

Mária.  Ha  Erdélyből  ily  sietve  jön,  éjszaka  !  betör 
ide  .  .  .  mit  tud  kegyelmed,  szóljon,  ha  e  virágok 
közt  elkúszott  ide  .  .  .  Itt  van  kilesni  e  nyo- 
mort .  .  .  hogy  megragadja,  amit  nyújt  e  perc  ! 
no  lám,  izzó  fulánkja  különb  virágot  perzselne 
le,  úgy-e  ?  Micsoda  éjjel  ez,  tudja  .  .  .  mindenki 

kémje,  lenn,  fenn,  a  havasok  csúcsáról  ellátni 
messzire.  Kegyelmed  tudja,  mit  sodor  ez  éj  .  .  . 
leszállott  rögtön,  mint  esett  baromra  ...  itt 
van,  igen  !  itt  jön,  titkon  a  szobámon  át .  .  . 
ez  az  útja,  mondja  .  .  .  van  egy  más,  mondom  — 
Pétervárad  ég ! 
SzAPOLYAi.    Hadd   égjen !    Kedvemre !    Szeretem   a 

nagy  tüzet ! 
MÁRIA.  Háromszázezren,  akik  átkelnek  a  Dráván  ! 
SzAPOLVAi.  Még  nem  elég,  hogy  letiporjam  .  .  .  Sze- 
retem a  sok  fejet,  ha  kaszálhatom  ...  ha  gázol- 
hatok ben',  a  vért ! 
MÁmA.  Részeg  kegyelmed?!  Őrjöng?! 
SzAPOLYAi.    Csak   a   szívem  ver  e   vas   mögött  .  .  . 
Menny  és  pokol  minden  tüzét  elönti  bennem  .  .  . 
hitemre !  magamban  fönn,  silány  téli  éjjeleken, 
kigyulladt  agyamra  a  havat  hordták  csatlósaim... 
A  kardom  vasát  haraptam  ...  a  szepesi  vár  falá- 
hoz,  mint  a  kos,  verdestem  a  fejem  .  .  .  Nem 
kúszok,  mint  kígyó  !  a  lépteim  mind  súlyosabbak 
ahogy  jövök,  hallgassa  csak  ...  de  mint  a  rab, 
úgy  hullok  le  ide  .  .  .  felséged  tudja  — 
Mária.  Mit  tudok  én  ? 
SzAPOLYAi.  Felséged  tudja,  szeretem  1 
Mária.  Oh  hadd  kacagjak,  mondd  !  »felséged  tudja, 
szeretem  !«  felséged  többet  is  tud  ...  oh  zord 
szerelmek  Jézusom  !  .  .  .  ha  mint  a  sas,  röpülne 
a  kakas  !  Ami  becsvágy  van  kegyelmedben,  szá- 
mítgatás,  bűn  igen,  ami  nagyravágyás  !  ezt  mind 
tudom  ...  A  király  nővérét  akarta,  nem  kapta 
meg .  .  .  most  engemet .  .  .  fölkúszna  a  trónig ! 
az  ágyamig  !  engemet !  hogyan  ?  ! 
SzAPOLYAi.  A  király  fölött  átok  s  romlás  lebeg  ! 
Mária.  Nem  hallom  már  —  nem  !  üres  beszédek  .  .  . 
SzAPOLYAi.  Csak  én  élek  itt,  csak  én  vagyok  s  fel- 
séged ... 

Mária.  Nem,  Jankó  gróf,  nem,  e  reggelre,  mely 
ébred  — 

SzAPOLYAi  (harsány).  A  sisakomon  ! 

Mária.  Nem,  itt  már  nincs  hangja  a  szavaknak, 
nem  !  ...  itt  rámtörhet  kegyelmed,  mint  a  vad, 
itt  fúrhat  kegyelmed  egy  olyan  gödröt,  mint  a 
pokol,  gyújthat  olyan  tüzet,  mint  a  gyehenna, 
emelhet  kupolát,  mint  az  ég,  harsoghat,  mint  az 
orgona,  jöhet  akár  egy  kulcslyukon  át,  hozhat 
gyémántból  virágot,  a  Tátrát  magán  a  vállán, 
itt  csak  egy  út  van  a  szívemhez  — 

Szapolyai.  Hadd  halljam  — 

MÁRIA.  Halj  meg  a  Dráván  értem ! 

Szapolyai.  Talán  ! 

Mária.  Neked  van  hadad,  Jankó,  fegyvered,  aranyad, 
hatalmad,  egész  Erdély  fölkel  mögötted  — 

Szapolyai.  Mint  a  nap  !  A  hegy  kigyúl,  a  föld  meg- 
reng, a  völgy  felcseng  mind !  zengő  katlan  ! 
Jézus  nevétől !  ha  akarom  ! 

Mária  (fuldoklón).  No  lám  .  .  . 

Szapolyai.  Negyvenezren,  ami  százezrekkel  fölér  .  .  . 

Mária  (nyugtalan).  No  lám  .  .  . 

Szapolyai.  Megindulnak  mind  . .  .  egy  szavára,  asz- 
szonyom  . .  . 

MÁRIA.  Egy  szavamra  ?  Melyik  az  ? 

Szapolyai.  ígérje  meg  , . . 

MÁRIA  (nyugtalan).  Itt  van  a  törvény  minden  sza- 
vamon túl .  .  .  A  törvény,  Jankó  I  Kegj^elmed 
köteles  .  .  . 

Szapolyai.  Törvény  ha  van,  sipongva  szól,  a  har- 
sonáim hangja  alatt .  .  .  Hallom  én  ezt  a  hava- 
sokon? látom-e  lenn  a  betűk  szemetét,  szám- 
lálom-e a  férgeket  ?  Engem  nem  köt  törvény  .  .  . 
én  én  vagyok  . .  .  több  !  mint  hogy  másodiknak 
kullogjak  egy  árnykirály  mögött .  .  . 

Mária.  Oh  Uram  a  mennyekben  ! .  .  . 

SzAPOLYAi.  A  fejem  magasb  a  vállamon  . . .  kemé- 
nyebb is  . . .  meghajtani,  nem !  mint  a  gránit 
odafönn,  úgy  keli  hogy  összetörjön  ! . . . 

MÁRIA.  Oh  Uram ! 

SzAPOLYAi.  A  bölcsőm  ott  ringott  sasfészkeken, 
a  szemem  úgy  tapadt  oda  vad  hajnalok  mág- 
lyáihoz, hogy  nem  lát  mást,  csak  tüzeket . .  . 
Határ  nem  köt,  nincs  sorompó  az  égen,  az  utam 
szabad,  úgy  gurulok,  mint  a  mennydörgés  a 
végtelenben  .  . . 

Mária.  Oh  Uram,  hallod  ezt  ?  1 

SzAPOLYAi.  Negyvenezren  ha  megindulnak  .  . .  rette- 
netes harcosok  mind  ... 

Mária.  Ügy  induljon  kegyelmed,  hogy  egy  szavát 
ne  halljam  1 . . . 

SzAPOLYAi.  ígérje  meg  — 

Mária.  Ügy  induljon,  némán,  mondom  . . . 

SzAPOLYAi.  ígérje  meg  . .  . 

MÁRIA  (a  végsőkig).  Mit  ígérjek  ? 

SzAPOLYAi.  A  Dráván  odalenn  háromszázezren  álla- 
nak. Nem  sok,  mondom,  félhold  kutyái,  a  fogu- 
kat kiütni  sorra,  a  nyelvüket  kitépni,  ennyi 
csak  —  egy  kardcsapás  ...  ki  teszi  meg  ?  ki 
indul  itt  ?  kicsoda  ?  ki  van  ?  De  Burgiónak  száz 
aranya  ...  a  nemesség  ha  mozdul  is  1 .  . .  Budán 
mulatnak  ...  a  királynak  egy  halottja  van  a 
házban,  felségednek  itt  vagyok  magam . .  . 
Parázs  harc,  jó  szaga  van  I  mindegy  1  lehetne 
jobb  I  a  vér  magasb  —  megyek.  De  ha  csillagom 
úgy  térne  meg,  fénylőn  e  zord  játékból,  amint 
bízom  benne  ...  ha  lobogóim  alatt  visszatérek, 
tündöklőn  a  vértől,  mint  a  kereszt  hercege . .  . 
ha  felséged  selyemtopánjához  úgy  gurítom  oda, 
hogy  rothadt  virágot  aki  szebbet  látott,  a  sok 
pogány    fejet,    —    nagy    sárga    rózsák    vérbe- 

fagyva  ...  ha  a  király  nem  lenne  többet  s  a 
trón  — 
-  Mária  (a  végsőkön  is  túl).  Itt  most  már  megálljon 
kegyelmed  .  .  . 

SzAPOLYAi.  Nem  !  Végigmondom  .  .  , 

MÁRIA.  Megálljon  !  .  .  . 

SzAPOLYAi.  Ha  a  trón  — 

Mária.  Melyik  Isten  sújt  le  itt  a  király  fölkent  fejére, 
mutassa  meg  kegyelmed  ! 

SzAPOLYAi.  Ha  elsöprené  a  vész  .  .  . 

Mária.  Halandó  kéz  nem  érhet  hozzá  .  .  . 

SzAPOLYAi,  Nem-e  ?  ki  tudja  ?  ! 

Mária.  Elég !  Elég  1  Jankó  !  .  .  .  A  király  ...  a  ki- 
rály .  .  .  (Mert  látja  már.) 

Lajos  (a  középről).  Oh,  reggel !  Jankó  gróf .  .  .  mi  .  .  . 
hogyan  ?  ! 

Mária.  Elkábulok  .  .  ,  szívem  légy  — 

Lajos.  Megvívnál  velem  ...  itt  rögtön  .  .  . 

Mária.  Én  hivattam  .  .  . 

Lajos.  Egy  tornát,  Jankó  ! 

Mária.  A  Drávához  indul ...  ott  lesz  .  .  .  beszéljen 
kegyelmed  .  .  . 

Lajos.   Reggel   van  !   A  kardodat !   Védd   magad  ! 
(A  kard.) 

SzAPOLYAi.  Pokol !  Türelmem  fogytán  .  .  .  (A  kard- 
jához kap.) 

Lajos  (megdöbbenve).  Oh  !  (Egy  perc.)  Csak  úgy  vív- 
hatsz velem  ...  a  királlyal,  hogy  én  küldöm  el  a 
lelkedet .  .  . 
SzAPOLYAi,  Tegye  el  felséged  e  kardot ...  Az  acél  fé- 
nyére minden  tagom-  reszket .  .  .  fejembe  vér 
tolul . .  . 
Lajos.  Eredj  .  .  .  eredj  ...  Az  éj  elmúlt ...  A  nap  ! 
A  nap  !  nem  jöttek  .  .  .  nem  1  A  Duna  partja, 
nézd,  a  nagy  föveny,  mint  oroszlánbőrök 
kiterítve,  nézd! 

MÁRIA.  Reggel  van  ! 

Lajos.  Nem  jöttek  !  Mind  énekeljen  ! 

MÁRIA  (balfelé).  Erzsébet !  .  .  .  Klári ...  a  lantokat ! 
Mind  jöjjetek  .  .  .   mind  .  .  . 

Lajos.  A  bolondom  !  ...  az  agaraim,  a  majmaim  .  .  . 
egy  egeret  nj^eletnék  csakugyan  !  Az  egész  ház- 
népe, palotások  !  Jankó,  megállj  ...  te  is  ma- 
radj ...  a  táncosok  is  hazatérnek  .  .  .  (Udvari 
nép  jön  föl  a  lépcsőn.) 

A  BOLOND  (is  megjelent  s  a  táncosokhoz).  Mit  hoztatok 
a  prímástól,  kérlek. 

Lajos.  Mind  zengjen  !  Reggel  van  !  Nappal !  Aludni 
fogok  !  (Egy  nagy  leplet  csapva  át  magán,  ledőlne 
már  a  padra.) 

MÁRIA.  Hol  kezdjem  ?  (Már  a  lanttal  a  kezében.) 

Lajos.  Fenn  ! 

(S  már  itt  vannak  az  ablak  mentén,  Mária  körül,  a 

négy  hölgy,  mind  lantosok,  s  mind  egyszerre  föl- 
zengenek, egy  éles  lantpengésben.) 

Lajos.  A  nap  mint  egy  véres  ostya  az  égen  !  (Egy 
második  lantpengésre.)  Csend  ! 
(És  már  az  ének.) 

Mária  (a  négy  hölggyel  együtt  énekelve  s  lantpengetve). 
Oh  aranyszivű  Máriám,  oh  Máriám  1  oh  Máriám  ! 
Oh  adjad  rám  fehér  ruhám,  fehér  ruhám, 
Oh  áldjad  meg  a  koronám,  a  koronám, 
Az  ujjamon  kis  karikám,  kis  karikám. 
Oh  aranyszivű  Máriám,  oh  Máriám  !  oh  Máriám  ! 
(Zaj.  Mozgás.) 

Lajos  (felriadva).  Ki  az  ?  Ki  zavar  ?  Ki  mer  ?  .  .  . 
Hangok  (a  háttérben).  Ki  az?  Ki  az? 
Egy  hang  (kívül).  A  két  lovas  .  .  . 
Egy  másik  hang  (a  lépcsőn).  A  két  futár  .  .  . 
(Harsonák.) 

Lajos.  A  két  lovas  ?  ! 

Mária.  A  két  futár  ?  ! 

Lajos.  Nem  megtiltottam  ?  1 

Mária.  Megtiltottam  ! 

Lajos.  Te  is  .  .  . 

Mária.  Én  is  ...  . 

György.  A  két  Bakics  .  . . 

SzAPOLYAi.  A  véres  kardot  hordozza  Budán  ! 

Hangok  (egy  csoport,  egyszerre).  A  véres  kardot  ! 

Egy  másik  csoport.  A  véres  kardot ! 

Szapolyai  (közeledve).  Asszonyom  !  .  .  . 

Mária  (a  hölgyekkel  s  ez  most  már  egy  más  hang,  egy 

más  lant,  egy  más  kéz,  a  húrokon  remegve). 

Oh  aranyszivű  Máriám  !  oh  Máriám  !  oh  Máriám  ! 
Lajos.  A  véres  kardot  hordozzák  Budán  .  .  . 
Mária  (és  a  hölgyek). 

Oh  adjad  rám  fehér  ruhám,  fehér  ruhám, 

Oh  áldjad  meg  a  koronám  1  a  koronám  ! 

Az  ujjamon  kis  karikám  !  kis  karikám  1 

Oh  aranyszivű  Máriám,  oh  Máriám  !  oh  Máriám  ! 

(Függöny.) 


MÁSODIK  FELVONÁS. 

(Díszlet  mini  az  első  felvonásban. 

De  most  süt  a  nap  és  Szerémy  György  mellett,  a 
jobboldali  padon,  maga  a  nagy  Velius  ül,  Ursinus 
Velius  a  költő,  egy  harmadik  szerzetessel,  aki  a 
királyné  gyóntatópapja,  Conradus  Cordatus.  Szem- 
ben velük,  egy  törpe  széken,,  Menyhárt  csillagjós  fog- 
lalt helyet,  inkább  tolakodó  mint  szívesen  látott  baj- 
társképen, az  egész  testét  elöntő  palástban,  az  égi 
szférák  hímzett  csillagrendszerével  s  egy  cukorsüveg- 
gel a  fején.  Tisztes  távolban  balról,  ugyancsak  egy 
ilyen  törpe  széken,  a  Bolond  próbál  dörgölődni  e  szerze- 
testársasághoz, sok  ambícióval,  bár  sikertelenül,  és 
keserű  ellenszenvvel  a  csillagjós  iránt,  akit  szigorúan 
ellenőriz  s  rögtön  leint  mindenik  szavánál. 

A  királyi  szék  most  balról  áll,  egy  másik  skarlátszínű 
mellett,  mely  Corvinusé  lehetett,  s  intald  őrzi,  a  feslett 
támlába  szőve,  az  aranygyűrűs  madarat.  E  széken  ül 
most  Bornemissza  János,  gyönyörű  aggastyán,  a  kard- 
jára hajtott  ősz  fejével.  Göndör  haja  mint  a  húsvéti 
bárány  gyapja,  gazdag,  selymes,  Michelangelo-szerű, 
ha  angyalokat  ősz  hajjal  festett  volna . . .) 

György.  Oh  Velius,  talán  nem  látunk  soha  többet. 

Ügy  tűnik,  meghal  az  Idő  maga. 
Menyhárt.  Ez  Chrysostomus  gondolata  ! 

Szoraory  :  II.  Lajos.  3 

A  BOLOND  (Menyhárthoz).  Te  hallgass,  te  ragya- 
bunkó  ! 

CoNRADUS.  Isten  él  I  S  a  költő  — 

György.  A  költő  Velius  — 

Q)NRADus.  Világot  gyújt  a  mély  idők  homályán  ! 

György  (Veliushoz) .  Különb  vagy  mint  Erasmus  .  ,  . 

Velius  (egy  leheletben).  Oh  ne  mondd  ezt .  . , 

CoNRADUS  (Veliushoz).  Rómába  mégy  most  Wellen- 
burggal . . . 

A  BOLOND  (elepedve).  Rómába  ! 

György  (Conradushoz).  Nem  felel .  .  .  nézd  csak  .  . . 

CoNRADUS  (izzón).  Van-e  Luthernek  jövője,  mondd  . . . 

A  BOLOND.  Megmondom. 

CoNRADUs  (Györgyhöz).  Mért  hallgat? 

György.  Ne  zavarjad.  Nem  ismered  ez  ébrenálmo- 
dást,  mikor  a  végtelenhez  mint  szent  ostya  úgy 
tapad  a  gondolat.  Hol  vagy,  Ursinus?  Mit  ér- 
zesz?  Mit  élvezel? 

Velius.  Benső  tüneményeket. 

A  TÖBBIEK  (mind  egyszerre).  Tünem  — 

Velius.  Ami  a  léleknek  gyönyöre  van,  emberi  szó 
nem  mondhatja  meg  1 

A  BOLOND.  Góliátra  !  nem  ! 

Menyhárt.  A  csillagok  nagy  útja  odafönn  .  .  . 

A  bolond.  Te  hallgass,  mondom,  te  csillagbolhász  .  .  . 

Menyhárt.  A  csillagok  nagy  útja  — 

A  BOLOND.  Tágas  út  a  pokol  útja  ! 

Menyhárt.  Hess  !  hess  !  bolond  1 

Bornemissza  (dühös).  Kegyelmed  csak  kuruzsló, 
igaz  . .  .  kegyelmed  nem  Velius,  hazug  !  Kegyel- 
med ránkjósolta  virágos  szüretnek  az  egész 
csillagos  eget,  mikor  itt  alattunk  megnyílna  a 
föld,  mikor  —  (A  hangja  elfúl.)  a  pokolba  kegyel- 
meddel 1 

Menyhárt.  A  tudomány  szomj,  nagyuram,  bevallom, 
elvinne  akár  a  pokolba  is,  ha  úg>'  mehetnék, 

mint  Orpheus,  hogy  vissza  is  térjek  onnan  . . . 
(Felállott  volt.) 

Bornemissza.  Vissza  ?  ! 

A  BOLOND.  Nincs  ennél  könnyebb,  Menyuska,  igaz  ? 

Bornemissza.  Nem  eresztik  vissza  1 

A  BOLOND.  Csak  korán  kell  indulnod,  hogy  estére 
ismét  itt  lehess.  Kámzsát  se  végy,  palástot  se, 
mert  nagyon  meleg  van  ottan. 

Menyhárt  (nagyképű).  Hogy  képzeli  a  poklot, Velius? 

A  BOLOND.  Oh,  az  nagyon  szép  lehet  1  Egy  nagy  tor- 
nác előbb,  egy  nagy  falú,  de  te  csak  mégy  egye- 
nesen l  Egy  nagy  terem,  égő  zsarátnok  ívelésben, 
vörösmárványnak  néznéd,  de  az  mind  tűz  és 
parázs,  karbunkulus  és  rubintkő-szikrázás,  mint 
mikor  Visegrádon  a  nap  átragyog  a  koronán  ! 
(És  közben  kifelé  tuszkolta  Menyhártot.) 

Menyhárt  (távozóban).  Hess  I  hess  !  bolond  1 

A  BOLOND.  Csak  egyenesen  — 

Menyhárt.  Terem  bolond,  ha  nem  vetik  is  — 
(Etünik.) 

Velius.  A  királynétól  búcsúznám,  Conradus. 

CoNRADus.  Itt  rögtön  ...    a  kápolnába  menet .  .  . 

György  (Veliushoz).  A  szépségnek  vannak-e  már- 
tírjai vájjon? 

Velius.  Mint  a  hitnek. 

György.  Oh  a  szépség  I  Hol  érhető  közel  ? 

Velius.  A  fájdalomban  ! 

A  BOLOND.  Nincs  létra,  amely  vinne  föl  1  Bolond- 
nak bú  járása,  kár  a  társa,  a  világ  gurul  lefele 
a  hegyről .  .  .  dél  van  I  ebédünk  nincs  !  de  az 
mind  zabál  a  sok  hajdunép  odalenn,  aki  az 
urakkal  jött,  harcos,  huszár,  perestoldó,  duhaj, 
hadnagy,  deák  és  cseléd  —  vadkant  zabál 
áfonyával  mind  1  úgy  hozták  magukkal  a  sok 
szőrös  vadat,  tulkot,  fácánt,  húrosmadarat 
egy  sor  szekéren  .  .  .   azoknak  van  !  de  van  ám 

3* 

az  uruknak,  hogy  fúljanak  belé . . .  Bocsánat, 
túljár  a  szám,  elragad  a  szó,  a  sok  szárnyas  szó, 
szavak  szárnya,  szárnyak  szava  mint  zablástul 
a  ló  I  —  a  tengerpartra  jártam  iskolába,  a  meste- 
rem Camillo  Quarnero  !  a  pápa  udvaribolondja, 
merő  rózsaszínben,  mint  egy  nagy  pillangó. 
Ez  nem  fürösztött  kopókat  kétszer  hetenként 
mint  én,  nem  őrzött  kis  majmokat,  mégis  tudta, 
hány  bolha  megy  egy  fontra . . .  tudta.  Nem 
rágott  madzagot  angolna  helyett,  ócska  mel- 
lényt se  evett  pástétomnak  soha,  se  egeret  — 
havi  kilenc  dukát  fizetése  volt  I  S  csiszolhatta 
a  retorikáját,  a  Coryciana  kerti  ünnepélyein  ! 
E  napfényre !  Rám  se  hederít  a  három  barát  a 
bolhalajtorjában. 

Egy  apród  (középről).  A  királyt  várják  az  urak 
odalenn  1 

György  (Bornemisszához).  A.  kiráty  virrasztott  az 
éjszaka,  nagyuram  1 

Kapitány  (középről).  A  királyt ! 

Bornemissza.  Várjanak ! 

A  BOLOND.  Várjanak  1 

Bornemissza.  A  király  régebben  vár  az  urakra  ! 
Tíz  éve  vár ! 

A  bolond.  Fel  is  kopott  az  álla  ! 

Bornemissza.  Alszik  a  király ! 

Kapitány.  Dél  van !  (Zaj  kívül.) 

Bornemissza.  Ki  merészel? 

Apród  (a  háttérben  kifelé  szólva)  :  Csendesen  !  (És  el.) 

A  bolond.  Mit  dél !  este  !  reggel ! 

Bornemissza.  Vízkereszt  ha  van  ! 

A  BOLOND.  A  király  alszik  —  ez  kívül  van  időn. 

Bornemissza  (a  bolondhoz).  Hajnalban  fölvert  a 
kard ! 

A  BOLOND.  Egy  kis  majmom  meghalt.  Volt  egy  másik 
halott  is  a  házban  . . . 

Bornemissza  (a  kapitámj  uián,  aki  távolodott).  Meg- 
álljon, kegyelmed  !  Az  éjszaka,  kegyelmed,  része- 
gen állt  a  király  elé !  Hogyan  ?  !  Nem  fér  a 
fejembe,  rongy  martalóc ...  Ha  nem  volna  e 
szablya  nemesb  acél  — 

Kapitány.  Bízzon  a  sorsomra,  nagyuram,  engemet ! 

Bornemissza.  A  hóhérra  ! 

Kapitány.  Az  időm  letelt.  Ittam,  vége,  a  kupámat 
összetörtem  az  asztal  végibe ...  A  szomjam 
perzsel. 

A  BOLOND.  No  lám  ! 

Kapitány.  Vérre  !  Estére  megyek  egymagam,  egy 
szál  fegyverrel  a  végvidékre.  A  lovam  felnyer- 
gelve már ...  A  keresztet  felvettem.  (Meg- 
mutatja.) 

Bornemissza.  Kutya  !  (Elfúl.) 

A  BOLOND.  Rászáll  a  düh  az  epéjére,  nem  jó  az, 
öreg  Bornemissza  ! .  .  .  Négy  királyt  szolgált 
nagyuram,  hagyjon  valamit  az  Istennek  is  .  .  . 
No  egy  kockát  velem,  a  jobb  kedvére,  mókus  .  .  . 
(S  már  fölkapta  a  serleget.) 

Kapitány  (a  bolondhoz).  Velem  !  Hét  török  fejére, 
mielőtt  levágnak ! 

A  BOLOND.  Kegyelmeddel  nem  kockázom.  Kegyel- 
med már  adós  egy  halállal  a  királynak  1  (S  ismét 
Bornemisszához.)  No  vesse,  apuskám  .  .  ,  Vak 
kocka  !  .  .  .  No  újra  .  .  . 

(A  kapitány  elmegy.    Velius  előtt  leomlik,  mikor  ez 
fölmutatja  a  feszületet.) 

A  BARÁTOK.  Isten  kísérjen. 

A  BOLOND  (kockázva).  Nodemire?! . . .  Megálljunk. 

(Ebben  a  pillanatban,  balról,  Lajos  király.) 
Bornemissza.  Oh  felség  .  .  .  királyom  .  .  . 
Lajos.  Jó  reggelt ...  Jó  napot .  .  .  Nem  tudom  — 

A  BOLOND.  Csak  beszélj  bátran,  komám ...  A  nap 
ragyog ! 

Velius.  Cordatus  !  .  . . 

Lajos.  Az  ég  borult,  úgy  látom.  Ki  van  itt? 
Ki  ?  . .  .  Akárki !  nem  bánom  .  .  .  nem  bánom 
már  1  A  szívem  kő,  jég !  nem  érez  ...  A  kapi- 
tányod mind  részeg,  bornemissza !  Eredj  ! 

Bornemissza.  Nem  megyek  !  (Térdre  omlik  a  király 
előtí.) 

Apród  (középről).  A  királyt  várják  az  urak  ! 

Lajos  (heves  és  ingadozó).   Nem  !  Nem  !  igen  .  .  . 

MÁRIA  (aki  megjelent  volt  s  ajkbiggijesztve  most). 
Az  urak  . .  . 

Hadnagy  (középről).  Felséged  tanácsa  ! 

Lajos.  A  tanácsunk,  Mária !  Nem  volt  itt  egy  lélek 
az  éjszaka  I  A  két  lovas  ...  A  két  futár  .  .  . 

Egy  másik  apród  (középről).  A  királyt  várják  az 
urak  odalenn  .  . . 

Lajos.  Ezer  pokol ! 

Bornemissza.  Ha  mozdulhatnék  . .  . 

MÁRIA.  Most  megyek  a  kápolnába.  Addig  várnak. 
Erzsébet !  Klári ! 

Lajos.  A  fejem  forog ...  Ne  térdelj  itt  .  .  .  mért 
is  keltem  föl?  . . .  egy  nyugodt  napot !  .  .  . 

A  BOLOND.  Te  ülj  le  szépen  a  trónodra,  koma,  amint 
az  illik  a  királynak. 

CoNRADus.  Asszonyom  .  .  .  (Egy  mozdulattal  Ve- 
liiisra.) 

Erzsébet  (halról)  :  Jaj,  itt  vagyok  ! 

Klári  (mögötte).  Itt  vagyok ! 

Velius  (Máriához).  Felségedért  az  Úr  keg}'ét  kö- 
nyörgöm .  .  . 

Mária.  A  királyért  imádkozz,  Velius  ! 

Velius.  A  császárnak  mit  szólhatok? 

Mária  (egy  mozdulattal).  Meghajlok  .  . . 

Velius.  A  szentatyának,  ha  Rómába  érek? 

MÁRIA  (felhajtva  a  fejét).  A  szentatyának  a  szemébe 
nézek . . . 

Velius.  Oh  e  könnyek  ! .  . . 

MÁRIA.  Isten  veled.  (Elmegy  a  hölgyeivel.) 

Velius  (szerzetestársaihoz).  Elválunk  itt  .  . . 

György.  Mi  kísérünk . . .  (A  háttér  felé  mennek, 
ahol  De  Burgio  megjelent.) 

A  BOLOND.  Oh  én  is  megj'^ek  .  . .  megállj  csak  .  .  . 
ha  megengeded  .  . .  írtam  egy  levelet  Quarne- 
rónak  .  .  .  pénzért  írtam  neki !  oh  !  egy  szép 
levelet !  ha  elviszed  ! . . .  (Tudniillik,  megvonulva 
egy  sarokban,  néhány  sort  firkantott  egy  tekercs 
papirra  s  most  együtt  tűnik  el  középről,  a  szerze- 
tesekkel.) 

Lajos  (Bornemisszához).  A  fejed  ősz  mint  az 
enyém  . . .  fehér  ...  ülj  ide  mellém  .  .  .  nem 
haragszom  .  .  .  két  öreg  ember  .  .  .  hogy  vagy 
mindég  ?  . . .  Enni  tudsz-e  jól  ?  fogad  van-e  még  ? 

Bornemissza  (leült  Lajos  mellé).  Mind  megvan. 

Lajos.  Nekem  kettő  hiányzik  itt ...  A  szemed  jó-e  ? 

Bornemissza.  Vadászom  .  ,  . 

Lajos.  Én  olykor  már  elhibázom  a  sast .  .  . 

Bornemissza.  Királyom  ! 

Lajos.  Aludni  tudsz-e  (Epedőn.)  —  aludni !  Aludtál 
ez  éjjel  ?  Hallgass  .  .  .  Szapolyai  elment-e  vájjon? 

Bornemissza.  Itt  van  Budán.  A  nádor  is  meg- 
érkezett . .  . 

Lajos.  Nem  bánom  ,  .  .  öreg  .  .  .  öreg  .  .  .  szeretőd 
van-e  még? 

Bornemissza.  Az  első  éjjel  az  enyém  még,  ha 
mennyegző  van  Berzencén  .  .  . 

Lajos  (akit  ez  nagyon  érdekel).  Ne  mondd  !  .  . .  (Egy 
pillanat  s  egy  más  gondolat.)  Várj  csak  ...  az 
anyámat  ismerted  ?  . . .  szép,  nagy,  halovány, 
igaz  ?  (És  reszkető  kézzel  a  nyaklánca  medaillon- 
ján,)  Itt  van  .  .  .  nézd  csak  . . .  francia  ...  az 

álla  mint  egy  szív  . . .  pontosan  mint  egy  szív 
az  álla . . .  igaz  ?  az  apára  itt  mellette,  nézd 
csak,  mint  egy  kis  farkas . . .  nagyon  bús 
farkas,  nagyon  bús  ...  Az  apámról  mesélj  vala- 
mit —  drága  Jagelló  !  az  apámról . . .  csak  azt 
mondta  dobzse  mindenre,  igaz  ?  mikor  az 
anyám  meghalt,  még  búsabb  lett,  igaz  ?  .  .  . 
és  csak  kérdezte  a  csillagjóstól,  vájjon  én  meg- 
vénülök-e a  trónon  —  (Egy  kis  kacagással.) 
úgy  lett,  ahogy  kívánta  1  igaz  ?  oh  apám ! 
anyám  !  szent  szüleim  !  (Egy  csók  a  medaillonra.) 
oh  atyuskám  1  atyuskám  —  a  tiéd  sem  él  már  . . . 
hát  persze,  hogy  nem . . ,  nincs  gyereked  mint 
nekem  . .  neked  se  —  két  öreg  ember  . . .  igaz  ? 
(Sir.  Zaj  odalenn.  A  háttérben  Burgio  újra  meg- 
jelent. És  a  várnagy  is  jön,  Kajári-Furkó.) 
Hát  nem !  Nem  akarom  1  Mért  zavarnak  ? 
Nem  akarok  látni  senkit . . .  (S  újra  Bornemisszá- 
hoz.) Dalolni  tudsz-e  ?  Ezt  tudod-e  :  (S  dúdolva.) 
Oh  aranyszívű  Máriám,  oh  Máriám,  oh  Máriám, 
Oh  adjad  rám  fehér  ruhám  ... 

Bornemissza  (miután  igenlőleg  bólintott  a  jejével). 
Oh  adjad  rám  fehér  ruhám,  fehér  ruhám  !  (S 
most  együtt  éneklik  ketten.)  Oh  áldjad  meg  a 
koronám,  a  koronám  1 

Várnagy.  Az  urak,  királyom .  .  . 

Lajos  (nagyon  mérges).  No  de  nem  1 

Bornemissza  (dühös).  E  vén  kardra !  Szétverek  — 

Lajos.  Hé,  muskétások ! 

Burgio  (Bornemisszához,  aki  a  háttér  jelé  sietett). 
Megálljon,  nagyságod  .  .  .  felséged  hívta  össze, 
úgy  tudom,  a  tanácsot . . .  (Egy  csomó  írással 
a  kezében.) 

Lajos.  Én  hívtam  ?  .  .  .  igen  .  .  .  én  . . .  meglehet .  . . 

Burgio.  Jobb  nem  váratni .  .  .  Minden  perc  vég- 
zetes — 

Lajos.  Mária  nem  jött  be  még?.  ,  .  (Bornemisszá- 
hoz.) Nézd  csak  meg  . .  .  szólj  be  érte  . .  /már 
meggyónhatott .  .  .  jöjjön  . .  . 

BuRGio.  A  királyné  a  kápolnában ...  ki  zavar- 
hatja ott  ?  . .  . 

Lajos.  Egyedül  itten  .  .  .  nem  — 

BuRGio.  En  itt  vagyok,  felségeddel .  .  . 

BoRNE.MisszA.  Én  itt  vag}'ok  királyom  .  .  , 

Lajos.  Mária  . . .  (Távolodik.) 

BuRGio.  Egy  szavam  ha  lehetne  ... 

Lajos  (nyugtalan).  A  sok  hasa  De  Burgio?... 

BuRGio.  E  néhány  levelet  sürgősen  .  .  . 

Lajos.  Hadd  látom  .  .  (Átveszi.) 

BuRGio.  Égető  szükség,  hogy  megírja  felséged  .  .  . 

Lajos.  Megírjam  .  .  .  igen  ...  oh  be  hosszú  levelek 
és  mennyi !  (Olvasgatva.)  »V.  Károly  őfelségé- 
nek .  .  .«  Mind  segélyért  szól. 

BuRGio.  Teljesen  kész  szövegek  .  . . 

Lajos.  Oh  ez  Brandenburgnak  1  látom  1  Ferenc 
királynak  . .  .   VIIL    Henriknek   Angliában  .  .  . 

BuRGio.  Felségednek  csak  le  kell   hogy  másolja  .  .  . 

Lajos.  Mennyi !  Mennyi !  Micsoda  munka  I 

Bornemissza.  Elvégzem  én,  ha  megengedi . .  . 

Lajos  (lapozgatva  az  írások  közt).  Montmorency, 
Lautrec  hercege  ... 

BuRGio  (Bornemisszához).    VIH.    Henriknek    nem 

írhat  nagyságod,   bármilyen  jó  szíve  is  van  . .  . 
Bornemissza.  A  király   helyett !   a   király   aláírja, 

én  csak  másolok  .  . . 
BuRGio.  Ezt  csak  a  királynak  lehet  —  trónoknak, 

sajátkezűleg  1 . . . 
Lajos  (rezignált).  Hát  persze  I  persze  1  De  mennyi 

munka,  mennyi  könyörgés  1 
Bornemissza.    Ahelyett   hogy   győznénk,   segélyért 

könyörgünk  .  .  . 

BuRGio.  Hát  győzzön  uram,  Bornemissza  1  Magam 
se  kívánok  egyebet  1 

Lajos  (Bornemisszához).  Eredj,  szólj  Máriának.  Majd 
ő  leírja.  Az  írása  szakasztott  olyan,  mint  az 
enyém.  Mit  tudja  azt  VIII.  Henrik,  hogy  ki  ír 
itten  . . . 

Bornemissza.  Mit  tudja,  igaz  ! 

BuRGio.  Felség ... 

Lajos.  És  felesleges  ...  és  késő  és  .  .  .  és  hiába  is  ! 
és  .  .  .  nem  írtunk-e  már  és  hányszor  !  és  meny- 
nyit !  a  karom  leszakadt .  . .  nem  írtunk-e  már 
széltében  a  Nálágnak,  a  trónoknak  mindenütt . . . 
fegyverért,  pénzért,  ruháért,  kenyérért  mint  a 
koldusok  !  Mind  csak  ígért  és  semmit  sem  ad  . . . 
még  a  brandenburgi  is  cserbenhagy  . .  .  barát, 
rokon  . . .  Mind  csak  szájtátók  e  küzdelemben  .  .  . 
csak  hagynak  itt  bennünket  elveszni !  Hát 
vesszünk  el  1  Nem  bánom  ! .  .  .  nem  írok  . .  . 
nem  kell . . .  nem  akarok !  (S  eltépve  a  papírokat.) 
itt  van  I  elég  1  Charle-  Quint,  Angouléme, 
Alangon,  Vendome  s  Lothringiai  hercegek,  hadd 
vigye  a  szél  —  Pétervárad  ég,  a  török  átjött 
a  Dráván  !  ez  nem  ment  meg  bennünket  e  sok 
levél !  nem  koldulok  a  keresztért,  ha  nem 
védik  meg,  inkább  meghalok ! .  . .  nem  és 
nem  ...  a  szemétre !  a  sok  rongy  papir !  —  oh 
bocsánat,  a  keze  írása,  Burgio  ! 

Bornemissza.  Pap  megbocsát ! 

Burgio.  Én  nem  látom,  csak  a  veszélyt !  Áz  orszá- 
got vérben  . .  . 

Lajos.  A  szentszék  segített  többször  is  .  .  .  igaz  .  .  . 

Burgio.  Egész  seregünk  lehetne  a  Dráván  most, 
ha  a  szentszék  pénze  zsoldra  s  fegyverekre  meg)'^! 

Lajos.  A  többi  írása  ?  .  .  .  (Zaj.)  Mária  hadd  jöjjön  1 

Burgio.  E  végzetes  percekben  felség,  ő  Szentségé- 
nek egy  újabb  segélyét  jelentem. 

Lajos.  Mikor  jött  ez? 

BuRGio.  Ma  reggel. 

Lajos.  Kérem  . .  . 

BuRGio.  Az  összeg  Fuggeréknél  van  letétben  .  .  . 

Lajos.  Értem  .  . . 

BuRGio.  Felséged,  ha  rendelkeznék  vele,  e  kötelez- 
vényt aláírja,  a  szentszék  óhaja  szerint. 

Lajos.  Kötelezvényt?  Miért? 

BuRGio.  Minden  segélyt  visszafizet  felséged,  ha  a 
szentszék  pénzét  másra  fordítaná,  mint  amire 
az  rendeltetett ! 

Lajos  (megsebezve).  Oh  én  nem  költöttem  el  eddig 
se  más  célokra,  amit  ő  Szentsége  küldött ! 
Hitemre !  hozzá  nem  nyúltam  .  .  .  szegény  va- 
gyok, egy  topánt  nem  vettem  ...  a  ruhámat, 
ami  van,  selymem,  ékszerem  mind  Máriától 
kaptam  .  .  .  Ami  pénz  elvész,  az  enyém  is  pusz- 
tul vele  .  .  .  egy  örvény  van  itt .  .  .  (Zaj.) 

BuRGio.  Felséged  aláírja,  mielőtt  a  tanács  meg- 
jelenne itt . . . 

Bornemissza.  Királyom  nem  !  oly  megalázó  ! 

Lajos.  Hát  van  itt  már  ami  megaláz  engem  !  ( Alá- 
írja a  kölelezvémjt.  Zaj  és  már  meg  is  jelentek 
az  urak :  Glésán  Miklós,  Szobi  Mihály,  Paksi 
János,  Bodó  Ferenc,  Perneszi  Mihály,  Fajszi 
János,  Csányi  Balázs,  Kutasi  Lukács  s  mások,  — 
a  rendek  képviselői.) 

Hangok.  Nem  várhatunk  tovább  1  .  .  .  Nem  várha- 
tunk, királyom !  Vitorlánkban  a  szél.  Este  lesz  ! 
Nem  várhatunk  !  Még  haza  is  mennénk  ma  I 

Lajos  (e  hangözönben  Bornemisszához).  Hát  ez  nem 
megalázó,  mondd ...  így  jönnek,  mint  egy 
malomba  !  (S  az  urak  jelé.)  Egy  perc !  (Bor- 
nemisszához.) Szólj  Máriának,  mondom !  (De 
már  meg  is  pillantja  ekkor.)  Ah,  itt  van  ! 

MÁRIA  (jobbról  s  a  hölgyeihez).  Ti  menjetek  .  .  . 
^A  hölgyek  el  balról.) 

Bornemissza  (a  háílér  felé)  :  Az  országnagyok  ! 

Apród  (a  középen)  :  A  követek ! 

(Jönnek    Szálkán    prímás,    Báthory    nádor,    az    öreg 

Brodarics    kancellár,      Thurzó    kincstarló,     Sárkány 

országbíró.  S  mögöttük,  fönn,  a  középen,  a  követek.) 

MÁRIA  (Lajoshoz).  Légy  nagy,  légy  erős,  ne  engedj  ! 
küzdj ! 

Lajos.  Te  itt  maradsz  velem !  A  két  Bakics  ha 
jönne  — 

MÁRIA.  Itt  vannak  ...  a  futárok  —  (Az  apródhoz 
aki  közeledett,  ez :  Héderváry  Lőrinc.)  Lenci, 
maradj  közel .  .  .  (Lajoshoz.)  Itt  van  Tomory 
maga  ! 

Lajos  (megdöbbenve).  Hogyan?  Hol? 

MÁRIA.  Hallgass  . .  .  várj .  .  .  egy  jelemre  — 

Szálkán.  Felséged  tanácsa  egybegyűlt. 

A  TÖBBIEK  (egymás  után).  Királyom  !  Királyom  ! 
Királyom ! 

Glésán.  Itt  vannak  a  rendek  képviselve  ! 

A  TÖBBIEK  (hármas  csoportban).  Királyom  !  Kirá- 
lyom !  Királyom  !  ^5  a  háttérben  a  rendek  fegyve- 
res csapatja  tűnik  föl.) 

Lajos.  Minek  az  a  sok  fegyveres  nép  ?  1  Ez  mind 
képe  a  viszálynak ...  a  sok  fegyver  !  Ez  volt 
Rákoson,  Hatvanban,  ez  volt  itt  az  ablakom 
alatt . .  .  Hol  van  Kajári-Furkó  ?  !  A  porko- 
lábok?! 

Bornemissza.  A  szolgahad  menjen  ! 

Szálkán  (a  rendek  felé).  Kegj^elmetek  hozzák  e 
harci  csőcseléket ! 

Szobi.  A  prímásnak  is  van  hada  itt .  .  . 

Perneszi.  a  nádornak  is  !  A  kincstartónak  ! 

Szálkán,  Báthory,  Thurzó.  Nincs  nekem  !  Hazug  ! 
Hitemre  !  —  És  Sárkány.  Hát  nekem  van-e  ?  ! 

Szobi,  Perneszi.  Ki  merészel  itt  ?  ! 

Brodarics  (a  rendek  felé).  A  király,  urak  ! 

Hangok,  zaj.  A  király  l  A  király ! 

Lajos.  Csak  a  tanács  van  itt,  a  rendek,  senki  más  ! 

Mária.  A  külföldi  követek  . .  . 

Hangok  (a  rendek  körében).  Nem  kell  a2  idegen  1 
Mind  menjen  ez  l  A  német  1  a  lengyel  1  a  ve- 
lencei 1  Ez  csak  kémkedik  itt . . .  ellenünk 
van  ! .  . .  Ausztria  zsoldjába  hajt !  (És  mind 
egyszerre.)  Mind  menjen  !  menjen  ! 

A  KÖVETEK  (egy  hangzavarban).  Psiakrew  !  Ci  nas 
zamordja  1  Müesen  gen  !  müesen  1  Figlio  di 
cane  !  Andiammo  via  !  (Elmennek.) 

MÁRIA.  Oh ! 

BuRGio.  Ez  esetben  . .  . 

Glésán.  De  Burgio  maradhat ! 

MÁRIA.  Ez  még  szép  I 

Lajos.  A  fejem  forog .  .  .  (Holott  beszélni  készülne.) 

MÁRIA.  Ludovicus  .  .  . 

Lajos.  Főtisztelendő,  nagyságos,  jeles,  őszintén  ked- 
velt híveink  1  (De  ebben  a  pillanatban  újra  fegy- 
veres csapatok  tűnnek  fel  a  háttérben,  mire  más 
hang.)  Megint  egy  csapat  fegyveres  1 

Bornemissza.  Pusztuljon  ! 

Szálkán,  Báthory,  Thurzó.  A  végvidékre  men- 
jen ez  ! 

Lajos.  Tarczai  hol  van  ?  I 

Tarczai  (a  háttérből).  Itt  vagyok  1 

Lajos.  A  királynak  nincs  őrsége  ?  Balassa  !  a  .test- 
őrök ?  ! . .  .  Podmaniczky  ! 

Várnagy  (aki  közeledett).  Az  őrség  nekiesett  a 
sok  hulladéknak,  amit  az  urak  cselédei  meg- 
hagytak odalenn  ! 

Lajos.  Nem  akarom  e  gyülevész  hadat  1  Nem  azért 
hivattam  az  urakat,  hogy  itt  felvonuljanak  .  . . 

Itt  lakom  ...  a  váram  ez  .  . .  nem  tábor . . . 
csapszék,  malom,  kaszárnya  ! 

MÁRIA.   A  végvárak   nem   láttak   ennyi   fegyvert ! 

Hangok.  Nem ! 

Lajos.  A  végvidék  elveszett. 

Rendek.  Ki  felel  ezért  ?  1 

Glésán.  Menjünk  vissza  minden  bűnökig ! 

Lajos,  Elég !  Elég  I  Nem  azért  hivattam  az  urakat, 
hogy  vitatkozzunk  . .  . 

MÁRIA.  Nincs  szó,  beszéd  több  ! 

Szobi.  Nándorfejérvár  elveszett,  Báthory  ott  állt 
s  nézte ! 

Báthory.  Ezer  pokol  1  Mi  hadam  volt  ?  1  Gyülevész 
pór !  Ezt  is  magam  fizettem !  Én  sem  vagyok 
Krőzus.  Szapolyai  ott  állt  Lippánál  tétlen  .  .  . 

Rendek  (egyszerre  mind).  Szapolyait  ne  vádolja  a 
nádor ! 

Báthory  (magánkiviil).  Vádolom ! 

Mária.  Nándorfejérvár,  Zimony,  Szabács  úgy  esett 
el,  hogy  kegyelmetek  se  voltak  ott ! 

Glésán.  Törvény  kötelezte  a  főpapságot  s  főnemes- 
séget, bárókat  s  urakat  mind,  hogy  fölkeljenek  ! 

FŐRENDEK.  Hát  a  rendeket  nem?  Hát  kegyelme- 
tek ?  !  A  rendeket  kímélte  a  törvény  ?  ! 

Szálkán  (a  rendek  felé).  Kegyelmetek  úgy  hozták 
a  törvényt  a  maguk  javára  csak  !  Az  ország- 
gyűlést is  úgy  vezették  ! 

Báthory.  Nem  kelt  fel  senki !  aki  csak  tehette  ! 

Hangok  (a  rendek  körében).  No  lám,  királyom. 

Hangok  ( a  főrendek  körében) .  Itt  vannak,  asszonyom! 

MÁRIA.  Ha  a  végvárakat  nem  tudtuk  ellátni,  ho- 
gyan megyünk  a  törökre? 

Rendek.  Ott  kérdezze  asszonyom  ! 

Főrendek.  Elég  !  Elég ! 

MÁRIA.  Ne  vitatkozzunk  !  .  .  . 

Hangok  (a  rendek  köréhen).  De  igenis  !  Ne  tér- 
jünk ki ! 

Brodarics.  Hagyják  abba  !  (A  többiek :  Hagyják !) 

Bornemissza.  Elég ! 

MÁRIA.  Itt  vagyunk  a  romlás  elé  sodorva  ! 

Lajos.  Pétervárad  ég ! 

Szobi.  Hol  van  a  törvény  végrehajtva  ?  ! 

Mária.   Szolimán  átkelt  a  Dráván  ! 

Szobi.  Hol  van  az  esztergomi  érsek  két  bandé- 
riuma ? 

Szálkán.  Hol  van  a  kegyelmedé  ? ! 

Mária.  Uram  Jézus ! 

Szobi.  Az  egri  püspöké,  ezt  kérdezem  ?  ! 

Báthory.  Micsoda  jogon  ?  I . . . 

Rendek  (mind  egyszerre).  A  törvény !  A  törvény  ! 

Lajos.  Nincs  vád  s  panasz  több  1 

Mária.   Szolimán  átkelt  a  Dráván ! 

Szobi,  Glésán,  Bodó  (egymás  után,  amint  átveszik 
a  szót  egymás  ajkáról).  A  pécsi,  erdélyi,  zágrábi 
püspökök  —  És  Perneszi  :  A  vranjai  prior 
mit  adtak  ?  1 

Mária.  Háromszázezren  átkeltek  a  Dráván,  mon- 
dom ! 

Paksi,  Csányi,  Kutasi  (egymás  után).  A  győri, 
veszprémi,  váci  püspökök —  És  Fajszi,  Bodó, 
Perneszi  :  A  csanádi  érsek,  a  szekszárdi  apát, 
a  fehérvári  nagyprépost  egyenként  száz  lovas- 
sal tartoznak .  .  . 

Mária.  Elég!  Elég! 

Rendek.  Hol  van  a  törvény  végrehajtva  ?  1 

Báthory.  Az  urak  mit  adtak  ?  !  (Hangok  mögötte  : 
A  rendek  1  A  rendek  !)  A  vajda  mit  adott  ?  Ezt 
hadd  halljam  ?  1  (És  hangok  mögötte  :  Ezt  hall- 
juk !) 

Lajos  (reménytelen).  Pétervárad  ég  I 

Glésán.   A  bánok  mivel   tartoznak,   asszonyom  ?  ! 

MÁRIA.  Egyenként  nyolcszáz  lovassal .  .  .  mind  tu- 
dom ezt . . . 

Szobi.  A  főnemesség  ?  1  (És  hangok  körülötte :  A  te- 
mesi  gróf !  A  pozsonyi  gróf !) 

Báthory.  Kegyelmetek  .  . .  (Egy  sánta  lépéssel  előre 
s  meghátrálva  a  hangzavar  előtt.) 

Rendek.  A  Drághfyak,  a  Bánffyak  1  somlói  és  ecsedi 
Báthoryak  ?  !  Csáktornyai,  a  Perényiek  1  Pa- 
lóczy,  Drugeth  s  a  Kanizsaiak ! 

MÁRIA.  Mind  tudjuk  ezt ! 

Szobi,  Glésán.  A  terheket  mind  a  nemesség  nya- 
kába varrták  1 

BÁTHORY.  A  nemesség  a  főurak  nyakába  ! 

Lajos.  S  mind  együtt  az  én  nyakamba  I 

BuRGio,  Brodarics.  Ez;  az  igaz  ! 

Lajos  (megsemmisülten,  a  székébe  rogyva).  Péter- 
várad ég ! 

Mária.  Mind  tudjuk  a  hibákat,  a  zászlósokét  épügy, 
mint  amit  kegyelmetek  vétkeztek  1  Az  adókat 
nem  fizették !  semmit  abból,  amit  megszavaz- 
tak !  Ha  nincs  végvidék  több ...  ha  nincs 
hadunk  —  nemes  urak  és  főurak  csak  szaval- 
tak az  országgyűléseken,  de  nem  adtak  egy 
katonát,  nem  adtak  — 

Rendek  (a  zászlósokat  jelezve).  Oda  szóljon  a  vád  1 

Főrendek  (a  rendek  felé).  Oda  pattanjon  vissza  ! 

Lajos.  Egymást  vádolják  csak ! 

Mária.  Péterváradon  nem  volt  kenyér ! 

Rendek.  Mért  nem  volt  hát  ? ! 

Mária.  Mert  kegyelmetek  nem  adtak  1 

Rendek  (mind  egyszerre).  A  főnemesség ! 

Főrendek.  A  rendek  mindent  megtagadtak  I 

Mária.  A  kapitányok  itt  ültek  hétszám,  a  végvidé- 
kiek, és  vártak  a  zsoldra  .  .  . 

Szobi,  Glésán,  Paksi  (egy-egy  hanggal).  Mért  nem 
fizették  ?  !  Itt  van  Thurzó  !  Mért  nem  fizetett  ?  1 

Thurzó.  a  kincstár  üres  .  .  . 

BoDÓ,  CsÁNYi,  Perneszi.   a  kiillyi  jövedelmek  — 

Lajos.  Elég  I  Elég  !  Unom!  Mért  mondjam  újra,  hogy 
szegény  vagyok  1  Tollas  sisakkal,  címmel,  ranggal, 
agarakkal,  hogy  koldulok,  mit  üvöltsem  újra. .. 
hányszor  !  megint !  elég  1  fáradt  vagyok  !  Ki- 
rályi jövedelmek  !  —  a  gond  s  nyomor  mi  rám 
szakad  !  olykor,  hogy  teríthessenek  itt,  zálogba 
kell  hogy  küldjem  az  asztali  ezüstömet  I  Nem 
restellem  már,  nem  bánom  !  királyi  konyhám 
hitelre  megy  1  A  bolondom  ad  kölcsön  olykor 
öt  dukátot  —  a  jó  bolond  ! 

Szobi.  A  templomi  kincseket  beszedette  felség .  .  . 

Lajos.  Csak  akartam  .  . .  hogy  pénzt  veressünk  .  .  . 

Szálkán.  Róma  megengedte  1 

Rendek  (mind  egyszerre).  Nem  ez  a  kérdés ! 

Szobi.  A  sok  aranykehely,  feszület,  szent  edény  . . . 

BuRGio.  A  legtöbbje  elveszett  a  behajtók  kezén  1 

Szobi.  Szent  Gellért  ezüstkoporsóját  behordták  ide  1 

Lajos.  Szent  Gellért  koporsóját  lefoglalta  Podma- 
niczky,  akinek  tartoztam,  igaz  ? 

Mária  (kétségbeesetten).   Koporsókról  vitatkoznak  1 

Glésán.  a  budai  Szent  János-templomból  hatszáz- 
harminc aranyat  hordott  el  a  kincstár  régi  ma- 
gyar pénzben  és  ötszáz  dukát  aranyat . .  . 

Thurzó  (készséggel).  Számoljunk  el ! 

Mária.  Nem  !  Ne  a  másét  kérdezzék  az  urak  .  .  . 
hogy  ők  mit  adtak,  ez  a  kérdés  1  Nem  felelünk 
a  rendeknek,  senkinek  !  azok  tartoznak  nekünk 
s  mi  Istennek  csak  1 

Szobi.  A  végvárakat  a  király  se  látta  el  1  Holott  ez 
törvény  1  Száz  törvényben  megvan  1  (Zaj  a 
rendek  körében.) 

Mária  (remegőn).  Ki  merészel?! 

Lajos.  Én  lássam  el  a  végvárakat?..  .  Miből,  ha 
ki  vagyok  rabolva  ?  ! 

Szomory:  II.  Lnjos.  4 

Rendek  (ujjongva).  No  lám  ! 

BoDÓ,  Perneszi,  Csányi.  Ki  rabolt  itt  ?  ! 

Szobi.  A  prímás  !  Szálkán  ! 

Glésán.  a  varga  íia  ! 

Szálkán.  Kegyelmed  vigj'ázzon  a  szavára  !  . .  . 

KuTASi,  Fajszi,  Bodó.  Thurzó  !   Sárkány  ! 

Thurzó,  Hazug ! 

Sárkány  (fenyegetőn).  Pallosomra  ! 

Csányi.  Mért  volt  méltatlan  a  prímás  a  bíbornoki 

kalapra  ? 
Sárkány.  Én  egymagam  többet  tettem  — 
Rendek  (mind  egyszerre).  Zsebre  ! 
SÁRKÁNY   (megrendülve).    Loptam?    Micsoda?  Hé, 

fegyveresek  !  (Egy  lépéssel  a  háttér  felé). 
Rendek.  No  lám,  tagadta,  hogy  csapatja  van  itt .  .  . 
Nem  mozdul  senki !  (Nagy  mozgás  a  háttér  felé.) 
Glésán  (Sárkány  irányában).  Kardomra  1  A  szemem 
nem  bírja  nagyságodat .  .  .    Megvakulok  vagj-^ 
az  ördög  viszi  innen  l .  .  . 
Rendek.  Ki  az  országbíróval !   El  innen  1 
Lajos.  Lehet-e  tűrni  ?  ! 
MÁRIA.  Hadd  menjen  . . . 
Brodarics.  Szent  Jeromosra  ! 
SÁRKÁNY.  Királyom ! 
Rendek.  Nem  kell  a  tanácsban  . .  dib-dáb  kufár ! 

El  vele  !  Marhahajcsár  !  Ki  innen  ! 
MÁRIA.  Hadd  menjen  már !  (Sárkányt  kituszkolják.) 
Szobi.  A  király  feleljen  1  A  végvárakról  a  király  ! 
Rendek.  A  király  !  A  király  ! 
Főrendek.  Elég  1  Elég  l 
Lajos.  Engem  ne  vádoljon  senki  1 .  . . 
Bornemissza.  Hitemre  1 

MÁRIA.  Szent  Szűz  I  hogyan  ?  ha  nincs  hűség  több  — 
mit  mondjak  ? !  becsület  az  urakban  —  hall- 
gassanak !  Nem  megtettük-e  mi  itt  a  köteles- 
ségünket? Nem  küzdöttünk-e  itt,  méltatlanul 

már  királyi  fényünkhöz,  mi  ketten  ?  Nem  kér- 
tünk a  világban  mindenütt  ?  Nem  álltunk  meg 
minden  küszöbön? 

Lajos.  Nádasdy  elment  Frankfurtig,  hogy  kérjen  ! 

MÁRIA.  Magam  írtam  a  császárnak,  Ferdinánd- 
nak .  .  ,  magam  Frangepánnak,  Salmnak  is,  a 
pápának  ! 

Lajos.  Trepka  elment  a  bandériumokért  1 

MÁRIA.  Cipruszi  Hannibál  Morvába  ! 

Lajos.  Hardeck  Bécsbe  fegyverekért .  .  . 

Mária.  Száz  követünk  rohant  — 

Lajos.  Száz  biztosunk  az  adókért .  .  . 

Mária.  Mind  hívtuk  a  rendeket .  .  . 

Lajos.  Nem  mozdult  senki ! 

Mária.  Hogyan  ?  !  A  királyt  vádolják  kegyelme- 
tek ?  !  Három  forinttal  megmenteni  az  országot 
ha  lehetne,  nem  volna  köztük  három  ember  ! 

FŐRENDEK  (mind  egyszerre).  Ez  az  igaz  ! 

Rendek.  Vérlázító  1  Ki  mondja  ezt  1  Az  osztrák 
Mária  !  No  nézd  csak  1  A  zászlósok  ! 

Mária  (diadalmas).  Maga  Werbőczy  mondja  ezt ! 

Lajos,  Werbőczy  maga  !  Itt  van  !  Megírta  !  (S  egy 
papírlap  lobogása.) 

Szobi.  Felségtek  megvádolják  a  nemzetet ! 

Lajos.  Nem  igaz  1 

Mária.  A  nemzet  maga  nagy  !  vitéz  1  áldozatkész  ! 
Csak  az  urakat  vádolom  ! 

Rendek.  Király,  királyné  ránk  törnek  csak  !  Össze- 
tanultak !  Összefogództak  1  Egyszerre  beszél- 
nek ellenünk ! 

Mária.  Egy  hang  vagyunk  csak  !  Mi  vagyunk  itten 
Magyarország ! 

Rendek.  Az  mi  vagyunk  ! 

FŐRENDEK.  Mi  vagyunk  az  ! 

Rendek.  Felségteknek  még  van  hazája  más  !  Ben- 

4* 

Iliinket  ideköt  a  sors  !  Itt  élünk,  halunk  !  Mi 
vagyunk  az  ország  1 

MÁRIA.  Uram  Teremtőm  —  hadd  ámuljak  hát ! 
E  gazdag  föld,  ez  volna  itt  kegyelmetek,  a 
Bánság !  Bánát,  az  Alföld !  kiszáradva  a  méhe 
gyökeréig  ?  !  Ez  volna  itt  a  hősi  fegj'ver,  az 
egész  nagy  múlt  keg^'^elmetek  1  és  mindenki, 
aki  meghalni  tud,  ez  volna  itt  Szobi  Mihály, 
Glésán  és  a  többiek  ?  1  Ez  volna  —  ments 
isten,  nem !  Kegyelmetek  kaszára  fogják  a 
dús  virágot  csak,  —  az  elhagyott  rög  az  mi 
vagyunk,  mi  ketten ! 

BuRGio.  Az  ország  képe  e  két  gyermek  .  .  . 

Szobi.  A  nunciusnak  nincs  szava  itt . .  . 

A  TÖBBIEK  (Szobi  körül).  Nincs  szava  . .  . 

Szálkán.  Ha  van,  nekem  ! 

Szobi  (a  zászlósok  felé).  Az  ország  átka  e  taná- 
csosok ! . . . 

Szálkán  (a  rendek  felé).  A  romlás  magja,  az  kegyel- 
metek ! 

Rendek.  Hazug !  Tolvaj  1  Le  a  cseszkóval !  Csiszlik 
fia  !  Ki  a  tanácsból .  .  . 

Szálkán  (remegőn).  Gaz  söpredék ! 

Thurzó.  Kardomra  !  Elég  ! 

Brodarics,  Burgio,  Bornemissza.  A  király  van 
itt !  A  király  ! 

Rendek  (Thurzó  felé).  Parázna  lengyel  pór ! 

Thurzó.  Gaz  !  Lator !  (S  egy  mozdulat.) 

Rendek.  A  kardjához  nyúlt ! .  . .  Mind  vágjuk  le  ! 

Lajos.  Itt  hagyom  a  rendeket !  (Egg  mozdulat.) 

MÁRIA.  Királyom  .  .  .  (Lenéihez.)    A  két  Bakics  — 

Lengi  (szalad).  A  két  lovas  . . . 

Egy  másik  hang  (jobbról  a  mélyben).  A  két  futár  .  .  . 

Rendek.  Felesleges  l  Mind  tudjuk,  mit  jelentenek  ! 

MÁRIA.  Oh  ! 

Rendek.  Thurzó  valljon  !  Szálkán  !  hogy  mit  lo- 
pott !  Máglyára  vele ! 

Thurzó.  Ezer  pokol ! 

BÁTHORY  (egy  sánta  lépéssel  előre).  Hé,  Balajthy  1 
fegyveresek  ! 

Mária  (kiáltva).  Tomory  ! 

Rendek.  A  hajdúimat!  hajdúimat...  Hé,  Perlaky, 
elő  !  (Kavarodás  a  háttérben.) 

Lajos.  Hadd  látom  hát  a  vérüket  előttem  ! 

MÁRIA  (jobbfelé  szaladva).  Tomory  ! 

Tomory  (a  küszöbön).  A  harc,  a  Dráván  volna  lenn, 
urak  ! 

Rendek  (megdöbbenve).  A  barát !  A  barát !  hogyan  ?! 
honnan  jön  ? ! 

Tomory.  Ki  ellen  állnak  fegyverben  itt  ?  ! 

Lajos.  Véres  szellem  !  Micsoda  halált  — 

Rendek  (egy  hangözönben,  Tomory  ellen).  Otthagyta 
a  seregét !  Beszéljen  — 

Lajos.  Beszélj ! 

MÁRIA.  Beszélj  !  Hadd  hallják  mind ! 

Tomory  (remegőn).  Királyom  .  .  .  hogy  a  poklok 
tüze  terjed  odalenn,  hogy  a  Dráva  vize,  az  ős 
Dunáé  már,  a  tüzet  sugározza  vissza,  az  égre 
fel,  s  maga  az  ég  kigyúlva  —  csak  hitvány 
tükör,  uram .  . .  hogy  Újlak,  Erdőd,  Futak 
mind  ég .  .  .  s  végig  a  partokon  s  falvakon  át 
egyetlenegy  máglya  a  világ  —  csak  játéka  a 
tűznek  .  . .  hogy  Eszéktől  a  Dráván  túlig  úgy 
nő  tornyokba  a  hulla,  hogy  maga  a  szultán 
kiáltja  már :  elég !  —  ez  álom  csak,  lidérc ! 
csak  tréfa  !  De  amint  a  tűz  körül,  lobogó  hajjal 
mint  a  fúriák,  éhező  gyermekeiket  a  lángokba 
hajítják  az  anyák  —  oh  nem  1  nem  1  Uram 
irgalmazz  ! 

Mária.  Uram  irgalmazz  ! 

Főrendek.  Isten  ! 

Lajos  (nem  bírja).  Oh  barát !  .  .  . 

Szobi  (Tomory  felé).  Kegyelmed  csak  a  könnyét 
ontja  e  tüzekre  hát  ?  ! 

Tomory.  Kegyelmed  a  vérét !  nem  látom  ! 

Glésán.  Lágyszívű  barát ! 

Rendek,  Más  itt  a  fegyver ! 

Tomory.  Ezer  pokol !  ha  tudják  ! 

Rendek.  Hol  volt  kegyelmed  e  tüzek  körül  ?  !  hol 
állott  ?  ! 

FŐRENDEK.  Beszélj,  barát ! 

Szobi.  Hada  mi  volt  ?! 

Rendek.  Mi  van  hada  ?  1 

Tomory.  Bács  körül  vártam,  heteken  át,  hogy 
visszamenjek  Várad  alá,  hogy  még  egyszer  meg- 
ütközzem, —  Bács  körül  vártam,  mint  éj 
várja  a  napot,  mint  éhes  párducok  ha  várnak, 
a  húsomat  szaggatva,  vártam  az  urakra,  hogy 
jöjjenek  ! 

MÁRIA  (kacagva).  No  hát  ! 

Tomory.  A  hadam  java  elveszett  a  Dráván  ... 

MÁRIA.  Mondja  csak  ! 

Tomory.  Néhány  száz  lovasomat  az  éhség  tartja  a 
nyeregben  csak,  csontvázakon  árnyak  ! 

Mária.  Tovább  ! 

Tomory.  Gyaloghadam  falusi  nép,  gyakorlatlan, 
beteg,  a  dögöt  falja,  hogy  a  szájához  ragad 
csont,  ín,  vér  —  ez  a  seregem,  hiéna  mind  ! 

Mária.  No  lám  ! 

Tomory,  Egymagam,  százezrek  ellen,  ezekkel  men- 
jek, hog\^an?  A  villámokat  az  égi'ől  leszaggas- 
sam, ha  volna  karom,  hitemre ! 

SzAPOi,YAi  (a  középről).  Ki  kérdi  itt,  hogj'an  har- 
coljon ?  ! 

Tomory.  Ki  szól  itten  ?  ! 

Rendek  (meg pillantva).  Szapolyai  1  Vivát !  Vivát  ! 

Lajos.  Ki  a  király  itt  ?  ! 

SzAPOhY.M  (Tomonjhoz).  A  végvárat  ha  elvesztette  — 

ToMORY.  Nem  láttam  lenn  nagyságodat,  aki  meg- 
védte .  .  . 

Mária.  Ügy  jön  kegyelmed  mint  egy  rabló  újra  ! 

Lajos.  Vagy  küldi  el  a  csatlósait,  keresztvizemre ! 
vagy  egymagam  —  (Egy  mozdulat  s  a  kard.) 

SzAPOLYAi.  Már  egyszer  láttam  ezt  a  kardot  itt .  .  . 
(A  vérteseihez,  akik  követték.)  Menjetek  . . .  Elég 
vagx^ok  magam  .  .  . 

Lajos  (nagyon  heves).  A  rendek  is  rögtön  .  .  .  mind 
menjen,  ha  nem  segít,  ha  hűtlen  .  .  . 

BÁTHORY  (Szapolyaihoz).  Erdélyi  hada  felszerelve  .  .  . 
Mért  nem  indult? 

MÁRIA.  Az  út  szabad  Budára  ! 

SzAPOLYAi  (nagyon  fenn).  Hova  nézzek  e  viharban  ?  ! 
(Gyorsan  a  rendekhez  fordulva.)  Kegyelmetek 
döntsék  el . . .  felkelnek-e  vagy  sem  ...  Ez  a 
helyzet  ...  a  végső  perc  .  .  . 

FŐRENDEK  (egymás  közt).  Mit  jelent?  .  .  . 

Rendek.  Döntsük  el !  Gyerünk  !  A  végső  perc  I  .  .  . 
A  rendek  határoznak  .  .  .  (S  kivonulnak  a  kö- 
zépen.) 

SzAPOLYAi  (utánuk).  Itf  várunk  vissza. 

MÁRIA.  Oh  uram  isten,  elveszünk  mind  !  .  .  . 

SzAPOLYAi.  Te  mégy  vissza,  barát .  .  . 

Lajos.  Megtiltom. 

MÁRIA.  Ki  rendelkezik  — 

SzAPOLYAi.  Ez  a  király  parancsa  is  gondolom  — 
(A  királynéhoz.)  felségedé  is  .  .  . 

Főrendek.  Elég,  Jankó  gróf .  .  .  Elég  l  Ki  vagy  le 
itt  ?  .  .  .  Hadd  lássuk  hát  \  (S  az  összes  kardok.) 

SzAPOLYAi  (a  kürtjéhez  kapva).  Egy  jelemre  egész 
zászlóalj  vértesem  -- 

Főrendek.  Annál  jobb  !  Hadd  legyen  vége  egy- 
szer 1  .  .  .  Hadd  hulljon  a  virág !  Fújd  meg  a 
kürtöd  1 

Lajos.  Elég !  Nem  engedem  !  Ki  merészel  a  király 
színe  előtt !  ?  Ki  húzza  ki  a  kardját  ?  ! 

SzAPOLYAi.  Mit  felel  a  barát? 

ToMORY.  Királyom,  nem  megyek  vissza  .  . .  nem 
lehet . . .  nem  ...  az  erőm  véges  .  .  .  kime- 
rültem .  . . 

SzAPOLYAi.  No  lám  l . . . 

ToMORY.  Ügy  állunk  itt  évszázadok  óta,  fölszagga- 
tott seb  a  félhold  gyilkos  szarva  alatt,  —  a  fél- 
holddal szemben  mint  maga  a  nap  kelet  egén  ! 
és  rávérzünk  a  keresztre  1  Küzdtem  !  én  is  .  .  . 
Isten  a  tanúm  ...  a  lelkem  kigyúlt  Jézus  nevét 
üvöltve,  küzdtem .  .  .  csak  egy  porszem  va- 
gyok . .  .  évszázadok  nyomják  a  vállamat,  a 
kardomat  lehullt  karok  lefogják,  múlt  harcosok 
a  fülembe  zúgják  halálhörgésüket,  a  fejem  fáradt 
régi  harsonáktól,  kábult  vag^^ok  a  vértől,  ami 
a  föld  rögén  leszáradt.  Itt  vannak  e  nagy  zenék- 
ben, halálhörgésben,  jajveszékelésben,  itt  van- 
nak a  Hunyadyak  velem,  nagy  Corvin  árnya, 
Kapisztrán  János  és  mind,  akik  meghaltak,  s  itt 
van  bennem,  a  szívem  dobogásán,  a  magyar 
föld  lelke,  vérzőn  o  dicsőségben  !  Az  örvény  szé- 
lén állunk,  királyom  l  erőm,  hadam,  kincsem 
és  hatalmam  a  föld  alól  zeng  vissza  csak,  hogy 
hívjam  vissza  a  halottakat,  hogy  állítsam 
meg,  akik  még  élünk,  hogy  induljunk  meg  ke- 
resztfákkal, mint  a  kísértetek  ?  !  Félek  1 . . . 
királyom  . . .  félek  . . . 

Mind  (egyszerre).  Félsz  ?  ! 

ToMORY.  Halál  nem  rémít,  tűz,  pokol !  liitemre ! 
Ami  fegyvereinken  túl,    törhetetlen    végzet  — 

SzAPOLYAi.  Beszédek  I 

TóMORY.  Ami  lázas  agyamban  ezer  kín  fájdalma 
forr . . .  ami  rámszakad  hegy  és  torony  — 

MÁRIA  (a  szimpátia  elrémülésével).  Álmodol?! 

ToMORY.  A  sorsunktól  félek,  királyom .  .  .  amit 
rám  hárít  e  bűn  .  .  .  kinek  tartozzam  vele  ? 
Istennek  ?  Királynak  ?  Nem  . . .  nem  . . .  uram . . . 
nem ...  Az  Üdvözítő  szent  sebére !  hadd  tűn- 
jek el ! . . .  felséged  lábaihoz  borulva,  könyör- 
gök, mentsen  föl,  felejtsen  el .  . .  hadd  térjek 
vissza  szent  Ferenchez  tiszta  szívemmel,  hadd 
tűnjek  el .  .  , 

SzAPOLYAi.  Oh  gyönge  szerzet !  Mi  voltál  hajdan, 
hadnagy  és  szerelmes? 

ToMORY.  Túl  vagyok,  Jankó,  minden  hívságokon  . . . 

SzAPOLYAi.  Mind  gőg  vagy  ... 

ToMORY.  Senkit  az  élet  nem  sújtott  mint  engem  . .  . 

SzAPOLYAi.  Rongy  janicsár  az  iszapba  van  ragadva 
lenn  . . .  mozdulni  nem  tud  !  A  puszta  öklöddel 
levered  te  azt !  (Zaj  kívül.) 

ToMORY  (nagyon  élénken).  Hé,  ki  az?!  ( S  távolodik.) 

BÁTHORY  (Szapolyaihoz).   Csak  romlást  akarsz   te ! 

Szálkán  (mini  Báthory).  Összetörve  látni  e  ha^át .  . . 

A  TÖBBIEK.  Összetörve  ! 

BÁTHORY.  Hogy  egymagad  a  romokon  .  .  . 

MÁRIA.  Ludovicus  .  .  . 

Lajos.  Mária  .  .  .  (S  kéz  kézben.) 

SzAPOLYAi  (az  összes  hangokon  túl).  Lehet-e  nemzet 
nagy,  mely  elveszve  hiszi  magát .  .  . 

(Zaj,  hangok  odalenn.)  Megállj  !  Ki  vagy  ?  (Egy 
másik  hang  aki  felel.)  Ezer  pokol !  — 

ToMORY  (jobbról  a  küszöbön).  A  hadnagj'om  1  Utat ! 
Hadd  jöjjön  . . .  Bátran  . . .  rohanj .  . .  beszélj . . . 

A  HADNAGY  (jobbfól).  A  futástól  majd  lángot  vetek  ! 

ToMORY.  Beszélj  . .  . 

A  HADNAGY.  Most  érkezem  .  . . 

ToMORY.  Beszélj  ! 

A  HADNAGY.  A  török  megindult  a  Karassó  felé  l 

ToMORY.  Ez  Mohács  !  Megyek  1 

(Egy  pillanat.) 

És  MIND.  Mohács  .  . . 

(S  a  rendek  jönnek  középről,  vissza.) 

Mária.  A  rendek  ...  a  rendeket .  .  .  igen  .  .  . 
SzAPOLYAi  (a  rendek  elé  megy).  Kegyelmetek  .  .  . 
ToMORY.    Felséged    gyűjtse    föl,    ami    hada    lehet. 

Zászlósok  mind,  egyháziak  .  . . 
Bornemissza.  Királyom,  e  pillanat .  .  . 
Szálkán.  Mind  felkelünk  ... 
A  TÖBBIEK.  Mind ! 

Tomory.  Jankó,  ez  most  már  nem  az  iszap  oda- 
lenn .  .  .  Báttán  várnálak  — 
SzAPOLYAi  (a  rendek  mellől).  Bízza  csak  rám  ke- 
gyelmed — 
Tomory.  Egy  friss  lovat,  ha  nyergelnek  nekem  .  .  . 
Bornemissza    {jobbfelé).    Hé,    Dubraviczky !    nyer- 
geitess ! 
Tomory.  Királyom  1  Mohácsnál  hát,  urak  !  (A  had- 
nagyhoz.) Gyerünk  ! 
Lajos.   Isten  veled  ! 

Mária.  Isten  veled  !  (Tomory  s  hadnagya  el.)  A  má- 
sik   ott . .  .    nézd    csak  .  .  .    Szapolyai ...    mi 
készül . .  . 
Thurzó.  Megölni !  Ez  van  csak  .  . . 
Mária.  Ki  vállalja  ezt  ?  . .  . 

Lajos.  Oh  förtelem . . .  (S  már  ekkor  közelednek  Sza- 
polyai s  a  rendek.) 
Mária.  Csend  ! 

Szobi.  Királyom,  e  veszély  előtt .  .  . 
Báthory,  Szálkán.  Királyom  . .  . 
Rendek.  E  veszély  előtt  — 
Báthory.  Minden  jogomra  !  Az  én  szavam  !  Most 

már  nem  engedek  !  A  nádor  vagyok,  urak  ! 
Szapolyai.  A  rendek  beszélnek ! 
Rendek.  A  nádor  utánunk  csak  1 
Burgio.  a  végső  perc  ez  ! 

Thuhzó.  Ezer  pokol ! 

Báthory.  Közfelkelés  — 

Szobi.  E  veszély  előtt  — 

Glésán.  E  veszély  előtt  — 

SzAPOLYAi.  A  rendek  határoztak  ... 

Rendek.  A  rendek!  A  rendek! 

MÁRIA.  Csak  szítsa  e  vihart,  .Jankó  ...  a  tüzeket, 
ha  nem  elég  I .  . . 

BÁTHORY,  Szálkán,  Thurzó.  Királyom  ! 

Rendek,  Elég  !  Elég  !  A  rendek  joga  1  Az  elsőbbség  ! 

Főrendek.  A  nádor  beszél !  A  nádor  ! 

BÁTHORY.  Nem  már !   Isten  velünk  !  Gyerünk  ! 

BuRGio.  Köszöntenek,  akik  meghalnak  .  .  . 

Brodarics.  Akik  meghalunk  mind  ! 

Lajos.  Magunk  is  .  . . 

MÁRIA  (a  távozó  zászlósok  után).  Megálljanak  !  .  .  . 
(S  a  rendekhez.)  Kegyelmetek,  ha  Icezdik  újra, 
az  Üristen  fog  lesújtani  itt !  .  .  . 

SzAPOLYAi  (Szobihoz).  Beszélj  !  Beszélj  1 

Szobi.  A  rendek  e  veszélj'^  előtt,  ősi  jogukról  lemon- 
danak .  .  . 

Főrendek  (nyugtalanul).  Mit  jelent?! 

Szobi.  A  király  hatalmát  nem  korlátozzák  többet  .  .  . 

Lajos  (nyugtalan).  Ez;  rendben  van. 

Mária  (nyugtalan).  Mit  akarnak? 

Szobi.  Felséged  kormánya  szabad.  Senki  itt  közü- 
lünk nem  szól  a  tanácsba  többet.  Felséged 
szabadon  megválasztja,  aki  tanácsost  akar .  .  . 

Báthory.  Ki  érti  ezt  ?  Mi  itt  vagyunk .  .  . 

Szobi  (csak  folytatva).  Sárkányt  is  visszahoztuk  .  .  . 

Lajos  (a  környezetéhez).  Ez  azt  jelenti,  hogy  rajtam 
minden  felelősség  .  .  . 

Szobi  (egy  mozdulattal  a  közép  felé).  Jöjjön,  nagy- 
ságod .  .  . 

Mária.  A  nagy  nyereség  l 

Sárkány  (a  középről).  Királyom  .  .  , 

Rendek.  Ünnepeljék  l 

Szobi.  Visszaállítva  ekképen   a  királyi  tekintélyt  — 

Mária.  A  jó  tréfa  .  .  .  játék  1  mit  jelent  mindez  ?  .  .  . 
Felkelnek  az  urak  vagy  sem  !  ? 

SzAPOLYAi  (Szobihoz).  Beszélj  1 .  . . 

Szobi.  Lemondva  minden  jogainkról,  csak  itt  szó- 
lunk utolszor,  ahol  e  föld  véres  göröngye  tör- 
hetetlen a  szívünkhöz  forr.  Itt  állunk  meg, 
rendíthetetlen  .  .  .  ami  itt  van  számunkra  ős- 
szabadság,  őskiváltság,  ami  van  .  .  .  Meghalni 
igen  .  .  .  mind  elmegyünk  ...  ki  nézi  itt,  hány 
ezrek  ellen  harcol?  Mind  felkelünk,  mind  el- 
megyünk egy  szálig,  de  csak  a  király  ha  meg- 
indul velünk  ! 

Glésán.  Felséged  megy,  mi  mind  megyünk ! 

És  mind  egyszerre.  Osi  jogunk  ! 

Lajos  (mini  nyárfa  a  szélben).  Ha  én  megyek  .  .  . 

És  MIND  egyszerre.  A  rendek  büszkesége  ! 

Lajos  (csak  folytatva).  Én  menjek  ...  én  . . .  talán 
Mária  is  .  .  .  nem  ? 

Szobi.  Király  ha  indul,  századok  fénye  ! 

Mária.  Ez  mind  kibúvó  ! 

Perneszi.  Ki  látta  e  nemességet,  ha  nem,  a  királyt 
követte  csak  ?  I 

Paksi.  A  rendek  élén,  királyok  dicsősége  ! 

Lajos.  Oh  szép  szavak  !  Dicsőség  !  Büszkeség  !  Mira- 
bilibus  nem  pengethetné  szebben  ! 

Rendek.  A  királlyal !  A  királlyal  csak ! 

Mária.  így  bújik  el  a  gyávaság  a  király  zászlaja 
alatt !  így  veszi  föl  hős  álarcát  a  hűtlen  .  .  . 

Lajos.  Oh  meghalni !  meghalni ! 

Glésán.  Hajlandó  felséged  megütközni  az  ellen- 
séggel ? 

Lajos.  Timót !  A  páncélomat !  A  lovamat  1  A  pikke- 
lyes keztyűimet !  Igen  !  Igen  !  (S  egy  lélegzet.) 
Ha  jog,  szabadság,  kiváltságok,  csak  azt  jelen- 

tik,  hogy  az  urak  velem  mentsék  a  bőrüket,  — 
ha  csak  úgy  indulnak,  ha  én  megyek  .  .  .  hát 
legyen  ...  én  nem  félek  .  . .  félek  én  ?  .  . .  Ez 
estére  mondom,  mely  leszáll  —  a  vérem  maga- 
sabb, semhogy  .  .  .  micsoda  ?  !  hallgass,  mit 
mond  ?  velem  ne  takaródzzék  senki .  .  .  mögém 
ne  bújjanak  ...  a  felelősséget  rám  senki  ne 
hárítsa .  . ,  Isten  nevében  hajnalban  indulok. 
Egy  szót  sem  most .  . .  egy  hangot . .  .  Mind 
menjen  most . .  .  menjen  .  .  .  (S  egy  lélegzet) 
Mária  . .  .  fáradt  vagyok  . .  . 

BÁTHORY.  Az  aldunai  nemességgel  felkelek  magam. . . 
a  jobbágyok  fejenként . . . 

Rendek.  A  prímás  mit  ad  ?  !  Szálkán  ?  ! 

Szálkán.  Ötszáz  lovasom  .  .  . 

Lajos.  Mind  menjen  most . . . 

Szobi  (a  rendek  élén  és  Szálkán  felé).  Ez  nincs  két 
bandérium  . .  . 

Rendek.  Ez  nem !  Még  annyi  sem  !  Két  bandé- 
rium .  . . 

Szálkán.  Másfélezer  gyalogosom  is  lesz.  Ami  ura- 
dalmam nincs  zálogban,  felajánlom  ! 

Thurzó  (a  király  előtt).  Harmincezer  forintomat .  .  . 

Bornemissza.  Én  odaadok  a  királynak  mindent . .  . 
mint  fiamnak,  ha  volna .  . .  mindent,  amim 
csak  van  ...  Itt  van  a  donációm  hites  levél- 
ben .  .  .  Berzencze,  Szent-Erzsébet,  egész  So- 
mogy —  mindent !  S  elmegyek  meghalni,  ha 
kell . .  . 

Lajos.  Azt  nem  kell  neked  .  .  .  Mind  menjen  most .  .  . 

BuRGio.  A  szentszék  zsoldosait  megszervezem  ma- 
gam ...  (S  búcsúzva.)  Felségteket  az  Isten 
áldja  .  . .  (Távolodik.) 

BÁTHORY  (a  közép  felé).  Trepka,  megállj  !  Futárok  — 

Trepka  (a  középen).  Űtrakészen  . . . 

MÁRIA.  A  főnemesség,  az  egyháziak,  mind  úgy  in- 

dúlnak  tartozáson  felül.  A  hatvani  országgyű- 
lésen felajánlott  adókat  behajtják.  A  bánokhoz 
futárok  mennek. 

BÁTHORY  (a  közép  felé).  Kajári-Furkó  ! 

Várnagy.  Itt  vagyok ! 

MÁRIA.  A  kardhordó  heroldokat ! 

Báthory.  Mind  indul ! 

Trepka  (a  háttérben).  Mind  indul ! .  .  . 

Mária.  Az  egész  ország  fölkel  fejenként  s  Tolnán 
összegyűl ... 

Lajos  (kinyúlva  a  székén).  Mind  menjen  most  ,  . . 
mind  menjen .  .  .  (Zárt  szemek.) 

Rendek.  Holnap  . .  .  Tolnán  tehát . .  .  Gyerünk  ! . . . 
Királyom  !  Királyom  !  Királyom  ! 

Lajos.  Mind  menjenek  .  .  . 

Főrendek.  Tolnán  ! . .  .  holnap  . .  .  Isten  velünk  ! 
Királyom  !  Királyom  !  Királyom  !  (És  mind  el.) 

Lajos  (félig  zári  pillák  alól).  Csak  Jankó  marad  .  .  . 
Jankó  ...  hol  van  ?  elment  ? 

Mária  (egy  mozdulattal).  Hadd  nézzem  .  .  . 

Lajos.  Maradj  ... 

Mária.  Amott  ni .  . .  a  homályban  . . . 

SzAPOLYAi.  A  nap  lemegy  .  .  . 

Lajos.  Nem  kérdezem  .  .  . 

SzAPOLYAi  (búcsúzva).  Asszonyom  .  .  . 

Lajos.  Jer  közelebb  .  .  . 

SzAPOLYAi,  Királyom  ... 

Lajos.  Igen  . . . 

Mária.  Még  egyszer  itt  vagyunk  . .  . 

Lajos.  Még  egyszer  ... 

Szapolyai.  Búcsúzom  .  .  . 

Mária.  Nem  adom  a  kezem  .  .  .  még  nem .  .  .  nem 
adom  —  amíg  ...  A  király  elmegy  Tolnára  . . . 
ott  lesz  kegyelmed  is  ?  .  .  .  ezt  hadd  tudjam 
elébb  ...  ott  lesz  .  .  .  igen?  nem  ?  a  tíz  kör- 

mömmel  tépném  szét  az  arcát,  ha  tudnám, 
hogy  — 

SzAPOLYAi.  Ott  leszek. 

MÁRIA.   Igaz  ?  Krisztusra  esküdj  1 

SzAPOLYAi.  Ezt  nem ...  ezt  nem  szabad ...  ezt 
nem  lehet  nekem  . .  .  keresztény  bűnökért  be- 
vallom —  Dózsát  mert  felperzseltem  hajdan, 
megvakulok,  ha  az  Úr  nevét  kiejtem . .  . 

MÁRIA  (megriadtan).  Oh  menjen,  kegyelmed .  .  . 
menjen  .  . . 

Lajos.  Maradj  . .  .  Még  megbocsájtanék  .  .  . 

SzAPOLYAi.  Hitemre ! 

Lajos.  Nézz  a  szemembe,  ha  nem  mersz  esküdni 
te  ! .  .  . 

SzAPOLYAi.  Itt  vagyok ... 

Lajos.  Itt  vagy  .  . .  szemtül  szembe  ...  oh  .  .  . 
micsoda  tekintet  ez,  Jankó .  ,  . 

SzAPOLYAi.  így  néz  a  . .  . 

Lajos.  Hallgass  ...  én  állom  ezt .  .  .  nagyobb  erő 
az,  ami  engemet  fölemel  olykor,  végtelen 
egekbe  .  .  .  dúsabb  erő  a  nyers  erőnél  ez  — 
a  képzelet,  Jankó,  tudod  mi  ez  —  a  képzelet  1 
erősebb  vagyok  mint  te  .  .  . 

SzAPOLYAi  (Lajos  szavai  közi).  Erősebb  ?  .  .  . 

Lajos.  Nem  hiszek  neked  ! 

SzAPOLYAi.  Nem-e? 

Lajos.  Ne  harapj  1  hallottad,  nem  mennek,  csak  ha 
én  megyek ...  A  király  vagyok,  Jankó  ...  a 
király,  érted ...  s  ha  van  olyan  száj,  mely 
erdőt,  mezőt,  tengert  okád,  mindegy  !  semmi 
sem  lehet,  hogy  én,  én  ne  legyek,  a  király  .  .  . 
semmi !  .  . .  no  mi  ?  mért  hallgat .  .  . 

Mária.  Valami  lehet .  ,  . 

Lajos.  Azt  gondolja  ...  ha  én  elveszek?  ...  ez  úgy-e? 
Nélkülem  ne  menjenek,  te  akartad  ezt  —  a  te 

győzelmed,  Jankó,    hogy  elhurcoljanak  ...    no 
valld  be  . .  .  szólj  ! . .  .  beszélj ! .  .  . 
SzAPOLYAi.  Beszél  a  sziklafal,  a  bérc,  ha  királyok 
szólítják  is  ?  ! 

Mária.  Oh ! 

Lajos.  Beszél .  .  .  igen  .  .  .  beszél ...  én  hallottam 
erdők  mint  zúgnak  —  hegyek  mint  visszaszól- 
nak, ha  rájuk  dörög  az  ég  !  Vigyázz  . .  .  Jankó, . . 
vigyázz  .  .  .  E  gyönge  trón,  sok  durva  szó  .  .  . 
hitvány  hang  mi  felhangzik  körüle,  ne  tévesz- 
szen  meg,  —  s  a  házam,  hogy  szegény  .  .  .  mind- 
egy . .  .  vigyázz ...  én  vagyok  itt  Isten  he- 
lyett .  . . 

szAPOLYAi.  Mért  ijeszt  felséged  engem  —  hitemre  1 
nem  értem,  mért?  Itt  vagyok  én  is  e  fölkelő 
fegyver  között,  —  a  nap  leszáll  ?  nem !  itt 
vagyok  én  minden  fények  között,  ami  ébred  .  .  . 
itt  vagyok  az  első,  rang  s  fény  szerint  legelső, 
—  ki  nem  látja  ezt?  !  A  kardom  lefogja  az  időt, 
mint  tű  a  lepkét . .  .  duzzadt  karom  —  vas- 
szívem, akarja?  ide  tűzdeli  föl  mint  vonagló 
szörnyet,  minden  sebével  a  multakat,  egy  szebb 
jövő  elől .  .  .  Isten  velem  van,  velem  !  örök  a 
nappal,  ahol  én  lakom,  az  Ég  van  ott  közel .  .  . 
A  havasok  homlokáról,  jégbe  fagyasztott  jele- 
ken, olvasom  le  a  végzetem .  .  .Mind  élni  aka- 
runk, élni  1  e  föld  miénk  1  Erdély  itt  van,  nünt 
lágy  selyem  a  karomon  .  .  .  meglobogtassam? 
a  hadam  készen  csakugyan?  oroszlánsörényes 
harcosom  .  . .  soha  senki  e  seregben  a  fegj'verét 
nem  csatolja  le,  —  ki  mondja  azt,  hogy  meg 
nem  indulok  ?  1 

MÁRIA.  Te  mondod  csak,  —  magad ! 

SzAPOLYAi.  Felségedhez  ha  szólhatok  még  egyszer . . . 
(S  ez  egy  hanggal  mélyebb  volt.) 


Mária.  E  tőrhöz,  Jankó  . . .  (S  a  tör  kinyújlott  karján, 

fönn.) 
Lajos.    Ne  bántsa,  asszonyom  .  .  .  Hű  jobbágyunk, 

nem  ?  Tolnán  leszünk,  vig>'ázz  ... 
Mária.  Tolnán,  igen  ! 
Lajos.  Vigyázz  ! 

SzAPOLYAi.  Itt  törne  össze  föld,  pokol,    menny  — 
Lajos.  Tolnán,  Jankó  ! .  .  . 
.SzAP0LY.\i.  Nem  riadnék  meg !  Ki  törne  meg  ?  ! 
Lajos.  Tolnán  ! 
MÁRIA.  Tolnán,  hű  jobbágy'  ! 
SzAPOLYAi.  Ha  villámoknak  szegezném  a  mellemet, 

borzonganék,  legfölebb  csak  — 
L.\jos.  Tolnán  várnálak  ! 
MÁRIA.  Tolnán,  szörnyeteg ! 
SzAPOLYAi.  Isten  velünk  ! 
Lajos.  |  Xojnán !  (Mint  két  eb,  ugatja  ezt.) 

SzAPOLYAi.  Ott  leszek  ! 

Mária.  Jézus  nevére ! 

SzAPOLYAi.  Ott,  asszonyom  1  Isten  velünk  I  (S  már 

a  háttérben.)   Hol   vagytok,   hé  I   Zsivány  had  ! 

Vértesek  1  A  ménemet  I  A  ménemet !  (El.) 
Mária.  Oh  Uram,  irgalmazz  I 

(S  egy  perc.) 
Lajos.  Este  lett,  nézd  .  .  .  mindjárt  éjjel  lesz  megint... 

Itt   vagyunk  megint,   mint   a   múlt   éjjel,   mi 

ketten. 
Mária.  Igen.  Mint  a  múlt  éjjel,  mi  ketten. 
Lajos.  Nem  terítenek  ?  Várj  csak  ...  Ki  van  itt  ? 

Lenci  ?  Az  estebédünk  ?  .  .  . 
Lengi  (két  másik  apróddal  tálakat  visz  a  háttérben). 

Ép  most  megyünk  át  a  prímáshoz,  hogy  kér- 
jünk .  .  .  (S  lemennek  a  lépcsőn.) 
Lajos.  Korán  lefekszünk  aztán  .  .  .  hogy  reggelre  — 

ha  ugyan . .  . 

Stomory  :  II.  Lajos.  5 

MÁRIA.   Oh  no  félj,   csendben  leszek  .  .  .   nincs  mit 

álmodnom  már  ,  .  . 
Lajos.  Minden  elmúlt,  igaz  . . .  (Sóhajtva.)  vagy  talán 

csak  most  kezdődöm  én,  —  ki  tudja  ?  . . . 
MÁRIA.  Ki  tudja ! 
Lajos.  Milyen  csend  van,  Mária  !  Én  most  elmegyek. 

—  Vájjon  mit  küld  a  prímás  vacsorát  nekünk  ?  — 
Bocsáss  meg,  ha  társam  lettél  e  trónon.  Csak 
az  élet  vétkezett  és  nem  az  én  szívem. 

MÁRIA  (feudális).  Felséged  — 

Lajos.  Oh,  nem  búcsúzom  még  1  Majd  Tolnán  — 
eljössz  utánam  még  egyszer  . . . 

jMária.  Ügy  mégy,  hogy  mind  ott  lesznek  a  vértesek 
körülötted  .  .  .  Egy  apródunk  lesz,  aki  hasonlít 
hozzád,  aki  fölveszi  toUbokrétádat,  a  harci 
ruhádat  — 

Lajos  (nevet).  Oh  !  Oh  !  Oh  !  Micsoda  !  ?  Én  neve- 
tek, te  sírsz  ?  Azt  mondtad  itt,  e  helyen  itt,  az 
éjjel,  —  szívedben  nincs  szánalom,  csak  fény ! 

MÁRIA.  Nem  szánlak  .  .  . 

Lajos.  Nem?  Hát? 

MÁRIA.  Féltlek  ... 

Lajos.  Féltsz? 

Mária.  Szeretlek  téged  .  .  . 

Lajos.  Szeretsz?  Hogyan  van  az?  Te  szeretsz  en- 
gem ...  Oh  be  gyönyörű  ez  !  Be  varázslatos  . .  . 
szeretsz  ?  .  .  .  igaz  ?  .  .  .  engem  ?  ...  te  szeretsz 
engem  .  .  .  még  sohasem  mondtad  ezt .  . .  oh 
Istenem,  be  csodálatos  ! .  . .  hát  nem  vagyunk, 

—  nem  volnánk  csak  két  szerelmes  ...  oh 
milyen  gyönyörű  volna  ez  ! .  . .  egyedül  va- 
gyunk .  . .  nézd  csak ...  ha  behajtom  itt  e 
függönyöket . .  . 

Mária.  Mit  jelent  ?  .  . . 

Lajos.  Szeretsz  !  Oh  milyen  jó  az  !  Egy  ilyen  rejté- 
lyes, mint  te . . .  egy  ilyen  vad,  zord,  kevély, 
királyi  gyermek  ! . . .  még  sohasem  mondtad, 
igaz  . . .  egy  ilyen  fönség,  nézd  . . .  (A  függö- 
nyön remegő  kézzel)  A  lábadat  hadd  csókolom 
meg. 

MÁRIA.  Maradj  .  .  . 

Lajos.  A  térdedet . .  . 

Mária.  Ludovicus  !  Ludovicus  ! .  .  . 

(Függöny.) 


HARMADIK  FELVONÁS. 

(Tolnán,  Móré  püspök  kerti  házában,  a  tornácon 
ül  Lajos  király,  egy  nagy  asztal  előtt,  az  éjben.  A  fal 
mentén  egy  fáklya  ég  a  király  páncélja  mellett,  s  az 
asztalon  egy  törpe  mécs  világit,  néhány  tányér,  gyü- 
mölcsöstál és  serleg  között  s  füstös  fényt  vet  egy  roppant 
kódex  pergamentömbjére,  mely  dúsfestésü  oldalaival, 
nyilván  így  estebéd  után  került  ide,  jobb  mulatság  híján. 

A  háttérben  jobbról,  a  király  mögött,  románfor- 
májú oszlopok  alatt  egy  padon,  Lenci  alszik,  ülve  sze- 
gény, féloldalt  hajlott  fejével  lombokba  merülten,  amint 
az  oszlopközökön  behajlik  az  ág,  régi-  füzek  s  egy 
szederfa  lombja. 

A  középről,  .  a  háttérben,  egy  széles  lépcső  tört 
kövén,  már  kihajt  a  fű,  giz-gaz,  virág,  s  odalenn  a  kert 
oly  dús  és  mély  és  végtelen,  mint  egy  erdő.  S  a  kerten 
túl,  nagy  utak  lesznek  s  messzi  horizontok  később, 
távoli  völgyek,  halmok  s  lankásak  párás  mélyeivel, 
majd  mikor  feljön  a  nap. 

Most  gyéren,  néhány  csillag  van  az  égen,  s  valahol 
messze,   tanyákon,    komondorok   ugatnak.    És   távoli 
moraj  hallatszik,  távoli  hangok  vibráló  zúgása,  eltom- 
pult orgonája,  az  éjen  át,  a  végtelenben.) 

Lajos  (a  könyv  fölé  hajolva).  Itt  van,  Lenci,  egy  szép 
zsoltár,  egy  szép  imádság . .  . 

I.ENCi  (álmában).  Ábrahám  kertjében  a  virág .  .  . 

Lajos  (hátrafordul).  Oh  ! .  .  .  Oh  !  . . . 

Lengi.  Ábrahám  — 

Lajos.  Álmodik  .  . .  beszél . .  .  mind  beszél  az  álmá- 
ban körülöttem,  mind  !  az  egész  nagy  éjjel  — 
csendes  és  zúg .  .  .  Mért  reszket  a  szeder,  az 
árnyéka  mért ...  a  mély  bozót ...  a  fű  bor- 
zong —  a  nagy  füzek  zörgő  lombja  mind  .  .  . 
az  erdő  kong,  mint  a  harang .  .  .  Most  kelnek 
ki  sírjukból  a  Tomory  halottjai ...  az  éjjel 
nagy  zsoltára  szól.  (Közeledő  moraj.) 

Lengi  (fölriadva).  Oh  1  hol  vagyok  ?  ! 

Lajos  (a  kert  felé).  Kik  vagytok,  hé !  A  Szapolyai 
sereg jei  ? 

Hangok  (a  mélyből).  Hej  nem  !  A  Perényié ! 

Lajos.  Kísértetek  .  .  . 

Lengi.  Ni,  a  kakuk  szól .  .  .  Oly  szép  e  kert,  felség, 
oh  nappal  szép  ...  a  püspök  kertje  .  .  .  tele 
van  virággal  és  madárral .  .  .  már  nem  is  tud- 
tam, hol  vag}'ok  .  .  .  Amott  Földvár,  a  távoli 
tüzekben.  Emitt,  az  erdőn  túl,  ez  a  mohácsi  út. 

Lajos.  Hány  óra  vájjon? 

Lengi  (álmos).  Nem  tudom. 

Lajos.  A  királyné  vájjon  elindult  Budáról  ? 

Lengi.  Nem  tudom. 

Lajos.  A  táborból  átjönnek-e? 

Lengi.  Nem  tud  —  (Ásítana.) 

Lajos.  Eredj  .  .  .  feküdj  le,  Lenci .  .  .  aludj  .  .  . 

Lengi.  Felséged  nem  fog  ?  . .  . 

Lajos,  Nekem  nem  lehet,  te .  .  .  én  várok  itt .  .  .  A 
Szapolyai  seregjei  érkeznek  az  éjjel .  .  . 

Lengi.  Én  nem  tudom  .  .  . 

La.jos.  Te  nem  tudod  ? 

Lengi  (a  kertbe  pillantva).  Amott  ni,  a  füzek  mö- 
gött . . . 

Í.AJOs.  Ki  jár  itt?  .  .  . 

ŐRSÉG  (künn).  Ki  vagy  ? !  Megállj  ! 
Hangok  (künn).  Éljen  a  király  ! 
Lajos,  A  táborból  jönnek  át . .  .  a  nádor . . .  Szál- 
kán ...   Ki  még  ?  . . .   Feküdj  le,  Lenci ! .  .  . 
Lengi.  Jó  éjszakát.  (És  el.) 

(Egy  perc) 

Lajos.  Árnyak  1 . . .  Itt  vagyok  ...  itt  vagyok  . . . 
Nem  látnak  hát?  nem  hallanak?  Itt  vagyok, 
mondom . . . 

Hangok  (kivül).  A  király !  A  király ! 

Lajos.  Itt  van  a  király  !  (Felkapta  a  fáklyái  s  meg- 
lobogtatja.) 

Hangok  (kívül).  A  fáklya  iránt  — 

Lajos.  Itt  vagyok ! 

Hangok.  A  fáklya  1 

Lajos.  No  lám  . . . 

Szálkán,   Báthory  (akik  megjelentek).   Felség . .  . 

Lajos.  Meg  se  találtok  . . . 

Szálkán.  Az  éj  sötét . . . 

Lajos.  Az  ég  ragyog  . . .  nem  ? 

Báthory.  Sűrű  lomb  borítja  a  tetőt . . . 

Lajos.  Királyi  szállásom ! 

BÁTHORY.  Itt  van  Philipus .  . .  (Móré  Fülöp  követi 
Báthoryt.) 

MoRÉ.  A  szó  elfúl  az  ajkamon .  . .  Házamban  a 
király !  királyom  ! 

Lajos  (egy  negyedik  árny  láttára).  Ki  még? 

Szálkán.  Szapolyai  van  itt . . . 

Lajos  (megremegve).  Hogyan  ?  !  Jankó  ?  Igaz  ?  ! 

Szálkán.  Az  ifjabbik  . .  .  György  .  .  . 

György.  Felség ! .  .  .  (Feljött  a  lépcsőn.) 

Lajos  (egy  sóhaj).  Oh,  az  ifjabbik  csak ...  te  vagy  . . . 

György.  Királyom  .  .  . 

Lajos.  Hadd  nézzelek  . . .  György  ...  a  hűbb  . . . 
igaz  ?  .  .  .  fiatal  vag\- .  .  . 


György.  Húszéves  .  . . 

Lajos.  Mint  én  . . .  két  fiatal,  igaz  ?  Ülj  ide  mel- 
lém ?  . . .  (De  hirtelen.)  Nem  .  . .  maradj  .  . . 
Nem  hasonlíttok  a  bátyáddal .  . . 

György.  Oh  Jankó  1  az  nagy  ! 

Lajos.  Várj  csak  ...  A  királyné  vájjon  eljött  Bu- 
dáról ? 

Szálkán,  Báthory.  Oh  biztosan  ... 

Lajos.  Megérkezik  az  éjjel  még? 

Báthory.  Négy  lovasom  elment  elébe  ... 

Szálkán.  A  tolnai  határba  magam  is  —  (Moraj.) 

Lajos.  Hallgass  csak  .  . . 

Mind.  Üj  hadak  !  Mind  felvonul ! 

(Szapolyai  a  közép  felé  megy.) 

Lajos.  Megállj ! . .  .  Kérdezd  csak .  . . 

Szálkán,  Báthory,  Móré.  Mind  felvonul .  .  . 

György  (a  lépcsőn,  kiáltva).  Kik  vagytok,  hé  ! 

Lajos.  A  Szapolyai  seregjei  ? ! 

Hangok  (kívül  és  egyszerre).  Hej  nem  !  A  Batthyá- 
nyié ! 

Lajos.  Oh  Jankó,  az  nagy  I  van  itt  ember,  aki  hit- 
vány köztünk  ?  .  .  .  mind  gurul,  mind  megy  .  .  . 
ez  mind  rejtély  itt,  ami  van,  a  pókhálók  a  falak 
szögletében...  az  éj  zeng,  száz  hárfából,  hal- 
lod .  .  .  vad  füvek,  rozmaring,  mind  reng  a  szá- 
rán —  itt  várok  egymagam  .  .  .  mind  zúg,  mind 
szól  a  pitypang  a  szélben  .  .  ,  hollók  szállnak  .  .  . 
ez  mind  vár  az  éjben  ...  ez  mind  itt  van  e  titkos 
órához  tapadva  . .  .  sorsunk  maszatja,  mint  egy 
nagy  mély  mohos  kút  körül.  Mind  együtt,  ha 
imádkoznánk .  .  . 

Mind.  Királyom  .  .  . 

Lajos.  Az  én  csillagom  reng  a  mélyben  . . . 

MoRÉ.  Felségedet  megóvja  Isten  .  .  . 

Szálkán.  Ha  lepihenne  .  .  . 

Lajos.  Hova? 

György.    E   kard  !    hitemre !    felségedet   megóvja ! 

Lajos.  Oh  nézd  csak  ...  ez  is  be  nagy  !  medvebocs, 
kölyökpárduc  .  .  ,  E  csillagfényre  !  félek  én  ? 
nézd  csak  1  ki  van  itt  egyedül  az  éjben  ?  !  kit 
gyötör  a  gond  régente,  ki  babrál,  fájó  ujjal, 
kínokat  ?  Mind  véd  embert,  vért,  páncél,  kard  . . . 
durva  erő,  kedélye  ami  van ! . . .  én  magamtól 
magamba*  vérzek  . . .  nincs  senki  itt,  kiben  föl- 
ajzik  minden  éjnek,  egy  sor  seb,  rothadt  füzéren 
ami  szól .  .  .  vér  véresebb  az  enyémnél,  hal  ?  .  .  . 
magasabb  ?  —  csöppenként  pendül  minden 
csöppje,  minden  csöppjében  százszor  minden 
csöppje  ! .  . .  Jagellók  vére  !  .  .  .  oh  atyuskám, 
Ulászló,  légy  velem  \ .  . .  (S  az  ajkával  a  medail- 
Ionon.) 

György.  Nem  jönne  Jankó,  engem  csalna  meg  ! 

Báthory.  Nem  jönne?  !  Hogyan?  ! 

MoRÉ.  Lehet  ez  ?  ! 

Szálkán.  Elindult?! 

György.  El ! 

Móré.  Láttad? 

György.  Mind  jöttek  mögöttem  az  erdélyiek .  .  . 
A  föld  megrengett .  . . 

Lajos.  Hazug ! 

György.  Itt  haljak  meg  . .  . 

Lajos.  Hadad  mi  van  ?  neked  ? 

György.  Másfélezer  .  .  . 

Lajos.  Jankónak  mennyi  ? 

György.  Az  erdélyi  had  negyvenezer  .  .  . 

Báthory,  Szálkán,  Móré.  Ez  jönne  csak  !  .  .  .  Ha 
nem  jött  eddig,  nem  jön  soha  ...  Ki  várja  ezt 
már  ?  !  (Moraj  kivül,  felvonuló  csapatok  a  mély- 
ben.) 

Lajos.  Ki  esik  kétségbe  itten  ? !  Még  jön,  jöhet,  — 
oly  széles  az  út,  oly  rengeteg  az  éj  !  S  még  jönnek 

a  többiek  is,  Frangepán,  Karlovics,  Branden- 
burg !  Beszélj ! 

Egy  hang  (künn).  Földvár  felől  a  föld  dobog  ! 

Lajos.  A  föld  dobog  mindenfelől .  .  . 

A  TÖBBIEK.  Mindenfelől ! 

Futár  (középről).  Királyom  ! 

Lajos.  A  földből  pattansz  elő  ?  .  .  . 

Futár.  A  pokolból ! 

Szálkán,  Báthory,  Móré,  György.  Beszélj  ! 

Futár.  A  török  sereg  Dárdáig  ért .  . . 

Lajos.  Ez  az  útja  .  .  .  tudom  . .  . 

Futár.  A  Duna  partja  széltében  ég ! 

Lajos.  Tehetek  róla  ?  Dárda,  az  mennyire  van  ? 

A  TÖBBIEK.  Húsz  mértföld  ide  . . . 

Lajos.  Nem  sok  ...  Oh  Uram,  igen  ...  ott  messze, 
mintha  félszemmel  pirkadna  az  ég  1  Nagy  lám- 
pások, mondd  csak  .  . . 

Futár.  Egy  sor  falu  az,  királyom,  ami  ég ! 

(Lódobogás,  zaj.) 

Lajos.  Eredj  ! 

A  TÖBBIEK.  A  barát  ? 

Futár.  Itt  lesz  az  éjjel .  .  .  (S  el.) 

MoRÉ  (a  zajra).  Az  én  csapatom  ez  !  Mind  jön  !  Mind 

jön! 
György.  Nem  az  ! 
Lajos.  A  királyné  vájjon  ?  I 
MoRÉ  (nem  lát,  nem  hall).  Az  én  csapatom,  mondom  ! 

Mind  röpül  ez  ! 
György.  Nem  az  ! 
MoRÉ.  Tíz  török  fejébe,  az  ! 
György.  Itt  a  kezem  1 
MoRÉ.  Kegyelmed  vágja  le  !  .  .  . 
György.  Ha  meghalok  bele  1  .  .  . 
MoRÉ  (a  lépcsőről).  Kik  vagytok,  hé?!  A  zászló?! 
Hangok  (künn).  A  pécsi  püspöké ! 

MoRÉ  (együtt  a  hangokkal,  olyan  biztos  benne).  —  pécsi 
püspöké  !  No  lám  !  Nyertem  !  A  tíz  török  fejét ! 

György.  Pécsre  beszállítom. 

MoRÉ.  Ott  legyen  a  portámon  1  Királyom  !  (El.) 

Hangok  (künn,  amelyben).  Megálljatok,  hé  1  Ne  tor- 
lódj !  Ez  mind  menjen  elébb,  a  Móré  !  Lovasok  ! 

Lajos.  Ki  van  mögötte? 

A  TÖBBIEK.  Üj  hadak  . .  . 

MoRÉ  (kívül).  Móré  csapatja  hé  !  no  gabalyodjatok  1 

Lajos  (a  padra  szökve  föl).  Kik  vagytok,  hé  !  A  Sza- 
polyai  seregjei? 

Hangok  (künn).  A  Balajthyé  ! 

MÁS  HANGOK.  Hej,  erre,  hé !  Mohács  felé !  Mohács 
felé  l 

(És  szekerek  és  moraj  és  zaj  és  zúgás  a  végtelenben.) 

Lajos  (Szálkánhoz).  Beszélj . . .  Perényi  vonult  erre 
az  imént ...  Az  éjjel  még  Báttára  ér  . . .  be- 
szélj .  .  . 

Szálkán.  Mind  itt  vagyunk  . . . 

Lajos.   Az  egri,  váci,  győri  püspökök,  az  erdélyi  —  ? 

Szálkán.  Akiknek  itt  kell  lennünk,  mind  ! 

Lajos.  A  zászlósok? 

BÁTHORY.    Mind  1  akik  ellen  üvöltve  a  rendek  — 

Lajos.  A  rendek  vájjon  ?  . . . 

György.  Fejenként  mind ! 

Lajos.  A  váradi  püspök,  veszprémi,  a  vranjai  prior  ? 

Szálkán.  A  káptalanok  mind  ! 

BÁTHORY.  Palóczy,  Drugeth,  a  Kanizsaiak! 

Lajos.  A  dömösi,  bácsi,  pécsváradi  apát  ? 

BÁTHORY.  Bánffy  Lőrinc ! 

Lajos.  Csáktornyai  ?  !  Báthory  András  ?  I 

BÁTHORY.  A  somlói  Báthoryak  mind  ! 

Lajos.  Drágfy? 

B.ÁTHORY.  \     .      .     ,, 

Szálkán.  /  ^^  ^^^^^«  ^^  ' 

BÁTHORY.  Balassa  !  Országh  !  Podmaniczky  ! 
Lajos.  A  csanádi  érsek,  a  szekszárdi  apát  ?  Sárkány 

vájjon  ? 
BÁTHORY.  Itt  van  ! 
Lajos.  Thurzó? 

Szálkán.  Mind  itt  vannak  Mohács  alatt . . . 
Lajos.  No  lám  !  És  itt  vagyok  magam  ! 
Hangok  (künn  a  mélyben).  Hej,  erre,  hé !  Mohács 

felé  I  Mohács  felé  ! 
Lajos.  Mind  mennek  !  Mind  jönnek  még . .  . 
BÁTHORY.  Hajnal  óta  !  Megáradt  világ  ! 
Szálkán.  A  föld  reng  I 
Báthory.  Bivalyfogatok  . . . 
Szálkán.  Tarczay  hada  az  . . . 
György.  Mind  páncél  amott . . . 
Báthory.  Erdődy  Simon  . . . 
Szálkán.  Mind  ágyú  1  Vértesek  ! 
Hangok.  Hej,  erre,  hé  !  Ördög  fia  ! 
Lajos.  Pokoli  éj ! 
György.  Tündéri ! 
Szálkán.  Cézárok  éjjele  .  . . 
Lajos.  Hé  Jankó,  hol  vagy  e  förgetegbe'  ?  I 
Szálkán,  Báthory  (remegőn  a  dühtől  s  gyűlölettől). 

Áruló ! 
György  (fenyegetőn).  Nagyságtokat  o  kard  ! 
Szálkán,  Báthory.  Féreg !  mi  itt  vagyunk  ! 
György.  Rongy  haduk  itt,  ami  van  !  (S  már  össze- 
tűznének.) 
Lajos.  Megálljatok  !  még  harsog  az  éj,  terhében  még 
vonaglik  . .  .  még  nem  szülte  meg  a  szörnyét, 
még  nem  !  Még  jönnek  a  többiek  is,   Ferenc 
király,  VHI.  Henrik,  Charle- Quint,  mind  jön- 
nek mint  Jankó  !  mind  !  (S  Györgyhöz.)  Eredj  .  . . 
György.  E  tiszta  tőrre  !  Én  itt  vagyok  ...  Ha  itt 
kell  hogy  az  életem   kioltsam   ~  (Tőrével   a 
szivén.) 

Lajos.  Azt  nem  kell . . .  Eredj,  fiú . . .  eredj  . .  . 

György.  Ha  nem  látnám  többé  felségedet,  —  én 
megbocsátottam ! 

Szálkán,  Báthory.  A  Jankó  vére  ! 

Lajos  (megsebezve).  Oh  !  Egy  másik  Jankó  1  .  .  . 
(Arccal  a  könyvre.) 

György.  Isten  velünk  !  (El.) 

Hangok  (már  messziről.)  Hej,  erre,  hé!  Mohács  felé ! 
Mohács  felé ! 

Lajos.  Oh  !  Oh  !  (Arccal  a  könyvön,  egy  perc  s  aztán.) 
Itt  van  egy  szép  zsoltár,  egy  szép  imádság .  .  . 
Oh !  (Egy  perc.)  hallgassátok  csak  .  .  .  (Egy 
perc.)  »0h  Uram  Jézus  ölelj  magadhoz  . .  .  szo- 
rosan magadhoz  engemet.  Vond  oda  fájó  melled- 
hez az  én  fájdalmamat,  hogy  egyesüljek  veled  .  .  . 
Mivel  hogy  érted  vagyok,  mért  legj^ek  kívü- 
led ?  . .  .  Végtelen  jóságodba  merítsd  el  semmi- 
ségemet, oh  Uram  Jézus  !«  (Moraj.) 

Szálkán,  Báthory  (halkan,  egymás  közt).  A  lova- 
saim ?  .  .  .    A   barát   vájjon  ?  .  .  .    A   királyné  ? 

Lajos.  Ez  egy  szép  zsoltár,  egy  szép  imádság.  (Egy 
perc  még  s  akkor  megpillantja  Máriát,  aki  feljött 
a  lépcsőn  s  megállott.)  Oh  angyal !  E  könyvből 
jössz,  vagy  az  égből  szállsz  alá  ? 

Szálkán,  Báthory.  Asszonyom  .    . 

Mária.  Úgy  jövök  csak,  az  ember  útján  ! 

Lajos.  A  szél  sodort  el  idáig,  utánam  !  .  .  . 

Mária.  Ezernyi  kétség,  gond  . . . 

Szálkán.  Ez  áradatban  — 

Mária.  Nem  vesztem  el !  Fegyver  zörög,  szekér, 
páncélos  had  —  üvöltő  árnyak  ...  a  fejem  fölött 
száz  denevér . . .  Úgy  tűnt,  Merlin  fogott  karon, 
mint  egy  újdonsült  boszorkányt ! 

Báthory.  A  lovasaim  kísérték,  Asszonyom? 

Mária.  Itt  vannak  lenn  .  .  .  Erzsébet  is,  a  kis  hintó- 

ban  ...  Ha  szólnál  neki,  hogy  nyugton  legyen  . . . 
(Báthory  lemegy  a  lépcsőn  s  eltűnik.) 

Szálkán.  A  kezét  még  egyszer,  ha  nyújtaná  felsé- 
ged ..  . 

MÁRIA.  Mi  hír  ?  Ez  minden  ?  (S  alighogy  Szálkán  is 
elment.)  Ludovicus  .  .  . 

Lajos.  Mária  . . .  nem  ...  ne  kérdezd  amit  nyugtalan 
szemed,  izzó  sugárban  idevetit  elém  . . .  Nyilván 
utolsó  éjjelem  ez  Tolnán,  —  ne  rontsuk  meg  . . . 
Csakúgy  találkozunk  itt,  az  út  keresztezésén  ... 
te  visszamégy,  én  előre  . . .  alig  hogy  látlak,  már 
válnunk  is  kell ...  ülj  ide  mellém,  légy  nyug- 
ton .  .  .  egy  percünk  van  csak,  —  az  életünk  I 

MÁRIA.  Szólj  .  . .  mondd  — 

Lajos.  Az  ember  soká  kutat,  keres,  amíg  sorsára  lel, 
holott  a  sorsa  nem  téveszti  el . . .  sok  virágot  le- 
tapos az  útján,  amíg  felszed  egyet . . . 

Mária.  Szólj  . .  , 

Lajos.  Az  ember  g}^akran  sír,  gyötrődik,  eleped, 
amíg  megtudja,  mi  a  fény  !  amíg  megtudja,  mi  a 
kereszt !  Egy  hang  olykor,  egy  sóhaj  mint  egy 
üzenet,  egy  sikoly  túlonnan  íölsivít  és  — 

MÁRIA.  Elkábítsz  engemet .  .  . 

Lajos.  Egj-^ütt  álmodtuk  ezt  az  álmot,  mely  az  életet 
ringatta  elénk  ...  ha  ki  is  szöktem  olykor  föl- 
zúgó rémlátásaidból,  —  hát  lehet  szökni  ?  1 
lásd,  —  csak  itt  vagyok  veled . . .  Ezernyi  húron, 
megszaggatva  1  emberi  szívek  friss  vérén  szól  ez 
éj,  nem  mint  egy  árnykirálynak  éjjele  1  régi  sze- 
relmünk, éjszakáink,  úgy  zengnek  vissza  — 
egyszerre  !  .  .  .  mint  egy  végtelen  harangütés, 
úgy  kongat  s  bőg  ránk  ez  az  éj  !  Mégis,  mindegy, 
mégis  1  —  egy  kert  ez,  a  mi  végső  állomásunk  .  .  . 
teljünk  be  ezzel .  .  .  hallgass  .  . .  egy  szót  so 
mást .  .  .  Hadd  gyűjtöm  föl  ide  eléd,  a  két  kezem- 

mel,  minden  virágon  át,  minden  virágból,  a  bú- 
csúzásunk illatát  1 

MÁRIA.  Tehát  nincs  itt  Jankó  I  Nem  jött  ? 

Lajos.  Nem  akarom  ! 

MÁRIA.  Nem  jött .  .  . 

Lajos.  Ne  bolygasd  meg  e  virágok  éjjelét ...  ez 
mind  feléd  száll,  jázmin  és  százszorszép  ...  az 
egész  kert,  az  egész  lomb  behajlik  itt,  nézd,  a 
sok  szeder,  a  sok  levél,  mind  rádhullajtja  lágy 
csöngetyű  zörgését ! 

MÁRIA.  Nem  jött . . . 

Lajos.  Ezerjófű  ez  mind  . . .  árvácska,  szösz  virág  .  .  . 
vad  ánizs,  rozmarin,  boróka  erre  száll . . . 

MÁRIA.  Nem  . .  . 

Lajos.  Ne  üljünk  itt  lesújtva  újra,  örök  éjszakán- 
kon ! ...  Ne  üljünk  itt,  mint  mikor  vártunk  .  .  . 

MÁRIA.  Mikor  vártunk  .  . . 

Lajos.  Egyszer  a  sorsunk  más  legyen  . . . 

MÁRIA.  A  két  futár  !  A  két  lovas  !  Emlékszel  ? 

Lajos.  A  fülemüle  megszólalt  az  ágon  ! 

Mária.  Oh  gyermek,  nem  ! 

Lajos.  Oh  éji  ünnepem  ! . . . 

Mária.  Csak  úgy  szövődik  a  sok  gyászvirágon  ! .  .  . 

Lajos.  Minden  virul  I  A  fülemüle  szól ! 

Mária.  Elbúsulok  e  szerenádon  1 . . . 

Lajos.  Hallgasd  csak ... 

Mária  (más  zajt  hall).  Hallgads  . . . 

Lajos.  Az  ének  száll  a  világ  fölött ! 

MÁRIA.  Ügy  tűnik,  most  is  várunk  csak  1 

Lajos.  Azt  mondom,  nem  !  Várunk  ?  1  Nem  1  Az  egek 
égnek,  a  végzet  megadta  a  jelt  I  Nincs  vissza 
többé  I ...  a  lépteink  nyomát,  az  egész  utat  mö- 
göttünk elfújta  a  szél  s  a  perc  a  percet  kergeti . . . 

MÁRIA.  Oh  de  hát,  nem  1  Megállj  e  lejtőn ! . . .  min- 
dennek vége  volna  hát  ?  !  Még  nem  virrad  I 
Nincs  későn  még  1 


79 

Lajos.  Nincs-e  ?  . . . 

MÁRIA.  Ha  jönne  mégis  ! 

Lajos.  Ha  jönne  mégis  ! 

Mária.  No  lám  1  Vársz  ! 

Lajos.  Uram  1  Csak  vad  hajtását  tépdesem  a  szívem- 
nek, mint  fattyúlombot,  a  rossz  kérget  a  fán  .  . . 
Ha  jönne  mégis !  ha  jönne  mégis  !  mind  tördelem 
le  botor  hitem,  —  mind  szaggatom  le,  ami  rom- 
lott húr  még  nyögne  a  hárfámon ...  Ha  jönne 
mégis  !  —  vaskohó  így  fújja  ki  tüzét,  mely  nem 
táplál  semmit  többé  . .  .  nincs  mit  várnunk  már, 
hogyan  ?  I  kit  ?  aki  őrködik  az  éjen  át,  idáig ! 
hogy  elvesszünk,  farkasnyáj  I 

Mária.  Hallgasd  csak  .  . . 

Lajos.  Kik  vagytok  ?! nem  ! 

Mária.  A  Szapolyai  seregjei? 

Lajos.  Nem ! 

Mária.  Várj  csak  1 .  .  .  (Egy  mozdulat.) 

Lajos.  Ne  menj  ! .  .  . 

Mária.  Engedj  . .  . 

Lajos.  Szent  éjjelem  szerelme,  nem  !  Ne  álmodj  ébren 
arról,  ami  álomnak  is  hazug  !  Ne  kergesd  a  fényt 
a  homályban,  —  ne  álmodj  arról,  aki  jönni  fog  1 
Csak  az  Ür  jött  el  egyszer  és  soha  senki,  hogy 
megváltson  . . .  van  álom  szebb,  ha  ébren  ál- 
modol  1 

MÁRIA.  Hallgasd  .  .  .  (Moraj.) 

Lajos,  E  zsivajban  felém  gurul  most  a  sok  lomb, 
füzek  ...  az  egész  kert  megindul ! 

MÁRIA,  Hallgasd  csak  .  .  . 

Lajos.  Király  vagyok,  vagy  virágok  lovagja  ? 

MÁRIA.  Úgy  tűnik,  nem  tudom,  ki  vagy  1 

Lajos,  ősz  fejemet  lehajtom  rád,  húsz  évemet  ez 
illatokban  ! 

MÁRIA.  Ah  !  te  vagy  1 

Lajos,  Elkábulva,  fölzengenék !  csak  tudnám  még, 

hogyan  ? !  A  lelkem,  vergődve,  mind  izzóbban 
ég  s  leperzseli  a  szárnyamat .  .  .  Még  mennék, 
röpülnék,  megsebzetten  1  a  csúcsokon  fönn,  von- 
szolnám magam  .  .  .  nem  vagyok  Charle-  Quint, 
igaz,  de  egy  kert  az,  ahol  temetkezem  1 .  .  . 

MÁRIA.  Lehet-e  éjjel  ily  nagy  ?  ! 

Lajos.  Lehet-e  élet  ily  rövid  ?  ! 

MÁRIA.  Jön  I 

L.\JOs.  Jön  I 

Mária.  Hogyan  ?  Hol  ? 

Lajos.  Nem  hallod? 

MÁRIA.  Oh  milyen  csend  van ! 

Lajos.  Milyen  végtelen  csend  !  (Egy  perc.)  Szívem  .  .  . 
ne  lássam  elborulva  homlokod,  —  látsz  te  sze- 
memben mást,  királyi  fénynél,  mondd  ?  !  Ha 
Cézárt  játszom,  hitemre  !  ne  rontsd  a  mulat- 
ságom . .  .  játék?  lehet?  lehet-e  játék,  ha  szen- 
vedek? hallgass...  zord  képzeleted,  lásd,  át- 
ragadt rám  . . .  Nem  vag\'ok  más,  csak  több, 
mint  ami  voltam  .  . .  kivirulok  ...  mint  e  kert- 
ben itt,  a  legfurcsább  virág . .  .  Végre  az  élet 
méltó  hozzám,  —  az  élet,  amit  megvetek ! 

MÁRIA.  Oh  Uram  1 

Lajos.  Emelkedem!  Mit  mondanék  még?  Ezernyi 
szó,  hang,  sikoly,  beszéd  torlódik  itt,  több  mint 
egy  erdő,  —  elveszek  benne  .  . .  megbotlom  a 
lélegzetembe  !  millió  szó  esik  rám  mint  egy  eső 
s  nem  találok  egyet !  Szeretném;  ha  félnél  tőlem 
egyszer . . . 

MÁRIA  (zord).  Félnék  ?  .  . . 

Lajos.  Én  gyakran  féltem  tőled  .  . . 

MÁRIA.  Nem  ... 

Lajos.  Ha  csodálnál  egyszer  engem  .  .  . 

Mária.  Oly  sápadt  vagy  ! .  . . 

Lajos.  Ha  csodálnál  1 

Mária.  Gyötörsz  engem  .  .  . 

Lajos.  Én  gj^akran  csodáltalak  ! 

MÁRIA.  Hát  nem  1  Az  erőm  fogytán,  úgy  tűnik, 
letörtem  ...  a  föld  porát  verdesem  csak  . .  . 
alig  követlek  a  szavaid  íölviharzásán ...  el- 
maradok ...  Te  több  vagy,  én  kevesbedem. 

Lajos.  Ezt  őrizd  meg  e  láncot . .  .  itt  van  anyám, 
apám ...  ez  szent !  Ha  nem  volnék  többet, 
te  viseljed,  —  minden  vasárnapon.  Drága  szü- 
lém . . .  ezektől  lettem,  hogy  tiéd  lehessek  .  . . 
szeresd  . .  .  hadd  lám,  hogy  csillog  rajtad?  — 
szép !  Ha  nem  volnék  többet,  készülj  Po- 
zsonyba .  .  .  Bécsbe  visszamégy  . . .  Bécsbe  ! 
ahonnan  úgy  jöttél  szűz  arám !  mint  május 
hava  ha  jön  üdén,  sasnőstény,  germán  fény  ! . .  . 
Mi  lesz  utánam?  veled?  Inkább  felejts  el, 
mint  sírj  ...  ne  szenvedj  ...  De  téli  estéken 
olykor,  emlékezz  rám  anyuskám,  s  a  tűz  körül, 
ha  mindenki  mesél,  neked  is  lesz  egy  szép 
meséd  — 

MÁRIA.  Azt  mondom,  gyötörsz  engem  . .  . 

Lajos.  Elhagyatva  itt,  veled,  még  egyszer,  a  sze- 
med fényén  kigyulladt  éjjelemben,  meglátom 
én  is  —  meglátom !  fönségemet  I  Megbántva 
olykor,  te  is,  én  is,  , —  nem  ért  fel  hozzánk 
senki,  semmi,  igaz  ? 

Mária.  Szent  Szűz,  bocsásd  meg  hívságomat . .  . 
nem  látom  már,  ki  bánthatott  meg  ...  ki  sért- 
hetett ...  ki  mint  féreg  kúszott  felém,  eltipor- 
tam 1 

Lajos.  El !  Királyok  vagyunk  ! 

Mária.  Oh  milyen  csend  van  körülöttünk  1 

Lajos.  Két  elhagyott  gyermek  vagyunk  .  .  . 

Mária.  Nem  jön  senki . . . 

Lajos.  Senki .  . .  Mária,  isten  veled  ... 

Mária.  Még  nem  .  .  . 

Szoraory  ;  II,  Lajos.  (i 

Lajos.  Még  nem  ...  Jó  itt,  úgy-e,  szép,  falun  . . . 
Már  szereted  te  is,  e  kerti  ünnepem  ? ! . . . 
víg  lakománk  ha  volna  itt . . .  ha  innánk .  . . 
itt  van  borom,  szagos  borom,  a  püspök  házában, 
itt  van . . .  (Egy  mozdulattal  a  serleg  után.) 

Mária  (eltikkadva).  Iszom .... 

Lajos.  Mondd  csak  — 

Mária.  Iszom . . .  (Mohón  fölhajtja  a  serleget.) 

Lajos.  Hogy  sohasem  lehetett  csak  regékben  . . . 
hogy  király,  királyné,  szép  békességben,  egy 
kis  házban,  falun  éltek  . . .  Éljünk  . .  . 

MÁRIA.  Szívem  . . . 

Lajos.  A  fülemüle  még  szól  ilyenkor,  mondd? 
Nyár  van  I  Éjjel !  Bár  ne  virradna  meg  ! . . . 
álmos  szemével  leragadna  a  reggel,  —  hog\' 
vágytam  mindig,  bár  nappal  legyen. 

(Zaj,  moraj.) 

MÁRIA.  Hallod?  Hallod? 

Lajos  (minden  csúcsokon).  Kik  vagytok,  hé !  A  Sza- 

polyal  sereg jei  ?  1 
Őrség  (künn).  Ki  vagy  !  ?  Megállj  1 
Lajos.  Oh  vége  1  Virrad  1  Itt  van  e  kora  fényben, 

itt  van  a  reggel  szűzi  szemérme . . . 
INíária  (a  kert  felé).  Ki  az  ?  Ki  az  ? 
Egy  hang  (künn).  Dereng  a  hajnal ! . . . 
Egy  másik  hang  (künn).  Virrad !  Virrad ! 
Egy  harmadik  hang  (künn).  Vált  még  az  őrség? 
Hangok  (künn  s  egyszerre).  Nem  I 

(Távoli  harang.) 

Mária.  Ki  az? 

Szálkán,  Báthory,  Brodarics  (amint  jönnek  föl 
a  lépcsőn).  Királyom  !   Királyom  !  Királyom  1 
Báthory.  Királyom,  végre  I 
Lajos.  Végre  !  A  barát ! 

ToMORY  (Báthory ék  mögött,  egyedül).  Királyom,  itt 
a  harci 

Mária.  Megálljatok  !  Hogj'an  ?  Egy  pillanat . . . 
Mért  lobogtok  így? 

Mind.  Asszonyom  . . . 

Mária.  Az  éj  alig  szaggatja  fátylait  I 

BÁTHORY  (Máriához).  Ha  indulna  most . . . 

Lajos.  Mária  . . . 

Báthory.  A  lovasaim  várnak  lenn.  Erzsébet  is  . . . 

Erzsébet  (künn).  Felség  1  felség  I  ha  jönne  már  I 

ToMORY.  ^legütközünk  I 

Mária.  Mind  itt  van  a  fegyver  ?  Az  egész  sereg  ?  . . . 

ToMORY.  Mind  I 

Mária.  Nem  igaz  ! 

Szálkán,  Báthory,  Brodarics.  A  nap  ébred ! 

L.vjos.  A  nap  1  A  nap  1 

II.  FUTÁR  (középről).  Királyom  . . .  Dárda  felől  meg- 
indult seregek  — 

ToMORY.  Bátta  ég  I 

Szálkán,  Báthory,  Brodarics.  Baranya  vár? 

II.  FUTÁR.  Kigyúlt  1 

ToMORY.  Szívünk  máglyái !  úgy  égünk  rajta  mind  1 

Szálkán  (futárhoz).  Ki  jön  utánad? 

II.  FUTÁR.  A  két  Bakics  száguld  az  éjben  .  . . 

Mária.  A  két  lovas  . . . 

Lajos.  A  két  futár  . . . 

Mária.  Megint !  Oh  meddig  tart  ez  éjjel,  csak- 
ugyan ?  1 

ToMORY.  A  hadak  készen  . . , 

Lajos.  A  csatarend  ?  . . . 

BÁTHORY.  Mind  állunk  már  . . . 

Szálkán.  A  tábor  mint  egy  erdő  reng  ! 

ToMORY.  A  terv,  királyom  —  (Egy  nagy  pergamen.) 

Szálkán.  Egy  dobpergés  az  egész  világ  1 

Brodarics.  A  terv  — 

Lajos.  A  terv . . .  hadd  látom  ,  .  . 

fi- 

Hangok  (künn).  Megállj  1 

Szálkán,    Báthory,    Brodarics.    Elő !    Engedd  I 

A  két  Bakics  1 
Az  EGYIK  Bakics  (már  a  lépcső  alján).  Hej    erre. 

Tamás ! 
Bakics  Tamás.  Itt  vagyok  1 
MÁRIA  (pokoli  hangsúly).  Ti  vagytok  hát ! 
ToMORY.  Beszélj ! 
Bakics.  A  Dráván  jöttem  át .  . . 
Tamás.  A  Dunán  én,  vezérem .  .  . 
Bakics.  A  halmokat  kémleltem  fönn  .  .  . 
Tamás.  A  völgyeken  nyargaltam  át  az  éjben  ... 
Mind.  Beszélj  1  Beszélj  1 
Bakics.  A  fáklyát  I . .  . 
Tamás.  A  fáklyát,   barát ...  a  szemem  perzseli  a 

fény  ... 
Bakics.  Perzseli ! . .  . 
Mind.  Beszélj  1  Beszélj  ! 

Bakics  (arccal  a  padlónak).  Előhad  ötezer  lovas  .  .  . 
Szálkán,  Báthory,  Brodarics.  Csak  ennyi ! 
ToMORY.  A  nagyvezér  hordái  ?  .  . . 
Bakics.  Mind  ruméliak ! 
ToMORY.  Mögöttük? 

Bakics.  Bosnyák   hadak  ...   s   az   anatóhak  .  .  . 
MAria.  Poklok    futárjai    mind,    aki    van    Bakics ! 

Mennyi  a  had,  mit  láttatok? 
Tamás.  Ahogy  szem  számlálja  ezt  — 
Bakics.  Háromszázezer .... 

Szálkán,  Báthory,  Brodarics.  Mind  tudjuk  ezt .  .  . 
Tomory.  Ki  ijed  meg?l 
Lajos.  Ki  fél?!  j 

Tomory.  Húszezren  állunk  Mohács  alatt . . . 
Mária.  Háromszáz    ellen    mindössze    húsz,    —   ez 

ennyi.  Ki  meri  ezt? 
Tomory.  Mind  harcos  ez  a  háromszázezer  ?  1 
Brodarics.  Lehet  ez  ?  ! 


85 

Szálkán.  Ki  hiszi  ezt  ?  ! 

BÁTHORY.  Pokol !  Ez  nem  I 

Szálkán,  Brodarics.  Ez  nem  lehet ! 

Bakics.  Kardomra,  nem  I 

Tamás.  Hitemre,  rongy  hadak  1 

Bakics.  Vad  csürhe  !  Gyülevész  ! 

ToMORY.  Szemét  gurul  a  félhold  alatt ! 

BÁTHORY.  Tüzérség  mennyi?  a  török? 

Tamás.  Háromszáz  ágyú  ! 

Brodarics.  Nekünk? 

Tomory.  Nyolcvan  tarack. 

MÁRIA.  Ki  meri  ezt? 

Tomory.  A  tüzérség  mind  német  s  olasz  . . . 

Szálkán.  Keresztény. 

BÁTHORY.  Titokban  hozzánk  szítanak  . .  . 

Brodarics.  Igaz? 

Bakics.  A  döntő  percben  mind  fordul  az  ágyú  .  .  . 

Lajos.  Fordul? 

MÁRIA.  Felénk ! 

Bakics.  A  török  ellen,  mind  a  háromszáz  !  .  .  . 

Tomory  ( Bakicsékhoz) .  Ti  mehettek  ! 

Bakics.  Isten  velünk ! 

Lajos.  Oh  Uram  ! , . . 

MÁRIA.  Álmodtok  mind  !  én  !  te  1  mind  ...  A  maga 
módja  szerint  mind  .  . .  van  aki  tündérmesé- 
ket.,  .  oh !  No  de  Szálkán,  Báthory,  Broda- 
rics .  .  .  józanok  vagytok  ?  nem  vagytok  gyer- 
mekek ...  ha  a  barát  őrjöng  itt .  .  .  ti  táncol- 
tok vele  az  örvény  szélén . . .  táncolsz,  sánta 
ember,  mondd  ?  ! 

BÁTHORY.  Asszonyom  !  E  kardra  I  Kigyúlt  egek  a 
vérem  perzselik  !  Lesújtanék  már  . .  . 

Szálkán.  Lesújtanék  .... 

Brodarics.  E  vérre  szomjas  bárd  ! .  .  . 

Lajos.  No  nézd  csak  .  .  . 

Mária.  Tigrisek ! 

Lajos.  Mártírok  I . . . 

ToMORY.  Mi  íg>'  állunk  itt,  királyom,  lásd  1  . .  .  (Ki- 
bontja a  pergament  s  mind  körüle  most,  az  asz- 
talnál, a  mécses  füstös  lángján.)  Előhad  ez  .  .  . 
másfélezer  .  . .  Jobbszárny  Tahi,  Batthyányi 
Ferenc  . . .  középen  én  . . .  derékhad  .  . .  egész 
erőnk  arányba  osztva  . . . 

Lajos.  E  kereszt? 

Szálkán,  Báthory,  Brodarics.  Felséged  ez  . . . 

ToMORY.  Velem  ! . . .  Balszárny,  Perényi  Péter  . . . 
négyezer  lovas  . .  .  Második  rend,  Tarczai  és 
Drághfy  János  ez  . . . 

JNIÁRIA.  Húszezer  mind  I 

Lajos.  Háromszázezer  ellen  I 

Szálkán,  Báthory,  Brodarics.  Mind  harcos  ez, 
a  miénk  I 

BÁTHORY.  Mind  fenevad ! 

ToMORY.  Félisten  ! 

Mária.  Háromszáz  ellen,  mindössze  húsz,  ez  ennyi ! 

ToMORY.  Elég  nekünk  e  nagy  napon  e  had  ! 

MÁRIA.  Azt  mondom,  várjunk  I 

ToMORY.  Megütközünk  1 

MÁRIA.  Háromszáz  ellen  nyolcvan  tarack ! 

ToMORY.  Hunyady  nézte  valaha,  számlálta-e  a 
tarackokat?  Számlálta  az  ellent?  Megverte, 
ennyi  csak  I 

MÁRIA.  Hunyady  vagy  te,  barát  ?  Hívság  kisért . .  . 

ToMORY.  Isten  szól .  .  . 

Mária.  Vigyázz  ! 

ToMORY.  Egy  gyors  roham  s  miénk  a  nap  1  Meg- 
ütközünk 1 

Mária.  Szent  Jézus,  nem !  Alig  dereng . . . 

ToMORY.  Nincs  más  választásunk  ... 

Mária.  Van  . . . 

ToMORY.  Hogyan? 

Mária.  Ki  tudja,  hol  a  vajda  ? 

ToMORY.  Oh  Uram  !  hol  I 

BÁTHORY.  Ki  várja  ezt  már  ?  I 

Szálkán.  Kinek  kell  Jankó  1 

MÁRIA.  Ha  késik  is,  elérhet  még  ide ! 

Brodarics.  Holt  remény  ez  ! 

Szálkán.  Erdélyi  had  ! . .  . 

BÁTHORY.  Ezer  pokol ! 

Lajos.  Ki  tudja  hol  jár  Frangepán  az  éjben  .  . . 

MÁRIA.  A  morva  had  hol  táboroz ! . . .  még  jöhet 
ez  is . . .  tízezer  ember  — 

ToMORY.  Nem  . . . 

Lajos.  Karlovics  . . . 

MÁRIA.  A  cseh  had  is  tízezer. 

Lajos.  Brandenburg  hol  van?  ki  tudja  ezt? 

Mária.  Közel .  . . 

BÁTHORY.  Győrött  tán  . . . 

Szálkán,  Brodarics.  Igaz  ?  . . .  Győrött  ?  Nem 
ér  ide  — 

ToMORY.  Nem  ér  ide  soha  1 

Mária.  Ez  volna  minden  hát,  a  tagadás  ?  !  Nem 
és  nem  és  nem  !  Mit  jelent  ez  ?  Háromszázezer 
ellen  húsz,  ezt  jelenti  ez  . . .  Ha  elvész  az  ország, 
Mohácstól  Pozsonyig,  nem  annyi  ez,  mintha  itt 
megdől  a  trón,  elpusztulsz  te,  én,  ha  elpusztul- 
tok mind  !  gondoljátok  meg  . .  .  azt  mondom, 
várjunk  még ! 

Lajos.  Azt  mondom  — 

ToMORY.  Lajos  király,  mögöttünk  ez  már  nem  a 
nap,  — a  föld  tüze  ez,  ami  megcsalja  a  reggelt  1 
Hang  ami  száll,  sóhaj  mi  rebben,  ének  1  ez 
mind  halál !  A  sereg  lázong,  mind  indulna  .  .  . 
van,  aki  már  üvölt  az  éjben  :  árulás  1  A  harci 
vágy  megragadt  minden  lelket  I  ki  tartja 
vissza?  .  . .  Hátrálva  még,  ha  várunk :  saját 
hadunk  jön  ellenünk.  IMegindulunk  :  szent  győ- 
zelmünk reménye  ez  a  harci  téboly,  ami  száll ! 

Lajos.  No  lám  ... 

Szálkán.  Egy  gyors  roham  .  .  . 

BRODAnics.  Egy  forgatag  I 

MÁRIA.  Szent  győzelmünk  reménye,  a  mi  hadunk 
fölgyűlhet  még  ide  1  Azt  mondom,  várjunk. 

ToMORY.  Várjunk,  kit?  Mire?  Egy  fantom-hadért, 
ki  az  éjbe  olvad,  aki  nincs,  lefoghatom  a  sere- 
geim, húszezer  lelket,  aki  kigyulladt  s  rohanna 
mind,  lefoghatom  mint  egy  rongy  lepkét  a 
tenyerembe,  asszonyom  ?  1 . .  . 

MÁRIA.  Azt  mondom,  várjunk .  .  . 

ToMORY.  Kit  ?  Mire  ?  Lidérctüzek,  hogy  itt  bolyong- 
janak ? ! 

MÁRIA.  Azt  mondom  ... 

ToMORY.  Nem  1 

Lajos.  Egy  szavunk  I 

ToMORY.  Ki  késne  itt  ?  Nem  várhatunk  .  .  .  (Egy 
mozdulat.) 

Lajos.  Azt  mondom  .  . .  megállj  I .  .  . 

ToMORY.  Ha  felségtek  gyermekhite  álomhadakban 
még  üdvöt  talál,  úgy  hát  hitemre !  magukra 
maradnak  itt !  Ha  felségtek  e  nag>'  hajnalban, 
Frangepán  s  Brandenburg  mögött,  a  vajdát 
várják  még  — 

MÁRIA  (nagyon  heves).  Hát  igen  1  mégis  !  mindegj^ ! 
hiába  !  Várom,  várom  !  Megígérte  ! 

Lajos.  Megígérte ! 

ToMORY.  Oh  raWy  gyermekek!  Nézzétek  csak! 

MÁRIA.  A  két  öklömmel  verném  szét  a  fejem,  a  tíz 
körmömmel,  hogy  az  agj^amba  vésném,  nem 
lehet  ne  jöjjön,  hogy  így  hagyjon  itt,  kétségbe- 
esve, —  százezrek  ellen  egy  marék  hadat !  .  .  . 
Nem  lehet  ez  .  .  .  nem  lehet . .  .  nem  .  .  .  meg 
kell  hogy  jöjjön  !  Várjunk  még ! 

ToMORY.  Hitemre,  nem  I 

MÁRIA.  Te  nem,  úgy-e,  hog>'an  ? 

ToMORY.  Itt  volna  bár  e  kert  alatt,  hogy  nem  vár- 
nám többet ! 

MÁRIA.  Te  nem,  úgy-e  és  miért  ?  Magadnak  őrzöd  a 
babért,  —  nem  osztozol . .  .  nem  tűrsz  meg  más 
vezért ...  A  barát  nem  vár !  nem  kérditek, 
mért  ?  . . . 

ToMORY.  Asszonyom  1 . . . 

MÁRIA.  Hogyan  ?  I  Tomory  1  te  is !  e  rút  viszály 
megrontott  téged  is ! .  .  .  Magad  kívántad, 
hívtad,  itt  legyen  . . . 

ToMORY.  Asszonyom,  ha  csal  e  feszület ...  A  vajda 
itt  van  közel,  egész  hadával  Szegeden  — 

Lajos.  Igaz? 

Mária.  Uram  Teremtőm  1 

Szálkán,  Báthory,  Brodarics.  Hogyan  ? !  Szege- 
den ?  !  Megindult  hát  ?  !  Hitemre  I 

Tomory  (e  hangzavaron  át).  S  nem  jön,  nem  jön 
soha.   Isten  sebére,  nem  I 

Mária.  Ha  százszor  esküszöl . , , 

Tomory.  Nem  jön  1 

A  TÖBBIEK.  Hogyan  ?  !  « 

Mária.  Ki  tudja  ezt?  Ha  jönne  mégis  1 

Szálkán.  Ha  jönne  mégis ! 

Mária.  No  lám  .  .  .  amíg  e  kétely  szívedben  — 

Báthory.  Egy  futárunk  menjen  .  . . 

Mária.  Az  én  futárom  menjen . . . 

Tomory.  Száz  futárom  ment ! . . . 

Szálkán.  Mennék  magam  . . . 

Tomory.  Szeged  határán  minden  lovas,  ki  erről 
jön,  lefordul  a  lováról,  szíven  találva  ...  Az  őrség 
tüzel  ránk  .  .  . 

MÁRIA.  Nem  I 

Brodarics.  Mi  mennénk  érte  ?  1 

Tomory.  Ezer  pokol  1 

MÁRIA,  Szeged  mennyire  van? 


Szálkán,  Brodarics,  Báthory,  Tizenhat  mértf öid . . . 
MÁRIA.  Ha  mennék  én  ?  !  menjek  ?  I  magam  I 
Lajos.  Mária  ! . . . 
MÁRIA.  Menjek   én?   királyom?   menjek?   Mi   ára 

van  — 
Lajos.  Nem  I 

MÁRIA.  Oh  nem  1  Oh  nem  l . . .  hallgass  . . .  nem  ! . . . 
Lajos.  A  reggel  ébred ! 
ToMORY.  A  fény  1 
Szálkán.  Nem  várunk  hát ... 
BÁTHORY.  Pusztuljon  Jankó  I 
Brodarics.  Átkozott  had  l 
ToMORY.  Készen  vagyunk  .  .  . 
Szálkán.  A  király  jön  velünk  . . . 
Erzsébet  (kívülről).  Felség  \  felség  1 
MÁRIA  (a  kert  felé).  Igen  . . .  (Egij  lélegzet  és)  Ludo- 

vicus  ! . . .  És  mégis,  ha  hallanátok  hirtelen  e 

zord    hajnalban,    amint   megtörik   a  csend  . .  . 

amint  gurul  e  had,  negyvenezren  . .  . 
ToMORY.  Királyom . . .  (Egy  mozdulat.) 
A  többiek.  Királyom  .  . .  királyom  . .  .  királyom  .  . . 

(Egy  mozdulat.) 
Lajos.  Megyek ... 
MÁRIA.  Megállj,  barát . . .    egy    pillanat .  . .    Nem 

lehetsz    ennyi    gőg,    ha    tán     utolszor     látlak 

csak  I . .  .  S  ti  többiek,  mind  !  híveink  !  —  nem 

szólhatunk  már  hozzátok?  lám?  ! 
Szálkán,  Báthory,  Brodarics.  A  reggel  ébred  ! 
MÁRIA.  Ha  jönne  mégis  1  ezt  mondom  csak ! 
ToMORY.  Aki  nincs  itt  e  percben,   aki  nem  jött, 

csak  úgy  jöhet  már,  mint  varjak  ha  szállnak  a 

csontjaink  fölött ... 
Szálkán,  Báthory,  Brodarics.  Mint  varjak ! 
Lajos.  Elég ! 
MÁRIA.  Ha  jönne  mégis !  . .  .  megállj  ! .  .  .  úgy  kép- 

zelem . . .  már  nincs  szavam  : . .  kimerültem  . . . 
úgy  képzelem,  mint  csodák  ha  lesznek,  érted? 
hirtelen ! 

ToMORY.  Előbb  lesz  itt  előttünk,  ez  egén,  a  hajnal- 
fényből est  I ... . 

MÁRIA.  Töprengve  tán  e  múlt  éjjelén,  vagy  ébredve 
most,  ki  tudja  ezt?  a  szíve  mélyén  megmarja 
tán.  Isten  intése  — 

ToMORY  (kacagva).  Lelkiösmeret ! 

MÁRIA.  Negyvenezerrel  több  !  a  legjobb  harcos  . .  , 
oroszlánsörényesek  l  Erdély  l  egyetlenegy  napot 
várnátok  csak  l .  . . 

ToMORY.  Jankó  nem  jön  soha  .  . . 

Mária.  Ki  tudja  azt,  mi  titkot  rejt  e  perc? 

Szálkán.  Egy  napot  még?  Lehet? 

BÁTHORY.  Lehet? 

Brodarics.  Egy  órát  sem ! 

ToMORY.  Megütközünk  I 

Mária.  Gondoljátok  meg  . . .  negyvenezerrel  több  .  .  . 
Még  egyszer  annyi  mint  ti  mind ! 

ToMORY.  Nem  kell  nekünk  egy  emberrel  se  több  I 
Nem  bánnám  már,  ha  kevesebben  volnánk  .  .  . 

Báthory.  Egy  napot  ha  várunk  — 

ToMORY  (csak  folytatva).  Ha  nem  volna  itt  más, 
csak  egymagam  .  .  . 

MÁRIA.  Oh,  barát,  sohasem  féltem,  de  tőled  félek  már! 

A  TÖBBIEK.  Beszélj  1 

ToMORY.  Megütközünk  .  .  . 

MÁRIA.  Gondoljátok  meg .  . .  tizenhat  mértföld 
ide  . . .  ennyi  csak  ! 

ToMORY.  Az  égbolt  síkja,  hegy,  föld,  tenger  ami  van, 
csak  ennyi  ez,  asszonyom,  nem  több  !  —  a  vég- 
telen I  Kik  volnánk  hát  itt,  reménykedve  még, 
bégetve  mint  bárány  az  égő  akolban,  bárgyú 
hitünkkel,  együgyűek  mind  ?  I  Kik  volnánk 
hát,  ezt  kérdezem  .  .  .  nem  látnók  már  e  rongy 

utat,  tizenhat  mértföldön  át,  a  vérünkkel 
vakoltán,  a  kövek  fölött  ?  I  Nem  tudjuk-e  itt 
mind,  mi  tűz  s  pokol  állítja  meg  e  nagyravág>'ót. 

MÁRIA.  Hallgass  . . . 

Lajos.  Szent  Jeromosra,  nem  1  elég  1  fáradt  va- 
gyok 1 . .  .  Jön,  nem  jön,  ezt  kergetem  csak  . .  . 
A  fejem  kábult . . .  feldúlt  agyam  az  út,  ahol 
nyargal  futár,  lovas,  sereg  —  negyvenezerrel 
több  I  Ezer  pokol,  a  király  vagyok  1  Nem  kér- 
dem itt,  ki  tör  a  trónig,  akár  az  égig  föl,  ki 
rakna  itt  egymás  hegj^ébe  föl,  húszezer  hullát, 
hogy  rajta  másszon,  mint  a  féreg,  föl !  Még  élek  ! 
élünk,  még  élhetek  e  harc  után  is,  nem?  csak 
Isten  sújthat,  ha  akar.  Nem  látok  itt  mást,  csak 
egy  jobbágyomat . . .  köti-e  hűség,  törvény, 
ígéret,  mikor  mi  itt  megindulunk  —  ennyi  csak. 
Ez  jogom. 

Báthory,  Szálkán,  Brodarics.  Ügy  hát .  .  . 

BÁTHORY.  Várunk  még? 

Brodarics.  Hátrálunk? 

Szálkán.  Nem? 

Báthory.  A  király  döntsön  . . . 

ToMORY.  Az  erdő  meginog  . . . 

Szálkán,  Brodarics,  Báthory.  A  király  !  A  király  1 

Mária.  Felséged  döntse  el ! 

ToMORY.  Nem  dönthet  már .  .  .  (Zaj  kívül.) 

Lajos.  Nem  dönthetek  ? 

ToMORY.  Ember  nem  többé  ... 

Lajos.  Király  ?  . . . 

(Ebben  a  pillanatban) 

in,  FUT Ai{( középről).  Királyom, — vágtatva  a  Karassó 

felől . . . 
Mária  (rémülten).  Hallgass  I 
ToMORY.  Beszélj ! . . . 
HL  futár.  A  királyért  üvölt  a  tábor .  . .  (Tomonj' 

hoz.)  Reggelre  most,  ha  meg  nem  ütközik  ke- 
gyelmed, crjöngő  had  egj^mást  koncolja  f öl . . . 

ToMORY.  Megyek  1 

A  TÖBBIEK.  No  lám  ! 

Mária.  Uram  irgalmazz  .  . . 

III.  FUTÁR.  A  halmokon  a  tér  fölött,  a  török  sereg 
két  mértföldre  tőlünk  . . . 

I.AJOS.  Nem  sok ... 

MÁRIA.  Uram  irgalmazz  . . . 

III.  FUTÁR.  A  nap  előtt  eltorlaszolt  a  fény  s  oly  vég- 
telen az  árnyék  odaát,  hogy  a  hajnal  még  sö- 
tét!.. . 

MÁRIA.  Hallgass  . . . 

Lajos.   Elég  I 

ToMORY  (futárhoz).  Kegyelmed  ha  visszaér  elébb  : 
Jézus  nevére,  szerzetemre,  megesküszöm !  be- 
csületemre !  e  reggel  még  megütközünk  . . , 

III.  FUTÁR.  A  király  hite?l 

Lajos.  Az  én  hitem  . . . 

Mind.  A  király  is  fogadja  ! 

Lajos.  Esküszöm ! 

ToMORY  (futárhoz).  Eredj ! . . .  rohanj  1 

III.  FUTÁR  (már  a  lépcsőn).  Mind  jönnek,  a  derékhad 
vezérei  mögöttem  . . .  Drághfy  a  zászlóval  lobog, 
mint  egy  félisten  l 

ToMORY.  Annál  jobb  1 

III.  FUTÁR.  Isten  velünk !  (És  el.) 

Lajos.  Ügy  hát . . . 

MÁRIA.  Ugy  hát  legyen  —  eredj  .  .  .  készülj .  . . 
menjetek  . . .  isten  velünk  . . .  nem  bánom 
hát . . .  nem  várunk ...  az  egek  égnek  —  így 
mondtad  ?  a  végzet  megadta  a  jelt . .  .  békül- 
jünk meg  . . .  reméljünk  . .  .  Tomory,  isten  ve- 
led —  Szálkán,  Báthory,  Brodarics  s  a  többiek 
mind  e  harc  előtt,  —  isten  velünk,  én  most  el- 
megyek . .  . 

(A  nap  fölkel.) 

Lajos.  A  nap  !  A  nap  1  Mária,  nézd  ! 

ToMORY.  Mohács  napja  ez,  a  miénk  csak  ! 

A  TÖBBIEK.  A  miénk  1 

Lajos.  Nézd  1 

ToMORY.  Sorssal  meg  nem  alkuszunk  ! 

Lajos.  Aranykapu  így  nyílna  föl  az  égre  ! 

ToMORY.  Ha  elveszünk  is,  e  nap  soha  nem  veszhet  el ! 

Mária.  Elveszni  1  Meghalni !  Ezt  hallom  csak  . . .  azt 
sohasem  mondod,  élni,  te  !  Ügy  tűnik,  igaz,csak 
meghalni  akarsz  .  . .  számodra  Mohács,  ennyi 
csak,  —  a  magad  díszes  ravatala  . . .  Eldobod 
rajtunk  keresztül,  ezreken  át  e  fényben,  —  csaló- 
dott életed  I . . . 

ToMORY.  Oh  élni !  Kinek  lehet?  Kinek  szabad?  Az 
Úrnak  volt  megtiltva  !  Az  élet  silány,  rongy 
játék,  gyáva  szó . . .  mind  él  a  féreg  a  nap- 
sütésben —  aki  nagy,  meghal  egy  keresztfán  .  .  . 

MÁRIA.  Halljátok  ezt  ?  ' 

ToMORY.  A  lelkemet  kitépném  ide .  . .  szétszaggat- 
nám, hogy  meglássa  benne  tiszta  hitemnek  má- 
morát !  Részegen,  hogy  szólna  már,  hog\'  halla- 
nám már  a  harsonát,  csak  úgy  vagj'ok  itt  izzó 
alázatommal,  csak  úgy  nézek  el,  mint  hernyó 
néz  a  lomb  alól,  Istenre  föl  s  hiszek  1 

Szálkán.  Hiszek  ! . ,  . 

BÁTHORY.  Hiszünk  1 

Brodarics.  Hiszek ! 

Lajos.  Ügy  hát  hadd  vegyem  föl  harci  ruhámat . .  . 
hadd  vegyem  f öl . . .  hadd  vegyem  f öl . .  .  pán- 
cél, mellvért ...  oh  maradj  .  . .  nem  kell  segít- 
ség . .  .  hadd  vegyem  föl  kis  acéhngem ...  kis 
láncosingem  . . .  finom  .  . .  hajlékony  ám  . . . 
nagyon  finom ...  a  sisakom . . .  szép  tollas, 
nem  ?  A  keztyűmet  hadd  húzzam  föl ...  a  kez- 

tyűimet . . .  ragyogó  pikkely  ...  a  kardomat . .  . 

A  lovam  vájjon  ...  a  Phrisius ...  Itt  vagyok 

készen. 
MÁRIA.  Ludovicus  . .  . 
Lajos.  Kivel  megyek? 
ToMORY.  A  kertbe  nézzen  le  felséged  ...  itt  gyűltek 

föl,  itt  vannak  már  vezérek  mind  —  az  egész 

múlt !  a  föld  szívében  ami  fény  I  (Távoli  árnyak 

a  kerWen.  Moraj.) 
Lajos.  A  reggel  nagy  zsoltára  szól !  Az  erdő  kong, 

az  egész  kert  l 
Szálkán.  Az  ég ! 

BÁTHORY.  A  föld  ! 

Brodarics.  Megmozdul ! 

Szálkán.  Reng ! 

ToMORY.   Itt  vannak,  királyom,  csakugyan,  feltört 

sírjukból  újra,  akik  élnek  .  .  .  Corvin  hollói  véres 

szárnyakon . . . 
Szálkán.  Itt  vannak ! 
A  többiek.  Mind  1 
ToMORY  (a  kert  felé,  mint  nagij  hívás,  végítéletre).  To 

vagy  az,  Drághfy  János  ? 
Hang  (kívülről).  Én  vagyok  I 
ToMORY.  Batthyányi  Ferenc,  Tahy,  Perényiek? 
Hang  (kívülről).  Mi  vagyunk  ! 
ToMORY.   Korláthkövy,  Országh  Ferenc,   Várday? 
Hang  (kívülről).  Mind  itt  vagyunk  I 
Lajos.  Mind  látom,  elég  . .  . 
Hang  (kívülről).  Mind  itt  vagyunk  1 
Lajos.  Oh  kerti  ünnepem  I . . . 
Szálkán.   Itt  vagyunk  magunk  is  ,  .  .  (Lemegy  a 

lépcsőn.) 
BÁTHORY,  Brodarics.  Magunk  is  ...  ^S  lemennek  a 

lépcsőn.) 
Hang  (kívülről).  Mind  itt  vagyunk  1 
ToMORY.  Királvom  . . . 

Lajos.  Mária,  még  egyszer  hadd  nézzelek  !  Az  ajkam 

az  ajkadat  szótlanul  hadd  érje  . . . 
Mária.  Foglak-e  látni  még  egyszer  ? 
Lajos.  Isten  veled  I  (És  el  Tomonj  követi.) 
MÁRIA  (hangtalan).  Ludovicus  !    Ludovicus  . .  . 
Erzsébet  (a  lépcsőn  s  remegőn).  Asszonyom,  ha  nem 

jön,  meghalok  1  (S  leroskad  Mária  előtt.) 
Mária.  Mit  remegsz  itt . . .  No  nézd ...  a  térdemet 

átfonja . . . 
Erzsébet.  Félek  . . .  Mind  mennek  . . . 
Mária.  Mind  mennek  . .  . 
Erzsébet.  A  dob  perdül ...  a  harci  kürt .  . .  Mind 

mennek ! 
MÁRIA.  Oh  kerti  ünnepünk  ! 
Erzsébet.  A  király  elől,  lovon  . . . 
MÁRIA  (a  fátylait  lengetve).  Ludovicus  !  Ludovicus  ! 
Erzsébet  (hangtalan  s  ő  is  kis  kendőjét  lengetve). 

Felség  l  felség  !  Nem  hallja  már  1 
Mária.  Ludovicus  ! 
Erzsébet.  Nem  hallja  már  1  . . . 
Mária.  Nem  hallja  már  \  (És  a  fal  mentén  térdre- 

roskadva.)  Mohács  . . . 

(Függöny.) 


NEGYEDIK  FELVONÁS. 

(Szent  Marion  temploma,  Pozsonyban.  Az  oldalszen- 
télyben, balról  a  mélyben,  elalélt  föl  fohászkodással, 
Mária  térdel,  az  oltárhoz  tapadva,  karcsú  testével  fekete 
bársonyban,  mint  egy  sötét  hernyó,  két  gyertya  alatt, 
mely  ég.  S  itt  lejjebb,  balról,  a  négy  hölgy  térdel  a  kövön, 
Erzsébet,  Klári,  Dorottya,  Katalin,  kissé  fáradtan  már 
az   éjben. 

Azontúl  jobbról,  ez  mind  hajó,  az  oszlopok  árbocával 
balról  s  jobbról,  s  középütt  egy  magas  lépcsőzettcl,  mely  a 
túlsó  hajóba  vezet  föl,  ahol  mellékoltárokon  és  oszlopo- 
kon túl,  a  templom  mélyét  a  főkapu  vaspántos  síkja 
zárja    el. 

Itt  is,  ott  is,  a  mellékoltárok  homályán  egy  mécses  ég 
s  alig  világit,  fénytelen  csillag,  búsan  a  sötétben,  melyen 
kétoldalt  derűsebb  világ  szövi  át  kék  fátylait  holdfényből, 
a  templomablakokon  át.  És  balról,  elől,  egy  kisebb  ajtó. 
És  fönn,  a  mélyben,  jobbról,  egy  szenteltvlztarlály 
mellett  egy  másik  kis  ajtó  kontúrjai  csak. 

És  minden  csendes,  sötét,  kéklő  és  derengő,  sokáig.  De 

az  oszlopok  között  Szapolyai  les,  vár,  figyel  és  olykor 

az  árnyéka  vetődik  a  kőre.) 

Dorottya.  Még  nem  szólt  a  harang  ? 
Katalin.  Nem  még ... 

Szomory:  II.  Lajos.  7 

Klári.  A  térdem  sajog  .  ,  . 

Dorottya.  Oh,  meddig  még,  szívem  ?  .  . . 

Katalin.  Hány  óra  vájjon  ?  .  .  . 

Erzsébet  (ijedten).  Nézd  csak  .  .  ,  nézd  .  .  . 

Klári.  Mit  nézzek  — 

Katalin,  Dorottya.  Mi  az  ?  .  .  .  Mi  az  ?  .  .  . 

Erzsébet.  Csendesen  .  .  . 

Klári.  Oh,  nem  bírom  . . . 

Dorottya.  Fáj  már .  . .  igaz  ...  az  én  térdem  is 

Klári,  Vecsernye  óta  vagyunk  itt  térden  .  .  . 

Erzsébet.  Nézd  csak  .  .  . 

Klári.  Ki  jár  itt? 

Dorottya.  Búcsúsok  .  .  . 

Klári.  A  templom  zárva  ilyenkor . .  . 

Erzsébet.  Kísértetek  .  .  . 

Katalin.  Nem  .  . . 

Klári.  Igen  ... 

Dorottya.  Nem  .  . . 

Katalin.  A  sekrestyés  az  . . . 

Klári.  Az  öreg  káplán  . . . 

Dorottya.  Búcsúsok,  mondom  ... 

Erzsébet.  Amott,  ni .  . . 

Klári.  Amott  ? 

Katalin.  Hol  ? 

Klári.  Hol  ? 

Erzsébet.  Egy  árny  .  . . 

Mind.  Egy  árny ... 

Katalin.  Hát  egy  árny  .  . .  aztán  .  .  .  aztán  . ,  . 

Dorottya.  Félsz  te? 

Erzsébet.  Te  félsz? 

Klári.  Templomban  félsz? 

Katalin.  Én  nem  félek . .  . 

Erzsébet.  Éjjel  van  . . .  nem? 

Klári.  Éjjel  félek ... 

Dorottya.  Én  mindig  félek  . . . 

Erzsébet.  Éjjel  templomban  is  félek  .  . . 

Dorottya.  Az  ágyamban  is  félek  éjjel .  .  . 

Katalin.  A  királyné  is  itt  van  .  .  .  nem  félek  . . . 

Klári.  Nincs  senki,  csak  mi  a  templomban  .  .  . 

Erzsébet.  És  még  valaki .  .  . 

Többiek.  Hol  ?  Senki !  Nem  jöhet  be  senki .  .  . 

Dorottya.  Nem  iátok  senkit .  .  . 

Klári.  Jaj,  félek  .  . . 

Katalin.  Hadd  nézzem  .  . .  (Egy  mozdulat.) 

Klári,  Dorottya  (ijedten).  Nem .  . .  nem  ...  ma- 
radj . .  . 

Erzsébet.  Maradj  itt .  .  .  (Harangszó.) 

Mind.  Oh,  a  harang  .  .  . 

Erzsébet.  Hallgasd  csak  .  .  .  mennyi  ? 

Mind.  Oh,  egy  !  oh,  kettő  1  oh,  még  egy  1 

Erzsébet.  Három  ! 

Dorottya.  Még  ném  virrad?  Nem  virrad,  mondd 
csak  .  .  .  Ilyen  későn  virrad  Pozsonyban  ? 

Klári.  Mindenki  alszik  Pozsonyban  . . . 

Katalin.   Mindenki  alszik  a  világban  mostan  .  .  . 

Dorottya.  Oh  szent  Szűz,  segíts  meg  .  . . 

Katalin.  Majd  alszunk  mi  is  délig  holnap  .  . 

Klári.  Ma  van  az  holnap  . . .  Kató,  úgy-e,  ma  van  az  ? 

Dorottya.  Egész  nap  alszunk  . .  . 

Erzsébet.  Oh  alszunk  . . .  (Mind  :  Persze  !)  hát 
lehet  az? 

Mind.  Nem  lehet? 

Erzsébet.  Elmegyünk  reggel,  angyalok  1 

Mind.  Elmegyünk  ?  1  Igaz,  elmegyünk  !  . . .  Uta- 
zunk !  . . .  Utazunk  igaz  !  .  . . 

Erzsébet.  Reggel  utazunk  . . . 

Klári.  Megyünk  Becsbe,  igaz  .  .  . 

Dorottya.  Almos  vagyok  . .  . 

Erzsébet.  Elmegyünk  örökre  .  . . 

Klári,  örökre  az  jó  sokáig  van  . . . 

Erzsébet.  A  királynéval  Flandriába  ... 

Mind.  Flandriába  ! 

Dorottya.  Nem  jövünk  vissza  többé  ?  .  .  . 

Erzsébet.  Soha  . . . 

Többiek.  Oh  istenem  . . . 

Dorottya.  Soha  !  soha,  amíg  élünk  ?  ! . . . 

Katalin.  Oh,  Flandriában  sok  tulipán  van  . . . 

Erzsébet.  A  király  meghalt .  .  .  mindennek  vége  .  .  . 

Klári.  Oh  hallgass  . . .  Erzsébet .  . .  imádkozzunk . . . 

Katalin.  Imádkozzunk  .  . . 

Dorottya.  Oh  Uram,  irgalmazz  ! . . . 

Klári.  A  királyné  vájjon  .  .  .  nézd  csak  .  .  . 

És  MOST  MIND  (egymás  után).  Sír  . . .  nézd  csak  .  .  . 
nem  sír  .  . .  kis  Özvegy,  drága  . . .  már  nem 
sír  .  . .  igaz  . . .  nézd  csak  .  .  .  összetörve  !  .  .  . 
nem  mozdul . .  .  nézd  . . .  mi  az  ?  . . .  beszél  ?. . . 
alszik  ?  . . .  leroskad  .  .  .  elaludt .  . .  hallgass  ,  .  . 
Szűz  Mária  !  Jézus  ... 

Mária.  Oh  az  éj  1  az  éj  !  az  éj  1  király  vagj'^ok,  vagy 
virágok  lovagja?  kik  vagytok  hé?  A  Szapolyai 
seregjei  ?  . . .  oh  várjunk  még,  királyom  .  . . 
várjunk  ...  a  fülemüle  megszólalt  az  ágon  .  .  . 
^5  az  árny  a  mélyben.) 

Erzsébet.  Oh  !  ki  az  ?  ! 

Klári.  Nézd  csak ... 

Erzsébet.  Hallgass  .  .  . 

Dorottya,  Katalin.  Amott  ni .  . . 

Erzsébet.  Az  árny  ! 

Mind.  Igaz  . . . 

MÁRIA.  Ludovicus  . .  .  (Felriad.)  oh  . .  .  hol  va- 
gyok ?  . . .  mi  ?  .  .  .  ki  szólott  ?  ki  az  ?  oh,  ti 
vagytok,  kisasszonyok  .  . .  nem  . .  .  nem  .  .  . 
maradjatok  .  .  .  hagyjatok  .  .  .  olvan  jól  vagyok 
itt  .  .  . 

Erzsébet.  Asszonyom  .  .  . 

Mária.  Hagyjatok  .  . . 

Dorottya.  Későn  van  . . . 

Klári.  Nem  indulunk  még  ? 

Katalin.  Mindjárt  virrad  . . . 

Mária.  Fáradt  galambok  mind,  íigy-o  ?  .  . .  Hát 
menjetek  most .  .  . 

Erzsébet.  Asszonyom  . .  . 

Többiek.  Oh,  menjünk  ?  !  Igaz  ?  Hova  ?  Felséged 
nem  jön?  Három  óra! 

Mária.  Egy  óránk  van  még,  Erzsébet ...  A  hintók 
ide  jönnek,  a  templomudvarra  értünk  ...  a  csá- 
szár lovascsapatja  is  jön  értünk  . .  . 

Klári,  Katalin,  Dorottya.  Oh  jön  értünk .  .  . 

Erzsébet  (aki  beszélne  s  megriadtan).  Asszonyom  .  .  . 

Mária.  No  fogadj  szót,  Erzsébet,  mondom  . . .  Mind 
készüljön  . . .  egy  szót  sem  . .  .  nézd  .  . .  hadd 
legyek  itt  magamban  mostan  . . . 

A  HÖLGYEK.  Erzsébet  1 ...  oh  itt  erre  ...  itt  erre  . .  . 
sötét  van  .  . .  vezess  te  .  . .  Jaj  a  térdem  .  .  . 
Erzsébet . .  .  Erzsébet .  .  .  Alszunk  egy  órát  a 
sekrestyében  ...  itt  erre  ...  itt  erre  .  .  .  Er- 
zsébet ! 

Erzsébet.  Jaj,  félek ... 

Katalin.  Ne  félj  te  . . . 

Klári,  Dorottya.  Alszunk  egy  órát .  .  . 

És  mind.  Itt  erre  .  . .  itt  erre .  .  .  (S  eltűnnek.) 

(Egy  perc  s  akkor  hirtelen,  amint  jobbfelől  a  mélyben, 
megnyílt  a  kis  ajtó.) 

SzAPOLYAi. .  Te  vagy  az,  Gergely?...  Hol  jöttél? 
Merre  ? 

Gergely.  A  kis  kapu  zárja  — • 

SzAPOLYAi  Én  törtem  le  !  . .  A  kezem  megvágta  .  .  . 
E  tartályba  —  (Egy  mozdulat.) 

Gergely.  Oh  uram,  nem  ! 

SzAPOLYAi..  Szabad?  Nem? 

Gergely.  Ne  rontsa  e  percet  blaszfémiája  ! 

SzAPOLYAi.  E  perc  — 

Gergely.  Werbőczy  futárja  — 

Szapolyai.  Beérkezett  ?  Mi  hír  ?  Beszélj ! 

Gergely.  Mohács  után,  aki  még  él  — 
SzAPOLYAi.  Beszélj  . . . 
Gergely.  Mind  felgyűlt  Fehérvárra  . . . 
SzAPOLYAL  A  korona  ?  Hallgass  .  . .  tudom  .  .  .  mily 

szédülés  fog  el .  .  . 
Gergely.  Mind  kész  vagyunk.  A  lovak  nyergelve. 
SzAPOLYAi    (hirtelen,    Mária    felé).    Asszonyom .  .  . 

(S  újra  Gergelyhez.)  Eredj  . .  .  hallgass  .  .  . 
Gergely.  Indulnánk  . . . 
SzAPOLYAi.  Nem  mozdul  senki .  . . 
Gergely.  Nem  késhetünk  . . . 
SzAPOLYAi.  Mind  vártok.  Menj.  (Egy  perc,  Gergely  el.) 

Asszonyom  . . . 
MÁRIA.  Oh,  megnyílhat-e  e  mennyben  a  pokol  ? 
SzAPOLYAi  (alig  egy  hang).  Asszonyom  .  .  . 
Mária.  Itt  van  az  oltár  .  .  .  szentség  ...  itt  van  az  Úr 

fájdalma,  nem?  ...  Itt  van  e  nagy  csendben, 

minden  seb,  ami  sajog,  minden  vér,  ami  hull, 

mind  itt  vannak  — 
SzAPOLYAi  (egy  lépéssel).  És  én  is  itt  vagyok  1 
Mária.  Oh  te  ...  te  ...  te  vagy  ?  .  . .  te  . . .  hogyan 

szólítsalak  ? 
Szapolyai.  Megmondom  . . . 
Mária.  Már  nincs  hangom  átokra  .  .  .   sikolyra  .  .  . 

csak  úgy  moroghatok  rád,  mint  az  állat,  a  fogát 

mutatva  .  . .  Hogy  szóljak  ?  mit  ?  hogyan  ?  hogy 

átkozzalak  ?  .  .  .  itt  vagyok  Krisztus  alatt .  .  . 

Eredj  !   Pusztulj !   Gaz  !   Ördög  !  Ne  lássalak  ! 
Szapolyai.  Ki  kerget  el  engem  ?  .  .  . 
MÁRIA.  Pusztulj  I 
Szapolyai.   A  lelkünk  mélyebb,   mint  e  nyomor? 

A  nap  ébred  !  (Derengő  fény  a  templomablakokon.) 
Mária.  Vakulj  ! 

Szapolyai.  Elég  a  pör  asszonyom,  szűnjék  a  harag . . . 
MÁRIA.   Ne   lássalak,   mondom  ...   ne   lássalak  .  . . 

hogyan  ?  !  .  .  , 


103 

SzAPOLYAi.  Pokol  a  szó,  ha  vége  nincs  .  .  ► 

Mária.  Eljösz  idáig,  Pozsonyig,  utánam . .  .  meddig 
még  ?  !  hogyan  ?  !  Az  ördög  sírna  e  küszöbön  . .  . 
te  betörsz  ide,  újra  . . .  meddig  ?  ! .  .  .  Ha  ki  kell 
hogy  tépjem  a  köveket  itten  . . .  nem  akarlak 
látni ...  itt  van  velem  a  császár  csapatja  .  .  . 
hadd  hívom  . .  .  (Egy  mozdulat.) 

SzAPOLYAi.  Ez  nem  elég ... 

MÁRIA.  Többen  vagytok !  Mindig  többen  mint  jog, 
igazság,  törvény  l 

SzAPOLYAi.  Istennel  többen  ! 

MÁRIA.  Hogyan,  Jankó  ?  !  te  élsz  ?  .  .  .  nem  voltál 
ott . .  .  nem-e  ?  .  .  .  hogyan  ?  !  . .  .  itt  vagy  ? 
nem  voltál  ott  1  Mondd  el  a  gyászt,  amelynek 
árnya  vagy  I 

SzAPOLYAi.  Nem  gyásznak  árnya  — 

MÁRIA.  Nerii-e  ?  Jankó  1  Igaz  ?  .  .  . 

SzAPOLYAi.  Sors  megkímélt .  . .  Isten  kegye  . . . 

Mária.  Nem  voltál  ott .  .  .  nem  láttad  ott,  amint 
megindultak,  húszezren,  mártírok  !  nem  voltál 
ott  ?  I . .  .  Tomory  elől !  Drághfy  a  zászlóval 
amint  elbukott .  .  .  nem  voltál  ott  ?  !  .  .  .  nem 
láttad,  amint  elszárnyalva  a  nap  tüzéhez  ér- 
tek ?  !  nem  voltál  ott  ?  ! .  .  . 

SzAPOLYAi.  Számomra  itt  fordult  az  út .  .  . 

Mária.  Az  ágyú  fordult,  őrült !  Háromszáz  ágyú 
ellenük  .  .  .  nem  voltál  ott .  .  .  nem  láttad  .  .  . 
nem  voltál  ott,  ahol  a  király  az  iszapba  fúlt? 
nem  voltál  ott  ?  I 

SzAPOLYAi.  Nem  ! 

Mária.  Nem-e  ?  !  Lehet  ez  ?  !  Esküdj  !  Nem  hiszem  1 

SzAPOLYAi.  A  nap  ébred  ! 

Mária.  Nem  voltál  ott .  .  .  nem  voltál .  .  .  (S  hirtelen 
egy  nagy  sikoly.)  oh !  eredj  !  pusztulj  !  ne  lássa- 
lak !  Hé,  lovasok ! 

SzAPOLYAi.  E  kardra  ! 

MÁRIA.  Eb  1  hűtlen  cseléd !  Pusztulj  ! 

SZAPOLYAI.  Elég  1 

MÁRIA.  Pusztulj  1 

SzAPOLYAi.  Asszonyom,  a  király  vagyok  ! 

jNIária  (elkábulva  s  térden  vonszolva  magát  előre).  Mi  ? 
Mi  ?  .  . .  A  ki  —  ?  (Feláll  s  előrejön.)  A  ki- 
rály ?  .  .  .  A  király  ?  . . .  Te  vagy  a  király  ?  .  . . 
te  vagy  ?  .  . .  megkoronázva  ? 

SzAPOLYAi.  Még  ma  — 

Mária.  Még  ma  I 

SzAPOLYAi.  Ha  beérek  Fehérvárra  ! 

MÁRIA.  A  király  !  hogyan  ?  te  vagy  a  király  ?  !  erdélyi 
vajda,  ez  voltál  csak,  mikor  utolszor  láttalak  . .  . 
hogy  töltöd  ki  e  hézagot  ?  Moháccsal,  mondjad  ? 
hallgass  ...   Oh  a  király  !   Hadd   nézzelek  . .  . 

SzAPOLYAi.  Mi  tüzet  gyújtsak  ? 

MÁRIA.  Elég  e  mécs  . .  . 

SzAPOLYAi.   Az  oltár  gyertyái .  .  .  (Egy  mozdulat.) 

MÁRIA.  Vigyázz  ...  a  holtakért  égnek  . . . 

SzAPOLYAi.  Én  élek  1 

MÁRIA.  Kitárt  karoddal  a  trón  után,  nem  érzed,  mit 
ölelsz  ?  . . .  Istent  idézed,  koronát  vársz,  —  mit 
érdemelsz  ? 

SZAPOLYAI.   Elég  I 

MÁRIA.  Mily  ostort  szabhatnak  rád,  zord  harci 
fúriák,  —  húszezren,  akik  meghaltak  ? 

SZAPOLYAI.  Elég  1 

MÁRIA.  Oh  Uram  irgalmazz,  az  éhség  foga  éles,  hogy 

hullákon  marcangol . . . 
SzAPOLYAi.    Asszonyom !    (Egg   mozdulattal   feléje.) 
Mária.  Megtiltom ! 
SzAPOLYAi.  A  király  vagyok  ! 
^lÁRiA,  A  kezed  véres  .  . . 
SzAPOLYAi.  Itt  fogom  le  . .  . 
MÁRIA.  Merő  vér  vagy  te  .  .  . 
SzAPOLYAi.  Meggyónom  .  .  . 

Mária.  Föloldjalak  ?  . . . 

SzAPOLYAi.  Megáldozom  . . . 

MÁRIA.  Megáldjalak  ?  Gyónj  hát . . .  Gyónj  hát .  . . 
mondd  el,  hogy  ölsz,  kitanult  hóhér,  hogy  ta- 
nuljak tőled  . . .  mérget  hogy  keversz  . . .  nagy 
Corvint  hogy  öltétek  meg  ?  . . .  Dózsát  hogy 
kínoztad  ?  .  . .  tőröket  hogy  rejtesz,  hogy  fened 
ki  kőszíveden !  Tetézz  nyomorra  nyomort, 
építsd  föl  a  trónodat,  hogyan?  ravatalokból, 
nagy  építő  !  a  mesterséged  ez  1  Templom  meg- 
rengjen, a  sok  síp  fölzúgjon  rád,  a  koronázásod 
Jankó  I  a  koronázásod  lásd  1  Mindent  mondj 
el . . .  hogy  pusztulnak  királyok,  ezt  ki  ölte  meg, 
az  hogy  esett  el,  azt  hogy  taszíták  le  a  trónról, 
bitorlók  I  hogy  ?  !  megtört  eskü  hogy  sújt  le 
mint  a  kő,  mondd  el,  király  hogy  fúl  bele  lovas- 
tul a  sárba  I 

SzAPOLYAi.  Oh  ez  sok  ...  ez  sok  .  . .  így  tudnék  állani 
magam  is,  káromlón,  hegyormokon,  reggelt, 
napot  üvöltve  át  1 . . . 

MÁRIA.  Állhatnál  bár  szűz  meztelen,  száz  évig  térden, 
az  erdélyi  havasokon  fenn,  hogy  inkább  gurulna 
előled  a  pokolba  a  menny  — 

SzAPOLYAi  (több  mint  egy  hang  s  egy  szó).  Nem  ! 

MÁRIA.  Te  voltál  hát,  ki  fölesküdtél  hű  lovagomnak, 
te  ? !  Te  mondtad  azt,  hogy  bízzam  csillagod- 
ban, te  vagy,  mi  vagy  ?  a  kereszt  hercege  !  Te 
alkudtál  a  testemre,  hogy  meglopjad  a  halált?  1... 
Te  csaptál  annyi  zajt  előttem,  szepesi  gróf ! 
kire  leszáll  a  sas,  tárt  szárnyával,  hogy  az  arcod 
legyezze,  te  voltál,  aki  meghalsz  a  Dráván 
értem,  te  ?  !  Hogyan  ?  Mind  vártak  téged  ! .  .  . 
az  egész  éj  .  .  .  mind  szólott  a  hang  —  a  Szapo- 
lyai  seregjei? !  hol  vagytok  hé?  I  —  s  a  nap  restelte, 
hogy  megszűnjön  az  éj !  Király,  eredj  kopor- 
sóidhoz !  Felség,  pusztulj  hulláidhoz  1  Oroszlán- 

sörényed  tépd  le,  hintsd  a  szélnek  1  Rémes  ször- 
nyét megszülte  hát  az  éj  —  halál  királya  vagy  ! 

SzAPOLYAi.  Mindegy  1  Nem  bánom  !  De  király  ! 

MÁRIA.  Oh  f örtelem  !  Eredj ! 

SzAPOLYAi   (mozdulatlan).    Kővé   dermedve   itt  — 

MÁRIA.  Mit  akarsz  még  ?  Engem  ?  Engem  is  ? 

S ZÁPOLYAI.  Igen ! 

MÁRIA.  Ölj  meg  hát !  Itt  a  szívem  !  Tűzd  ki  a  hulláid 
tetejébe,  hősi  zászlónak,  várfokodon  a  testemet ! 

SzAPOLYAi.  Amit  akartam,  nagy  volt,  mint  magam. 
E  csorba  földön  hegyet  raknék  hegy  tetejébe,  — 
csak  úgy  lélegzem,  fenn  ! 

MÁRIA.  Ölj  meg ! 

SzAPOLYAi.  E  perc  — 

MÁRIA.  E  pokol  — 

SzAPOLYAi.  Könnyítni  jöttem  bánatán  ! 

Mária.  Ölj  meg,  mondom . .  . 

SzAPOLYAi.  Megosztom  a  trónt . . . 

Mária.  Véres  kezeddel .  .  . 

SzAPOLYAi.  Királyné  1 

Mária.  Veled? 

SzAPOLYAi.  Fehérvárt,  én  koronázom  meg ! 

MÁRIA.   Kit? 

SzAPOLYAi.  E  vércsét  itt . . . 

MÁRIA.  Engem? 

SzAPOLYAi.  Kimondom  nyiltan,  angyal ! . .  . 

MÁRIA.  Harapd  le  nyelved  ! 

SzAPOLYAi.  Királyi  hitvesem  legyen  ! 

MÁRIA.  Oh ! 

SzAPOLYAi.  Fölöttem  az  ég,  nem  balcsillagja  fényét 
hinti  rám  . . .  Élek  ! . . .  Élünk  !  viszály  elmúlt, 
a  harcnak  vége,  az  Ég  rendelte,  itt  legyünk .  .  . 
Szó,  beszéd,  vád,  panasz,  körülem  mind  egy 
örvénybe  fúl,  —  nem  hallom  ezt . .  .  A  nap 
ébred,  lássa  meg  hát !  az  álmaim  máglyái  mind 
kigyúlnak,  az  életem  világa  mint  egy  hegy- 

csúcsra  gyúl,  a  vágyaim  sodorja  sasok  szárnya, 
medve  ha  felhorkan  tavaszi  virágra,  —  asszo- 
nyom, tetszik  nekem  e  gyászruhába' . . . 

Mária.  Mind  vártak  téged  I .  . . 

SzAPOLYAi.  Mit  bánja  a  vért,  ami  hullt . . . 

Mária.  Mind  vártak  téged  1 

SzAPOLYAi.  Jog  jogot  tipor,  élet  a  halált  I  Itt  van  a 
kard,  mely  sújtani  s  teremteni  fog  I 

MÁRIA.  Mind  vártak  téged,  mondom  . . . 

SzAPOLYAi.  A  mohácsi  éjben,  a  szeme  fényén,  az 
utam  kigyúlt.  Ember  mind  rabja  a  sorsnak . . . 
Szerettelek  — 

MÁRIA.  Hol  vagytok,  hé  ?  ! 

SzAPOLYAi.  S  szeretlek  még  ! 

Mária.  A  Szapolyai  seregjei,  hé  ?  ! 

SzAPOLYAi.  Legyen  társam  a  trónon  ... 

Mária.  Micsoda  nedv  hát,  királyi  vér,  hogy  elembe 
állsz  s  elveszel  ?  !  Úgy  emelnél  föl,  hogy  még 
mélyebbre  sújts,  — még  nem  elég  magos  vagyok 
neked  ?  !  A  fátylaim  nem  nézed,  mondd,  mind 
rongy  !  kisírt  szemem  . .  .  virrasztok  itt,  te  . .  . 
királyi  lélek  !  húszezer  ravatalon  .  .  .  Szűz  Má- 
riára !  átkos  anyád  itt  szülne  meg  újra,  hogy  nem 
királynak  születnél  te  . .  . 

Szapolyai.  Nem-e? 

Mária.  A  trónodat  az  ágyamhoz  támasztanád,  mert 
bitorlód  csak  !  A  nászadat  ott  tartanád  Mohács- 
nál velem,  véres  göröngyökön,  micsoda  nász- 
ágy, Jankó  ! .  .  .  micsoda  gaz  öröm  ! 

Szapolyai.  Szavak  visszája,  éj  tükre,  tücsök  orgo- 
nája, —  elég !  Nincs  gyász  s  romlás  oly  mély 
gödörbe  ásva,  hogy  sors  s  idő  ne  támassza  föl  — 
mit  kutatom,  hogy  be  ne  tömje  újra  1  A  nagy 
tűzben  körülöttem,  ha  ég,  égjen  !  az  új  vasat  ko- 
vácsolom !  A  jövő  nincs  megtiltva  senkinek  1 
Mária.  Te  veted  el  méreggel  a  jövőt ... 

SzAPOLYAi.  Hitemre !  ki  veti  el,  mindég}' !  s  mivel,  — 
csak  jövő  legyen !  Éljünk  !  Küzdjünk  1  A  szűk 
vitorlát  megtépi  a  szél . . .  tündérhajóm  úgy 
reng  át  a  viharban,  hogy  árbocom  forgácsot  szór 
a  holdra  ! .  Legyen  társam  a  trónon,  mondom  1 

MÁRIA.  Elég  1  Eredj  1  Pusztulj ! 

SzAPOLYAi.  Haragja  dúl  még  ?  1 

Mária.  Harag  1 

SzAPOLYAi.  Itt  volna  kedvem  táncra  ! . . . 

MÁRIA.  Harag  I  Már  nem  1  esküszöm  ! 

SzAPOLYAi.  Rabláncra ! 

MÁRIA.  Harag  1  nem  többé  . .  .  Jézusra  !  Hol  vagy, 
Jankó,  nem  látlak  már  !  Kigyúlt  lelkem  közönybe 
fúl,  nagyságomhoz  szabom  kegyelmemet,  —  mi 
hullt  ide  ?  elsöpröm  s  megyek  !  (S  felmegy  a  lép- 
csőn.) 

SzAPOLYAi.  Megálljon  ! . . . 

MÁRIA.  Harag  !  nem  már  1  a  szivem  fényén,  zord  fel- 
legem az  út ...  mi  kúszik  lenn  ?  A  koronát  hadd 
falja  a  pók,  nem  kérdezem .  . .  légy  király, 
eredj  1 . . .  de  nélkülem . . .  Idő,  világ,  és  Buda 
vára,  a  két  lovas,  a  két  futár,  mind  itt  sülyed  el, 
—  elég  I  vége !  volt,  nincs,  röpül  1  boszorkák 
füstje  száll !  Nem  emlékszem  csak  arra,  hogy 
szenvedtem,  ennyi  csak  ...  mi  még  ?  aki  együtt 
szenvedett  velem,  aki  ősz  fejjel  fiatal  királyom, 
Lajos  királyom  volt  I  ö  ott  volt,  te  nem . .  . 

SzAPOLYAi.  A  szerencsétlen  ! 

MÁRIA.  Mind  szerencsétlen,  de  mind  nagyszerű  is 
voltl 

SzAPOLYAi.  Az  élet  nagyobb  minden  halálnál  1  Egy 
árva  mécs,  ha  ég  előttünk,  több,  mint  mögöttünk 
a  pokol  I 

MÁRIA.  Meghalt  mint  király,  mint  költő  egy  kertben, 
szépségben  halt  meg,  szerelemben  !  a  sok  virág 

közt,  elepedve,  csaták  zajában  halt  meg,  —  s  a 
nap  előtt  Mohács  fölött  1 

SzAPOLYAi.  No  lám,  dicső  még  1  harsogja  világgá  . .  . 
a  császárnak  ha  nincs  bolondja  ...  Az  ég  áldja 
hát! 

MÁRIA.  Mi  voltál  te,  utolsó  éjszakámhoz  ?  egy  árny 
homálya,  csillagok  között,  egy  fantom,  akit 
várnak,  az  utolsó  remény,  ami  letör,  az  utolsó 
álom  ! .  . . 

SzAPOLYAi.  Élek  ! 

Mária.  Élj  hát  1 

SzAPOLYAi.  Hadd  halljam  még !  Reggel  van. 

Mária.  Szenvedj  ! 

SzAPOLYAi.  No  lám,  királyi  lelke,  csak  szórja  rám  az 
átkát ! 

Mária.  Ember  !  nem  I  Botor  1  nem  érted  ?  I  Lajos 
hallgat  már  I  én  megbocsátok  ! 

SzAPOLYAi.  Ég  áldja  1 

Mária.  Ég  veled  !  Elfordulok  I 

SzAPOLYAi.  Ég  áldja  ! 

Mária.  Romok  1  Romok  1  Halál  l  tiéd  e  végtelen  1 
Dörögj,  arass,  röpülj  benne  mint  Áriel  I  Megyek  ! 
Megyek  !  (Távolodik  és  jobb  felé  szólva,  a  mély- 
ben.) Erzsébet,  Klárika  !  Indulunk  1  (Fegyvere- 
sek a  kis  ajtó  küszöbén,  jobbról  a  mélyben.)  Ti 
vagytok  ? 

Egy  fegyveres.  Készen,  asszonyom  1 

Mária.  Megyek  . . .  (El). 

SzAPOLYAi.  Királyi  Mária  ! . .  .  (Egy  perc.  Künn,  a 
templomudvaron,  a  hintók  megindulnak  s  a  csá- 
szári csapat  fegyverzörgése  szól.)  Hadd  menjek 
hát . .  .  hadd  menjek  magam  is  .  .  .  hadd  men- 
jek .. .  (S  akaratlan  az  oltár  felé  indul  s  hir- 
telen.) Nem  I  Megtörnél,  Jankó  ? . . .  Meg  !  Nem  ! 
Valld  be  !  A  szikla  meginog  ?  Félsz  te . . ,  félsz, 
Jankó  . . .  nem  I .  . .  borzongok,  fázom  . . .  nem 

szeretek  itt .  .  .  a  falakról  lerí  a^  fájdalom  .  .  . 
(S  egy  pillanat  a  fali  jeszület  előtt.)  Ür  Krisztus  . . . 
Hadd  menjek  . . .  hadd  menjek  .  .  . 

(Reggeli  harangszó.  A  főkapu  megnijilik  a  mélyben. 
Az  utcáról  korai  imádkozok  térnek  be  a  templomba, 
kopottan  s  alázatosan,  kis  szomorú  emberek  és  nénikék 
kosárral,  s  menten  térdre  esnek.  S  egy  rettenetes  koldus, 
leprás  s  félig  meztelen,  a  küszöbre  roskad,  a  napfény- 
ben, förtelmes  kutyája  mellé.) 

Gergely  /tö/ró/  a  kis  ajtón,  fegyveresek  élén).  Ki- 
rályom ! 
SzAPOLYAi.   Igen !  (És  elrohan.) 

(És  végül  a  kis  csengetyű.) 
(Függöny.) 

Gáspárné- Dávid  Margit:  Liselotte.  3.  kiadás  70.- 

Gellért  Mária :  Dávid  -. ...  26.- 

Hatvany  Lily:  Ők.  (Kalandok  és  kalandorok)   100.- 

Heltai  Jenő :  A  11  l-es.  Regény » 50.- 

—  Magyar  humoristák  ~  .~ ~. 36.- 

—  Kis  meséskönyv -. ~  ...  50.  - 

—  Hét  sovány  esztendő.  Vászonkötésben 120.- 

Kabos  Ede :  A  Rubin-gyár  .„ -. -.  80.- 

Kádár  Endre:  Balalajka  ...  ..  .- 50.- 

Karinthy  Frigyes:  így  írtok  ti.  Két  kötet   140.- 

Kálnoki  l. :  Apa  és  fia .« 40.- 

Kosáryné-Re'z  Lola :  Alom -. «. 80.- 

—  Ulrik  inas    ...  .- ~ ~ - 100.- 

—  Filoména.  Kötve 70.- 

Krúdy  Gyula :  A  betyár  álma - — 36.- 

—  Álmoskönyv    -.  ...  - ~.  ...  -  ■••  120.- 

—  A  podolini  kísértet.  Kötve 70.- 

—  N.  N.  (Egy  szerelem-gyermek) 100.- 

Magyar  Elek :  Pesti  históriák    ». 50.- 


AZ  ATHENAEUM    KIADÁSA. 
Kaphatók   minden   könyvkereskedésben   és  eldrusitónál. 


AZ 
ATHENAEUM  KIADÁSÁBAN 
MEGJELENT  SZÍNMÜVEK: 

Karinthy:  Hököm-színház 60 

Karinthy- Ernőd :  A  vándorkatona ,..  5 

Kisbán  Miklós:  Az  erősebb  ^ _  .« 10 

Lengyel  Menyhért :  Charlotte  kisasszony 24 

Lengyel  Menyhért:  Taifun  ^ ^ 24 

Lengyel  Menyhért:  Sancho  Panza  királysága    .„  .„ 24 

Pietre  Louys  és  Pierre  Frondaie:  Az  asszony  és  a  bábu  7 

/?.  Rolland :  Danton    24 

^.  Rolland :  EIjő  majd  az  idő ^6 

Ruttkai:  A  nagyvilági  nő  ^  ^ „ >  >.  ...  z4 

Schnitzler:  Mici  grófnő  ». >.  ...  4 

Schnitzler:  Szavak  komédiája- - 11 

Shakespeare-Babits :  A  vihar -.  „ 26 

Shakespeare-Rákosi :  Tévedések  vígjátéka  »  ...  32 

5Aaw;  Blanco  Posnet  elárultatása    -  ...  32 

Shaw :  Fanny  első  színdarabja.  Fordította  Hevesi  Sándor  70 
Strindberg:  Számum.   Heijermanns :  Ahasvér.  Hartle- 

ben  :    A  lóri.  A  három  színmű  ára  együtt    9 

Szép  Ernő :  Patika 20 

Szép  Ernő:  Szilágyi  és  Hajmási.  (Három  színmű)   32 

Villányi  Andor:  Attak    ... 20 

Voinovich  Géza :  Mohács -. 60 

Willemetz  és  Sollar:  Fi-Fi.  Fordította  Heltai  Jenő  ...  ...  50 

Pierre  Wolff:  Naplemente.  Fordította  Heltai  Jenő  ^  ...  50 


10943.  —  Budape«tj  az  Atbenaeum  r.-t.  könyvnyomdája. 

